
IDEALIZMAS-—LIETUVYBES ISLAIKYMO PAGRINDAS 


ABA IL L INŽLS 


1. Idealizmas lietuvių tautoje 


Atplėšti nuo savo žemės ir išblaškyti po vi- 
są pasaulį, mes šiandien aiškiai jaučiame ir išgy- 
vename, kad mūsų asmeninis likimas yra glau- 
džiai surištas su visos mūsų tautos likimu. "Tik 
tautinėje bendruomenėje gali tinkamai skleistis 
mūsų asmenybė ir tarpti mūsų kultūra. "Todėl 
mūsų tautinės gyvybės išlaikymas šiandien yra 
tapęs vienu didžiųjų mūsų uždavinių ir sunkiau- 
siai išsprendžiama problema. Nenuostabu, kad 
mes su didžiausiu įdomumu sekame laikraščių 
žinias, konferencijų nutarimus ir valstybės vy- 
rų kalbas, vienaip ar kitaip liečiančias mūsų tau- 
tos ateitį. Tačiau jei mūsų tautos nepriklauso- 
mybės atstatymas priklausys iš dalies nuo tam 
tikros pasaulio politinės situacijos, nuo kitų tau- 
tų palankumo ar nepalankumo mums, tai mūsų 
tautinės gyvybės išlaikymas priklausys tik nuo 
mūsų pačių, nuo tam tikros mūsų dvasinės nuo- 
taikos. S 

Kokia turi būti ši dvasinė nuotaika, laiduo- 
janti mūsų tautinės gyvybės arba lietuvybės iš- 
laikymą? Ši nuotaika turi būti idealistinė arba 
idealizmas. 

Idealizmas čia suprantamas plačia to žodžio 
prasme, kaip sugebėjimas branginti dvasines ver- 
tybes labiau už medžiagines, kaip sugebėjimas at- 
siduoti mintims, jausmams ir darbams, kurie nė- 
ra tiesiog nukreipti į fizinės asmens egzistenci- 
jos išlaikymą ir medžiaginių gėrybių įsigijimą 
bei jų dauginimą. 

Šia plačia prasme suprastas idealizmas yra 
mūsų tautinės egzistencijos pagrindas. Mūsų tau- 
tinis atgimimas yra atremtas l tą idealistinę nuo- 
taiką mūsų tautoje, kuri yra žinoma tautinio ro- 


mantizmo vardu. Tautinio atgimimo žadintojai ir 
dėl tautinės egzistencijos kovotojai buvo idea- 
listai. Tik būdamas grynas idealistas, Dr. J. Ba- 
sanavičius galėjo atsiduoti tokiam nepraktiškam 
ir nepelningam darbui, kaip lietuvybės žadini- 
mas. Panašus savo idealistine nuotaika buvo ir 
Dr. Vincas Kudirka. Nors jis ėjo su anuomet ma- 
dingu pozityvizmu, nors ne visi jo patarimai bu- 
vo naudingi mūsų tautai, tačiau jis pats buvo 
grynas idealistas, visas savo jėgas aukojęs tau- 
tinei gyvybei žadinti bei ugdyti, tautinei kultū- 
rai kelti. Šviesūs idealizmo žiburiai buvo mūsų 
didysis Valančius su Daukantų, kurie savo žo- 
džiu, darbu ir pavyzdžiu išvarė giliausią vagą 
tautinio atgimimo dirvoje ir tautinės kultūros 
baruose. 

Ši skaidriųjų idealų meilė atsispindėjo viso- 
je ano meto ir dar vėlesnėje mūsų literatūroje, 
kuri buvo išimtinai idealistinė - romantinė. Pri- 
siminkime tik Maironio “Pavasario balsus“, 
“Jaunają Lietuvą“, V. Krėvės “Likimo keliais“, 
Vydūno didžiąsias dramas, Putino “Kunigaikštį 
Žvainį''. Tuose kūriniuose tautinis idealizmas ir 
heroizmas yra pasiekę savo viršūnę. Visa mūsų 
senoji ir vidutinė rašytojų karta buvo idealistinė: 
jie visi kovojo dėl tautinių ar socialinių idealų 
ar apskritai dėl idėjų, o niekur negarbino me- 
džiaginių gėrybių ir žmonių, kurie jose pasken- 
dę. 

Šis idealizmas darė didelę itaką visai tautai, 
o ypač inteligentams ir studentams, kurie mokė- 
si ir brendo šio šimtmečio pradžioje. Mokslo ta- 
da buvo siekiama dėl paties mokslo, o siekti kar- 
jeros ar turtų buvo laikoma žemu dalyku. Jei 
kas tokių minčių ir turėjo, tai jas slėpė. Jaunimo 
idealas buvo kultūrininkas, o ne turtuolis. Idea- 

lizmas buvo persunkęs visą mūsų gyvenimą ir 
buvo mūsų kultūros variklis: tautos švietimas, 
Vilniaus vadavimas, žemės reforma, pasiprieši- 
nimas sovietų ir vokiečių okupacijoms, — vis tai 
didelės idealizmo apraiškos mūsų tautoje. Šis 
mūsų idealizmas ypač išryškėja, susidūrus su se- 
nomis ir turtingomis tautomis: mūsų krašte in- 
teligentai priklausė prie aukščiausio socialinio 
sluogsnio, tuo tarpu kitur jie priklauso prie vi- 
durinio ir net paskutiniojo sluogsnio, 0 pirmą 
vietą užima bankininkas, pramonininkas, pirk- 
lys; profesorius gi ar mokytojas yra visai ne- 
reikšmingi žmogeliai. Taigi, pas mus bent šio 
šimtmečio pradžioje buvo stipri idealistinė nuo- 
taika. 

Šis idealizmas apsireiškė pas mus ir Žžmo- 
gaus, jo asmenybės, individualybės ir laisvės ver- 
tinimu. Savo idealizmu mes įsijungėme į bendrą 
Europos dvasios gyvenimą ir šimtmečiais ugdy- 
tą krikščioniškąją kultūrą, kurios pagrindas yra 
idealizmas. Mes buvome europiečiai, ypatingai 
Europos dvasios ir kultūros reiškėjai, pasaky- 
siu, patys tikriausieji ir tyriausieji šios kultū- 
ros atstovai, nes mes buvome naivesni ir drąses- 
ni, negu senųjų šios kultūros tautų atstovai, kur 
jau pradėjo rodytis pavargimo ir apsivylimo žy- 
mių. Mes pasisavinome Europos kultūrą jos gry- 
niausiame pavidale ir jos teigiamiausiose savy- 
bėse. 

Iš to seka labai svarbios išvados: Kiek mu- 
myse yra šio idealizmo, europietiškos dvasios, 
tiek mes esame tam tikru žvilgsniu “nemoder- 
nūs". Ar tai yra blogas dalykas, mėginsime iš- 
aiškinti vėliau, o dabar noriu pabrėžti, kad mes 
savo idealizmu esame priešingi, esame konflik- 
te su “naujuoju pasauliu“, su tuo pasauliu, ku- 
ris paskutiniais metais susikūrė Azijos stepių 
dvasios įtakoje, ar tolimojo užjūrio kraštuose, 
materialinių vertybių įtakoje, paliekant nuoša- 
liai dvasines vertybes, arba bent jų nestatant pir- 
moje vietoje. Kiekvienu atveju, tiek bolševikiš- 
kasis, tiek moderninis kapitališkasis materializ- 
mas yra griežtoje opozicijoje ir aštriame konflik- 
te su mūsų idealizmu. Kiek mums tenka tiesio- 
giai susidurti su cūsų tradicijoms svetimu pasau- 
liu: su materialistiniu komunizmu tėvynėje ir su 
materialistiniu kapitalizmu užjūry, mes gyvai ir 
aštriai išgyvename šios moderniosios dvasios 
priešingumą mūsų igimtiems idealams. Šis prie- 
šingumas tėvynėj reiškias besąlybine kova prieš 
pavergėjus, o čia nuolatiniais konfliktais net su 
senosios kartos savo kraujo broliais. Ypač aštriai 
šį konfliktą išgyvena senosios ir senesniosios 
kartos atstovai, kurie svajojo ir kovojo dėl Lie- 
tuvos, kurie turėjo neasmeninius idealus. 

Kitaip buvo su jaunimu, kuris augo nepri- 
klausomybės metu: svarbiausias idealas — ne- 
priklausomybė — jau buvo ikūnytas, o likusie- 
ji idealai nebuvo tokie artimi ir neginčytini. 
Krašto turtai didėjo, o tai darė įtakos tautos nuo- 
taikai, jos dvasiai. Jaunimas susipažino su me- 
džiaginio gyvenimo malonumais ir pagundomis, 

ir visa tai keitė jo dvasią. Taip moderniojo ma- 
terializmo dvasia gavo sau įvažiavimo vizą į mMu- 
sų idealistinės kultūros kraštą. Ir būtų įdomus 
mūsų kultūros istorikų uždavinys atskleisti įvai- 
rias šio įkeliavimo fazes ir aplinkybes. Pasėkos 
buvo tokios, kad pas mus pradėjo įsitvirtinti ne 
tiek koks sąmoningai ar dogmatiškai formuluo- 
tas materializmas, kiek tam tikra svetima dva- 
sia, tam tikras vertybių pervertinimas. Tai jau 
reiškė mūsų idealistinės dvasios silpnėjimą ir jos 
smukimą. Jos vietoje vis daugiau įsivyravo prak- 
tiškojo gyvenimo gėrybių įsigijimo ir naudoji- 
mosi dvasia — materializmas įvairiuose savo pa- 
sireiškimo būduose. Žinoma, šis materializmas 
visada buvo gyvas plačiosiose tautos masėse, bet 
dabar jis pradėjo skverbtis ir į viršūnes, į tautos 
elitą ir ten gavo viršų prieš idealizmą. Ši mate- 
rialistinė nuotaika pradėjo reikštis mūsų viršū- 
nėse, inteligentuose, spaudoje ir literatūroje ir 
tapo pavojingu reiškiniu, grasinančiu visai mūsų 
tautinei egzistencijai. 


Negali būti jokios abejonės, kad dabar trem- 
tyje Mūsų tautinė egzistencija priklauso nuo mū- 
sų europietiškos dvasios, nuo mūsų idealizmo iš- 
saugojimo. Ši tezė turi būti aiški kiekvienam, ir 
nesunku ją suprasti: lietuvybė čia, tremtyje. 
mums nėra materialinė, bet grynai dvasinė ver- 
tybė. Iš tikrųjų, ji yra idėja, todėl prisirišimas 
prie lietuvybės yra prisirišimas prie idėjos ir 
reikalauja atitinkamos galios įžvelgti, suprasti ir 
branginti idėją. Reikalauja galios pasiaukoti ir 
atsiduoti idėjoms. Lietuvybė yra ne kas kita, 
kaip tam tikras mūsų gyvenimo idealas, kurį su- 
daro tam tikras galvojimo, jutimo, pergyvenimo 
ir veikimo būdas ir įsitikinimas, kad tik šiame 
gyvenimo būde ir stiliuje gali pilnai išsiskleisti 
mūsų asmenybė; įsitikinimas, kad mes neturime 
kito galvojimo ir veikimo būdo, kaip tik tą, ku- 
ris mūsų tautos amžiais sukurtas ir persunkia 
mus iki sielos gelmių. Mes negalime kitaip reikš- 
lis gyvenime, kaip tik lietuviškai. Kad tai tikra, 
mato kiekvienas, kuris pirma buvo suaugęs su 
savo tauta. Koks begalinis nepasitenkinimas ir 
nusivylimas ji apima tada, kai jis turi gyventi 
tarp svetimųjų, pagal jų papročius. mintis ir 
jausmus. Tokiose aplinkybėse dažnai praranda- 
ma gvvenimo prasmė, ir visą Žmogų apima gilus 
nusiminimas. 


2. Moderniųjų salygų grėsmė mūsų idealizmui. 


Europietiškasis idealizmas tautines verty- 
bes ir tautinę kultūrą giliai gerbė. Kitaip elgia- 
si barbariška azijatų prievarta, ir, tiesa, mažiau 
agresingas. tačiau visa niveliuojantis radika- 
lus kapitalizmas. Jų santvarkose žmogus yra tik 
gamybos įrankis, bet ne gyva, savyje vertinga ir 
ypatinga asmenybė. 


Ir tai suprantama: jei svarbiausias dalykas 
pasaulyje yra medžiaginių gėrybių gaminimas ar 
Jų Isigijimas, kaip tai moko bolševizmas ir pats 

Paulius Augius — Maldininkai (Iš “Žemaitijos Simfonijų" ciklo) 


sau tikslu tapęs kapitalistinis industrializmas, tai 
kiekvienas stengimasis įsigyti dvasinių vertybių, 
noras gyventi pagal savo sielos troškimus ir tuo 
būdu laimėti gilesnį pasitenkinimą atrodo kaip 
kažkas keista, juokinga ir nenormalų. Tokioje 
aplinkumoje tautinių savybių arba lietuviškumo 
išlaikymas netenka pagrindo ir prasmės. 

Tad mūsų, lietuvių, egzistencija priklausys 
nuo to, kiek mes pajėgsime priešintis šioms vis- 
ką niveliuojančioms tendencijoms moderniame 
gyvenime, kaip jos pasireiškia ypač šalia Vaka- 
rų Europos. Lietuviais mes išliksime tik tiek, 
kiek mes pajėgsime išlaikyti savyje humanišką- 
jį idealizmą, sugebėjimą labiau branginti tam 
tikras idėjas, tam tikrus mąstymo, jutimo būdus, 
negu išorinio gyvenimo patogumus. 

Maža vilčių, kad toks idealizmas sąmonin- 


gai apimtų plačias mūsų tautos mases. Tai nėra 
reikalinga. Svarbu, kad toks idealizmas būtų 
viršūnėse, tautos elite. Ypač mums svarbu, kad 
spauda būtų idealistų rankose, kad ji nuolatos 
auklėtų skaitytojus idealizmo dvasioje. Turime 
rūpintis, kad ji nepatektų į perdaug “modernių 
žmonių'' rankas, kuriems ji būtų tik biznis ir ku- 
riems svarbiausias uždavinys būtų ne auklėti 
tautą, bet “įdomiu rašymu“ patraukti kuo dau- 
giausia skaitytojų, visai nesirūpinant apie tai, 
kaip šios "įdomybės" juos veiks. 

Didžiausias pavojus mūsų europietiškai dva- 
siai ir tuo pačiu mūsų lietuviškumui gresia iš 
materialistinės kultūros besąlyginio aprobavimo, 
iš jos monopolio tuose kraštuose, į kuriuos atsi- 
dūrė tremtiniai. Aplinkos įtaka šiuo atžvilgiu yra 
milžiniška, ir jos niekada negalima perdaug 

įvertinti. Girdėdami ir jausdami diena iš dienos, 
kad vertinga yra tik tai, kas duoda pelno, ką 
galima paversti pinigu, žmonės esti suklaidinti 
ir pradeda tikėti, kad iš tikrųjų svarbiausias da- 
lykas pasaulyje yra medžiaginės gėrybės, o visa 
kita — iliuzija. Bet jei žmonės bent akimirksnį 
pagalvotų, jiems paaiškėtų senoji tiesa, kad daik- 
tai ir turtai savyje yra be jokios vertės, jie ver- 
tingi tik ryšyje su žmogaus mintimis ir jaus- 
mais, kad medžiaginės gėrybės vertingos tik 
tiek, kiek jos tarnauja dvasiai. 

Šis primityvusis materializmas skverbiasi į 
mus su tokiu brutalumu, cinizmu ir įtikinimo 
galia, kad reikia labai aiškaus įžvelgimo, kas iš 
tikro yra ir kas nėra, kad galėtumėm jam pasi- 
priešinti. Kaip toli gali nueiti šis materialistinis 
cinizmas, tyčiodamasis iš vertybių, kurios bran- 
gios kiekvienam nesugadintam žmogui, matyti 
iš atsitikimo, kurį atpasakoja vienas buvęs italų 
komunistas, išstodamas iš komunistų partijos. 
Viename kominterno posėdyje anglų komunis- 
tas paskelbęs, kad tam tikro nutarimo nebuvo 
galima priimti, nes dalis atstovų balsavę prieš 
Ten buvę rusų komunistai paaiškinę, kad nėra 
reikalo kreipti dėmesio į balsuojančius prieš. Už- 
tenka parašyti, kad nutarimas priimtas vienbal- 
siai. Anglų komunistas tada sušukęs: Juk tai bū- 
tų melas! Šis naivus anglo sušukimas sukėlęs 
salėje didžiausią juoką. Dalykas atrodęs toks ko- 
miškas, jog posėdžio dalyviai pranešę pačiam 
Stalinui, kad jų tarpe dar yra atsilikęs anglų 
kamunistas, kuris tiki tokiam “buržujiškam prie- 
tarui", kaip tiesai. Šie komunistai būtų taip pat 
skaniai pasijuokę, jei kas būtų bandęs įtikinti, 
kad kolchozų įvedimas sunaikins ir badu išma- 
rins kelis milijonus žmonių. Ką reiškia nuosek- 
liam materialistui žmogaus kančia ir mirtis, jei 
tuo galima ko nors pasiekti? Tokio nežmonišku- 
mo dar nebuvo komunizmo pradžioje. Jis išaugo 
palaipsniui, branginant tik medžiagines gėrybes 
ir kovojant dėl jų. Kiekvienas vyksmas turi sa- 
vo logiką: šis cinizmas yra nuosekli išvada iš 
materializmo prielaidų. 

Materialistinis kapitalizmas dar nėra taip 
toli nuėjęs, kaip komunizmas, tačiau ir jis gali 
mus pasukti tuo keliu, kuris veda į visų dvasi- 
nių vertybių niekinimą. Kad mes jau pradeda- 
me sukti šiuo keliu, matyti iš mūsų laikraščių 
straipsnių ir tremties literatūros kūrinių. Jau 
taip toli nueita, kad viešai nupeikiama krikščio- 
nybė ir paskelbiama žalinga mūsų tautai, nuver- 
tinami nepriklausomo gyvenimo metai ir insti- 
tucijos, suniekinami veiksniai, kovoją dėl tautos 
laisvės. Daugeliui jau atrodo keista ir nesupran- 
tama, kad prašoma mažos aukos ar net patogu- 
mų išsižadėjimo tautos reikalams. Visi šie ir pa- 
našūs reiškiniai yra žingsniai kelyje, kuris veda 
į skanų juoką dėl visų žmogiškų vertybių. 


Jie yra pasekmė tos vulgariškai ciniškos 
aplinkos, kuri ne tik žodžiais, bet darbais ir kiek- 
vienu gestu liudija kaip savaime aiškų dalyką, 

kad tik medžiaga, tai kas paliečiama, matuoja- 
ma ir pasveriama, yra vertybė, o visa kita -— tik 
akių dūmimas ir niekas. Tokiems niekas, akių 
dūmimas yra ir lietuviškumas arba tautinės ver- 
tybės, nes jos neduoda jokio pelno, o sudaro tik 
nepatogumų ir neša nuostolį. Žinoma, šiokios 
pažiūros nėra aiškiai formuluojamos, bet jos ap- 
sireiškia pačiu gyvenimu: intereso netekimu, pa- 
vargimu ir abejingumu visam, kas neliečia as- 
meninės gerovės. Tik psichologinė šių reiškinių 
analizė galėtų juos suvesti į tam tikras schemas 
bei dėsnius. Ši žalinga aplinka, nuolatos veik- 
dama ta pačia kryptimi, iščiulpia žmogų, aptem- 
do jo vertybių sąmonę ir degraduoja jį į žemes- 
ni gyvį, išnaikindama jame šimtmečiais ugdy- 
tas senosios Europos kultūros vertybes ir jų vie- 
ton pateikdama primityviuosius pirmojo reika- 
lavimo menkniekius. 

Todėl visi, kuriems rūpi mūsų tautos išsi- 
laikymas, turi budėti ir kovoti su šiuo išdavi- 
kiškai slaptu mūsų priešu — moderniojo mate- 
rializmo įsiveržimu. Šis materializmas nėra žing- 
snis į priekį, bet atgal. Jo skelbėjai yra tikri 
dvasios skurdžiai, nors ir kažin kaip išdidžiai jie 
prieš mus laikytųsi. 

Nors tik komunistams kelia juoką tiesos 
meilė ir teikia džiaugsmo žmogaus kankinimas ir 
žudymas, tačiau nėra pažangos ir žmoniškumo ir 
tose sistemose, kurios pastato žmogų prie “slen- 
kančios lentos", nes ir šiose sistemose glūdi žmo- 
gaus išnaudojimas. Ir jos veda prie išsigimimo, 
keliančio juoką dėl dvasinių turtų branginimo. 
Svarbiausias dalykas — nesiduoti savęs apkvai- 
šinti ciniškais rėkiančių reklamų šauksmais, bet 
nepajudinamai laikytis senųjų vertybių, aiškiai 
suprantant, kad mūsų tūkstantinė Europos kul- 
tūura ir jos atradimai yra nepalyginamai aukš- 
tesnė už primityviąją materialistinę kultūrą, 
nežiūrint, ar ji būtų pažymėta marksizmo ar ka- 
pitalistiškojo industriaizmo vardu, nes abi jos 
yra kilusios iš tos pačios dvasios, — iš materia- 
lizmo dvasios. 

Ši materialistinė kultūra, kuri jau seniai yra 
pergyvenusi savo žydėjimo metą, pradeda su- 
prasti, kad ji ėjusi klaidingu keliu ir tarnavusi 
stabams. Pačių kapitalistinių kraštų kultūrinin- 
kai prisipažįsta, kad jų kurtoji civilizacija re- 
miasi netikrais pamatais, kad ji yra toli nuo to, 
kad padarytų žmones laimingus. 


3. Lietuviškumo idealas 


Susidurdami sų materialistine naujųjų že- 
mių kultūra, jaučiame, kad ji remiasi visai ki- 
tais pagrindais, negu mūsų kultūra. Tačiau ne 
mes esame atsilikę, bet jie. Mes esame toli prie- 
ky. Šiuose kraštuose tik dabar pradeda švisti 
aušra, tik dabar jie pradeda suprasti, kad jų 
kultūros pagrindai yra menkaverčiai, nes visi 
medžiaginiai turtai turi vertės tik tada, kai tar- 
nauja dvasios reikalams. Tad neturime nusiže- 


minti šių kultūrų akivaizdoje, bet greičiau di- 
džiuotis, nes esame toli nužengę, ir moderniųjų 
stabų garbintojai mus prisivys tik po ilgesnio 
laiko. Neturime mes jokio pagrindo nulenkti 
galvą ir nuleisti vėliavas, neturime atsisakyti nuo 
viso to, ką branginome ir vertinome, priešingai, 
mes turime likti ištikimi savo idealizmui ir sa- 
vajai kultūrai su įsitikinimu, kad ir likusysis pa- 
saulis su laiku mus prisivys ir su mumis susi- 
lygins. 

Tai nereiškia, kad mes jau neturime jokių 
trūkumų ar neturime ko pasimokyti. Vakarų 
Europoje kai kuriose srityse yra pasiektos dides- 
nės gelmės, negu pas mus. Tačiau kryptis, kuria 
mes ėjome — žmogaus asmenybės ir dvasinių 
turtų vertinimas — buvo tikroji kultūros kryp- 
tis, ir mes tuo galime tik didžiuotis. Žmogus, jo 
siela ir visa, ką jis sukuria, liks visada aukščiau- 
sioji vertybė, — kiekvienu atveju aukštesnė už 
medžiagą. 

Jei žmogus ir jo dvasios apraiškos — kul- 
tūra — yra aukščiausioji vertybė, tai ir ryšiai su 
savo tauta yra kilnūs ir šventi, nes jie yra ne 
tiek biologiniai, kiek dvasiniai. Žmogus yra tau- 
tos narys ne tiek savo gimimu, kiek pasisavini- 
mu tų dvasios lobių, kurie šimtmečiais yra susi- 
kristalizavę tautos sielos gelmėse. Tikrą savo 
dvasios subrendimą žmogus gali pasiekti tik sa- 
vo tautoje. Tautinė bendruomenė yra jo kultū- 
ros kūrybos ir asmenybės ugdymo būtina sąlyga. 

Kad žmogus galėtų bręsti savo tautoje, pa- 
sisavinti jos dvasios turtus, jis turi būti laisvas. 
Žmogus yra tiek žmogumi, kiek jis gali sekti sa- 
vo vidaus įsitikinimais ir pagal juos tvarkyti 
savo gyvenimą. Todėl tas, kuris yra užaugęs lais- 
vėje ir pergyvenęs laisvės vertę, niekad negalės 
pasitenkinti nors ir geriausiai apmokama ver- 
gija: kad turi gyventi, kalbėti ir jausti ne pagal 
savo įsitikinimus, bet pagal įsakymą ar pagal 
tai, kas patogiau. 

Lietuvybė mums yra labai aukštas idealas 
su plačiu turiniu, kuriame yra sutelktos mūsų 
asmeninės ir viršasmeninės vertybės. Išlaikyti 
lietuvybę, reiškia išlaikyti Europos kultūrą, nes 
lietuvybę sudaro Vakarų kultūra, krikščionybė 
ir mūsų tautinė kūryba. Kas kovoja už Vakarų 
kultūrą ir krikščionybę, tas tuo pačiu kovoja ir 
už lietuvybę, o kas kovoja už lietuvybę, tas ko- 
voja ir už Vakarų kultūrą ir krikščionybę, nes 
lietuviškoji kultūra yra Vakarų kultūros ir mū- 
sų tautinės kūrybos pagimdyta. Ši kultūra ne- 
tarnauja praktiniams individo tikslams tremty- 
je, o priklauso idealinių vertybių sričiai: ji yra 
mūsų dvasinio troškulio, mūsų gyvenimo pilnat- 
vės, mūsų egzistencijos gelmių išraiška. Lietu- 
vybė yra mums idealas, todėl lietuviais gali iš- 
likti tik tie, kurie myli idealus, tai yra, tokias 
vertybes, kurios yra brangios savyje, nepriklau- 
somai nuo medžiaginės naudos. 

Žinoma, ir materialinės vertybės yra reika- 
lingos lietuvybei išlaikyti. Paprastai kalbant, 
kad gyventume, reikia valgyti, gerti, apsirengti, 


reikia pinigų. Bet tai yra tokios pigios tiesos, 
tokios populiarios ir savaime aiškios, kad apie 
jas kalbėti nėra jokio reikalo. Priešingai, kad 
lietuvybei išlaikyti reikia ir didžio idealizmo, 
daugeliui atrodo visai nesuprantamas ir keistas 
dalykas. Todėl prie jo ir sustojome, norėdami iš- 
ryškinti, kad mūsų išlikimas priklausys nuo idea- 
lizmo laipsnio mumyse. 

Svarbiausias klausimas ir yra, ar mes turi- 
me užtenkamai idealistų, nes nuo jų pirmoje ei- 
lėje priklausys mūsų tautinė egzistencija, o ne 
nuo namų, kuriuos turėsime Amerikoje ar Aust- 
ralijoj, ne nuo įmonių užsienyje ir ne nuo indė- 
lių bankuose. Visi šie dalykai gali tapti ir dau- 
gumoje taps kliūtimi lietuvybei išlaikyti. 

Nėra abejonės, kad daug tokių žmonių ne- 
turėsime, nes masės niekad nėra idealistinės. 
Užtektų, kad tokių būtų bent nedidelis būrelis, 
kuris sugebėtų gyventi pagal idealą, išlaikytų 
ji gyvą savyje ir primintų ir gaivintų jį kituose. 

Tuo būdu, pavyzdžiui, viduramžiais išplito 
krikščionybė: masės buvo tamsios, bet buvo 
vietų, kur krikščioniškasis gyvenimas telkėsi, 
kur krikščioniškieji idealai šviesiai spinduliavo 
i aplinką, pakeisdami ją ir nugalėdami tamsą. 
Tokios vietos buvo vienuolynai, kur susitelkda- 
vo žmonės išimtinai krikščioniškiems idealams 
vykdyti. 

Kad išliktume lietuviais, ir mums reikalin- 
gi tokie žmonės, kurie pasiaukotų tautos idea- 
lams, visus kitus reikalus nustumdami į antrą 
vietą. Tokie žmonės, be abejo, yra partizanai tė- 
vynės miškuose, kovojantieji ir mirštantieji dėl 
tautos laisvės ir Dievo. Jie gyvena be galo sun- 
kų ir pavojų pilną gyvenimą, besąlygiškai auko- 
damiesi tautai. 

Tremtyje, kur sąlygos daug lengvesnės, ar 
negalėtų atsirasti žmonių, lygaus idealizmo kaip 
partizanai miškuose? Be abejo, tokių idealistų 
vyra įvairiuose pasaulio kraštuose. Jų uždavinys 
yra visur ir visada priminti mūsų idealus, belstis 
ne tik i žmonių duris, bet ir į jų širdis. 

Kaip tai konkrečiai padaryti, paliekame 
kiekvieno taktikai, išminčiai, sąžinei. Svarbi vie- 
ta lietuvybės išlaikyme priklauso Bažnyčiai, mo- 
kyklai, šeimai, spaudai, literatūrai. Visos jos tu- 
ri būti nukreiptos į šį tikslą. 

Tačiau idealizmo negalima įsakyti ar jo iš- 
mokyti, tik galima jį žadinti ir ugdyti tuose, ku- 
riuose jis dar nera užgesęs. Mūsų likimas yra 
mūsų pačių rankose: jei mes norėsime būti lie- 
tuviais, mes jais ir būsime ir išliksime. Jei mes 
išnyksime, tai reikš, kad mes nebuvome norėję 
būti lietuviais, bet norėjome būti kitokiais, ir to 
pasekmes turėsime prisiimti. Idealistams iš to 
bus didelis skausmas, jų gyvenimas bus sugriau- 
tas, bet jie turės jį prisiimti. Kaip kultūra, taip 
ir tautos laikosi atskirais žmonėmis, kurie ją ku- 
ria ir dėl jos aukojasi. Mūsų išsilaikymo pagrin- 
das yra mumyse, mūsų idealizme, kurį sudaro 
Vakarų kultūra ir mūsų tautinė kūryba, atrem- 
ta į krikščionybę. 

Vėjas gimdo girių šlamesį, o dainą 
didvyrių garsūs darbai. 


“Skirgaila" 


Prieš kokius 25 metus Lietuvos padangę su- 
judindavo literatūrinės kovos ir diskusijos. Tai 
buvo laikai, kada keturvėjininkai žadėjo sugriau- 
ti visas senąsias pilis ir kada vienas jų, Petras 
Tarulis, didžiojoj universiteto salėje kalbėjo: — 
Spjauti mums į visas jūsų tradicijas! 


Tada ugningas kalbas apie literatūrą, apie 
meną ir apie audras sakydavo vienas iš žvaliau- 
sių mūsų kritikų, kūrybinių idėjų kurstytojas — 
Juozas Albinas Herbačiauskas. Užsidegęs, aske- 
tišku veidu, ilgais praeito amžiaus estetų plau- 
kais, kurie kalbant kretėjo, kažkokiomis misti- 
ko žavėtojo akimis perbėgdamas klausytojus ir 
visomis devyniomis galybėmis grasindamas, jis 
kovojo už meną ir grožį, už temperamentą ir 
naujovę. Vieno tokio įkarščio metu jisai šaukė: 
“Iš visų Krėvei yra daugiausia duota. Iš jo bus 
ir daugiausia pareikalauta". 

Dar prieš pirmąjį karą Lietuvoje buvo iš- 
leistas “Hamleto" vertimas, kurio įžangoje bu- 

vo pasakyta: senovės pasaulis tikėjo, kad žemę 
laiko trys bangžuvės; o literatūra remiasi tri- 
mis didžiais rašytojais — Homeru, Dante ir Šek- 
spyru. Lietuvių literatūros didysis stulpas yra 
Vincas Krėvė. Savo kūrybine galia, savo išgyve- 
nimų ir idėjų visuotinumu jisai priklauso ir kitų 
šalių menui. Jau su pirmaisiais savo veikalais 
jisai tapo mūsų klasiku, vienu iš mylimiausiųjų 
lietuvių tautos rašytojų. Jis lietuvių kūrybos pa- 
saulį praturtino gausiau. negu kuris kitas mūsų 
autorius, jeigu žiūrėti svarbiųjų veikalų skai- 
čiaus. Donelaitis savo didybę ir garbę pagrindė 


tais vienais “Metais", Maironis — “Pavasario 
balsais", o Vincas Krėvė net keturiais tvirtais 
šulais — apysakomis “Šiaudinėj pastogėj', “Dai- 


navos šalies senų žmonių padavimais“, dramo- 


mis — “Šarūnu" ir “Skirgaila". Dabar jis stato 
dar ir penktą stulpą — “Dangaus ir žemės sū- 
nus? 


Vincas Krėvė yra plačių akiračių rašytojas. 
Daugis mūsų beletristų ir dramaturgų pavirsta 
lyg ir kurios siauresnės šakos specialistais — so- 
diečių, inteligentų, legendų, apysakų, jei padri- 
kai suminėti kelias sritis. Vincas Krėvė savo 


žvilgsnį meta nuo senųjų mūsų tautos gadynių, 
nuo priešistorinių laikų, ligi dabartinių dienų. 
Taip Jisai duoda sintetinį lietuvių būties vaizdą. 
Jo raštuose praeina mūsų padavimų karžygiai, 
senovės dainų berneliai, iškyla kunigaikščiai ir 
karaliai. Jo knygose betgi randame ir paprastą 
bobulę, vaikutį Antanuką, senį kerdžių. "Tiesa, 
Vincas Krėvė nesusintetino visų mūsų luomų ir 
epochų — ir tai kažin ar kam nors įmanoma. 
Vis dėlto jo kūryboje Lietuvos paveikslas yra 
pilnesnis ir šakotesnis, negu kurio kito lietuvių 
autoriaus raštuose. Misterijoje “Likimo keliais“ 
jis buvo pasiryžęs apžvelgti visą Lietuvos pra- 
eitį, duoti jos idėjinę, istorinę ir poetinę sintezę. 

Kai skaitai Vinco Krėvės apysakas ar dra- 
mas, per jas eina didybės, gelmės ir kažkokio 
amžinųjų erdvių mosto dvasia. Nėra ko abejoti: 
rašytojas yra svajojęs plačias dūmas ir niekad 
nesvyravo prisiartinti prie didelių asmenų, gar- 
sių vardų ir su visu žmogišku supratimu pažvelg- 
ti į jų garbės, meilės, valdžios ar didybės ištroš- 
kusias sielas. Nei Maironis savo istorinėse dra- 
mose, nei A. Vienuolis savo romane iš Lietuvos 
praeities, netgi Balys Sruoga nėra taip tiesiai 
pažiūrėjęs į mūsų karalių ir kunigaikščių troš- 
kimus, į neramią jų dvasią. Tai juo nuostabiau, 
kad Vincas Krėvė taip jautriai moka pažvelgti 
ir į šiokiadienę mūsų tikrovę su taip mums ar- 
timais asmenimis — mažais vaikais, seniais, kai- 
mų moterimis, tarnaitėmis. 


Viena savo temų šaka Vincas Krėvė tačiau 
išeina už Lietuvos sienų ir pasineria į orientali- 
nį pasaulį. Tai gal jo studijų įtaka, kaip apysa- 
kose, paremtose Indijos legendomis, arba tai ga- 
li būti atsiradę ir iš išgyvenimų, autoriui įsikū- 
rus kraštuose, kur klestėjo Rytai. V. Mykolaitis 
Putinas savo paskaitose universitete kalbėjo, 
kad Vincas Krėvė tokiose savo orientalinėse apy- 
sakose kaip “Azerstano šalis" puikiai pagauna 
rytų stilių ir nuotaiką. Prie tos gerai pajaus- 
tos orientalinės kūrybos V. Mykolaitis Putinas 
pridėjo ir tuomet retus “Dangaus ir žemės sū- 
nų" fragmentus. Dabar, kai šio kūrinio viena da- 
lis yra išvydusi pasaulio šviesą, tikrai galima su- 
tikti su “Altorių šešėly" autoriaus mintimi: pas- 
kutinė didžioji Vinco Krėvės knyga žymisi ry- 
tietišku koloritu, jų kalbos ir galvojimo stiliumi. 
Tai pastebėjo ir mūsų šios srities specialistai. 


Vienu iš stambiausių Vinco Krėvės bruožų 
reikia laikyti jo psichologinį tikrumą. Ką jisai 


beaprašytų, — senųjų gadynių kunigaikščius, 
rūsčius ir reiklius valdovus, ar paprastą šių 
dienų kaimietį, gamtos Žmogų, — jis visados 


mums duoda gyvą veikėją, su kūnu, krauju, jaus- 
mais ir troškimais. Tai viena iš retesnių dory- 
bių mūsų literatūroje — kurti pilnus persona- 
žus. Vincas Krėvė turi kūrybinės drąsos ir do- 
vanos stoti ne tik prieš kaimo filosofą, ne tik 
prieš tarnaitę Marcelę, bet ir prieš „karalius ir 
dievus, byloti jų lūpomis ir plakti jų širdimis. 
Vaizduodamas mūsų kunigaikščius, jisai tiesiog 
įsibrauna į jų dvasią, atplėšia ir mums atiden- 


gia jų norus, samprotavimus ir pasiryžimus — 
gyvą ir nemeluotą žmogų. 

Vinco Krėvės kūryboj negalima praeiti pro 
tai, ką vadiname gelme. Nors šiandien šisai ter- 
minas yra lyg patekęs mūsų estetų nemalonėn, 
tačiau neišvengsi paprastos tiesos — esama gi- 
lių ir esama plokščių veikalų. Vincui Krėvei gi 
būdinga, kad jisai iš kiekvieno reiškinio moka iš- 
gauti gilesnę prasmę. Net ir kasdieniškiausia is- 
torija jam nėra tuščia. Jisai žmonių veiksmus, 
nors ir kukliausius, geba susieti su aukštesne idė- 
ja ir už kasdieninių daiktų atskleisti kažką amži- 
na ir paslaptinga. Ne be reikalo kadaise Balys 
Sruoga kalbėjo apie magiškąjį elementą Vinco 
Krėvės kūryboje. Jo iš tiesų esama, kaip šauniai 
paliudija ir “Raganiaus" pabaiga. 

Nemaža mūsų rašytojų pastaruoju metu yra 
pasišovę į filosofavimą — jam pašvęsdami ištisus 
puslapius. Tan šonan yra pasvirusi ir mūsų be- 
letristika ir mūsų poezija, lyg jų pašaukimas bū- 
tų ne grožį kurti, o filosofuoti. Iš viso tai nėra 
yda literatūroje. Negera tai, kad įgriūnama į 
abstraktinius terminus, kurie jau nėra literatū- 
ros laukas. Tuo tarpu daugiausia gelmės iš šian- 
dieninių rašytojų yra pasiekęs Vincas Krėvė — 
ir visai ne kokių samprotavimų ir išvedžiojimų 
keliu, o mokėdamas iš paties gyvenimo išrauti 
prasminguosius momentus, juos suklostyti tokio- 
je plotmėje, kad jie įgauna kitokią spalvą ir min- 
ti. Tai gal jam sekasi ir dėl to, kad jisai užvis 
ima tokius veikėjus, kurie yra lyg priešginybė- 
je su savim ir su daiktais, ar kurie jaučia savy- 
je tam tikrą kovą ar nepasitenkinimą. “Na, kad 
gi tu man taip, Dievuli, tai ir aš tau taipogi. Tu 
man už mano maldas gero neduodi, taigi aš tau 
ir nesimelsiu, bet ot gi ką padarysiu. Ot, ten 
mišias kunigas laiko, o aš mišką kirsiu", sker- 
suoja Dvainis. Štai ir yra ne tik šiokiadienio gy- 
venimo vaizdas, bet ir problema. Ji pasilieka kū- 
rybiniuose rėmuose, kadangi ji išsiplėšia sykiu 
su pačia vaizduojama tikrove. Kitas šaunus pa- 
vyzdys, kaip Vincas Krėvė sumezga kasdieninę 
būtį ir su psichologiniu subtilumu, su moraliniu 
ar net metafiziniu atspalviu yra “Silkių" Marce- 
lė. Visa tai byloja, kaip jis moka suprasminti, 
įnešti naujos spalvos ir į kasdieninį mūsų būties 
tekėjimą. Tuo jisai skiriasi nuo grynai realisti- 
nių mūsų rašytojų, kaip Žemaitė ar A. Vienuo- 
lis, kurie tenkinasi gyvenimo įvykiais ir Žmonė- 
mis, duodami jiems būtovinį ar psichologinį pa- 
grindą, bet jų neiškeldami į metafizinių proble- 
mų sritį. 

Vincas Krėvė problemą randa ir mažų žmo- 
nelių ir valdovų širdyje. Savo dramose jisai yra 
pajudinęs ir sprendęs pačias didžiąsias tiesas, 
kaip jos atsimušė jo veikėjų širdyje: ten jis pa- 
lietė ir valstybės, ir tautos, ir religijos, ir Žmo- 
gaus likimo kelius. Tas idėjinis svoris nesiliau- 
ja jo lydėjęs ligi paskutinių metų, kaip tai liu- 
dija “Dangaus ir žemės sūnūs". Betgi būtų klai- 
da Vincą Krėvę laikyti kokiu idėjų rašytoju ar 
filosofuojančiu beletristu bei dramaturgu. Prie- 
šingai, pirmoje vietoje jisai — kūrėjas, kuriam 

rūpi įvykis, veiksmas, personažas, stilius, kalba 
ir panašūs dalykai. Jis laikosi elementaraus dės- 
nio: kūrinys turi būti įdomus skaityti. Jis yra 
įsitikinęs, kad dialogai labai gyvina ir lengvina 
apysaką ar romaną. Užtai jo apysakos dažniau- 
siai varomos dialogu, kuris pasižymi dideliu na- 
tūralumu ir kartais vartojamas kaip dramose. 

Vinco Krėvės raštai įdomūs dar dviem sa- 
vybėmis: vieni—epiškumu, kiti —dramatiškumu. 
Jo epas turi gerąsias šio žanro savybes — pla- 
tus, ramus ir tam tikru orumu paženklintas. Ja- 
me jaučiamas ir gerų epinių veikalų skaidrumas, 
lydimas lengvo humoro. Tiesa, jisai neapmetė 
tokių erdvių kūrinių kaip “Karas ir taika“, ta- 
čiau ir mažesnėse savo apysakose jisai išlaiko de- 
ramą epinę rimtį ir tam tikrą vienalytiškumą. 
Iš to gauname ir būdingą pastovumą, nekinta- 
mumą, tradicinį atspalvi jo apysakų veikėjuose. 
Kaip Odisėjas, taip ir jie nesimaino, net jeigu 
gyvenimo tėkmė jau daug kartų yra apsivertu- 
si. 

Priešingai yra jo dramose: ten matome ko- 
vą, lūžį ir kritimą. Vincas Krėvė yra retas iš tų 
mūsų rašytojų, kurie yra pagavę dramatinio 
veiksmo esmę. Šios savybės, atrodo, jam neteko 
nė gaudyti — ji yra jam įgimta, jis ją jaučia pa- 
čioje būtyje ir savo personažų sieloje. Toji sa- 
vybė, jo dramos veiksmingumas, remiasi išvidi- 
niais konfliktais, kurie glūdi žmonių širdyse ir 
juos stumia į nenumaldomą sprendimą. Antra 
vertus, Vincas Krėvė savo veikėjus pastato ir į 
tokias išorines aplinkybes, kurios juo labiau iš- 
ryškina dramatinį jų elementą ir nuosekliai didi- 
na kovą, vedančią į griūtį ir atomazgą. Tuo bū- 
du sceniniuose jo veikaluose regimas tam tikras 
lemtingumas, nepamainomumas, kažkokia neiš- 
vengiama galia, — ir visa tai kaip tik yra būti- 
nieji tikrų dramų bruožai. Tai galima pritaiky- 
ti “Šarūnui", “Skirgailai — stambiausiems jo 
raštams šiame žanre. "Tai tinka ir Mindaugui. 
kaip personažui. Beje, patsai autorius ne visada 
savo scenos kūriniams deda dramų vardą. “Ša- 
rūną" jis buvo pavadinęs dramatizuota apysaka, 
o vėlesnėj laidoj — senųjų dienų gyvenimo pa- 
saka. Gal dėl to kai kas čia įžiūri vyraujant epi- 
ni elementą ir nepripažista jos drama tikrąja 
prasme. Vis dėlto tai yra tikra drama, nes ji pa- 
grista pagrindiniu šios rūšies veikalų reikalavi- 
mu — išvidiniu veiksmingumu. “Šarūneė" esama 
daugio ištęsimų, nukrypimų ir epinių priedų, ro- 
dančių mūsų praeities būtovę. Tačiau pro juos 
iškvla galinga drama ir tragedija. Tai juo labiau 
ryškėja, kai visi anie priedai nuimami ir kai “Ša- 
rūnas“ atsiduria scenoje: įspūdingame pastaty- 
me ji buvo viena iš stipriųjų dramų Kauno teat- 
re. Ten dramos šviesoj atgijo ir “Žentas". ku- 
ris iš pirmo žvilgsnio juo labiau gali atrodyti 
dialogais pravesta apysaka. “Skirgailą" autorius 
pavadino istorine drama — ir šis veikalas tok- 
sai ir vra. Apie jį telieka pakartoti V. Mykolai- 
čio Putino žodžius: “Skirgaila" yra stipriausias 
Krėvės dramatinis veikalas. Jame nėra tokių 
gausių ep'nių ir lyrinių atsišakojimų, kaip “Ša- 

Aš NOREJAU ATVAIZDUOTI 
MILŽINŲ SIELA 


VNIC7A SK RIEMIE 


Nevarginsiu jūsų ilga kalba, tik noriu pa- 
sakyti, kad visą šitą laiką, nors man nesakė, aš 
žinojau apie šių iškilmių ruošimą. Man buvo la- 
bai liūdna. Aš jaučiausi, kad aš turėsiu eiti į sa- 
vo pakasynas, nes septyniasdešimtis metų — tai 
tokis jubiliejus, kuris primena žmogui, kad liko 
neilgai gyventi. Net ir Šventas Raštas sako, kad 
septyniasdešimtis metų yra žmogaus amžius. 


1) Vinco Krėvės žodis, pasakytas spalio 19 d. Philadel- 
phijoje, minint jo septyniasdešimt metų amžiaus 
sukaktį. — Red. 


rūneė". Veikale jaučiama stipri dramatinė įtam- 
pa. Jo stilius ryškus, emocionalus bei sugesty- 
vus, kalba individualizuota pagal veikiamųjų as- 
menų charakteri. Pagaliau, pats Skirgailos as- 
muo prilygsta prasmingiems, tragiškiausiems Eu- 
ropos dramaturgijos personažams“ (Varpai, 239 
[860 

Čia tektų iškelti dar vieną jo raštų, nors ir 
ne visų, savybę, į kurią ilgai nebuvo atkreipta 
dėmesio, būtent — į kai kurių jų patriotinį po- 
būdį. Tam tikra prasme Vincas Krėvė yra savo 
kampo, savo provincijos — Dzūkijos — patrio- 
tas. Iš čia eina jo dzūkiškieji kerdžiai, Pivašiūnai 
ir Merkinė. Apie “Dainavos šalies senų žmonių 
padavimus" jisai taip sakė “Lietuvos žiniose“: 
"Man atėjo į galvą mintis parodyti, koki didvy- 
riai buvo senovės lietuviai, sukelti mūsų tautie- 
čiuose pasididžiavimą jais". Tie žodžiai tinka ir 
“Šarūnui", ir “Skirgailai", ir “Likimo keliams“, 
ir dar kitiems jo kūriniams. Tai juo įdomiau, ka- 
dangi Vincas Krėvė yra vienas iš pačių stambių- 
jų individualistinės linkmės šulų mūsų raštuose. 


"“Skirgailoje" yra graudi scena, kai vaidila 
Stardas, į šipulius sudaužydamas savo kankles, 
kalba: “Jūs ir aš žilo plauko susilaukęs, Lietuvai 
betarnaudami, jos sūnų sielą bežadindami, šitoj 
šaly daugiau nebereikalingi esame. 


Vincas Krėvė, šių dienų vaidila, žilo plau- 
ko sulaukęs, yra nesudaužomai įaugęs į lietuvių 
tautą ir į dvasinį jos lobyną. Jo veikalai eis iš 
kartos i kartą, žavėdami žmonių širdis. Jie su- 
pras ir ivertins jo meno grožį, žavesį ir didybę, 
lygiai kaip gyvai jaus tą galingąją versmę, iš ku- 
rios autorius sau sėmėsi įkvėpimo. Ta versmė gi 
yra lietuvių tauta ir jos žmonės — nuo senų se- 
novės ligi mūsų dienos. O mes, šios dienos vai- 
kai, tegalime tarti Vincui Krėvei kito “Skirgai- 
los" veikėjo žodžiais: “Tavo dainos kaip tik da- 
bar mums reikalingos“. 


Mūsų Dzūkijoje yra toksai padavimas. Sa- 
ko, kada žmogus gyvena daugiau, kaip septynias- 
dešimt metų, jis ne savo amžių gyvena, o sveti- 
mą. Aš visados buvau tokis žmogus, kad nieka- 
dos ir nieko nenorėjau skriausti. Ir nežinau, ar 
daug atsirastų tokių, kurie galėtų pasakyti, kad 
aš Ji nuskriaudžiau, bent gal nežinodamas pats ir 
nemanydamas. Man buvo labai liūdna galvoti 
apie tai, kad aš turiu iš ko atimti brangius metus, 
kokio nežinomo, gal ir labai gero asmens, kuris 
nori gyventi. 

Antras liūdesys — kad ateitis neaiški. Man 
rodėsi, kad mes dar negreit galėsime grįžti Lie- 
tuvon. Jaunesni sugrįš, džiaugsis laisva Lietuva, 
o aš čia amžinai pasiliksiu svetimoje žemėje. Die- 
ve, man buvo sunku... 

Turiu pasakyti, kad aš ir savo kūrybą ne 
taip vertinu, kaip čionai sakė. Nelaikiau aš nie- 
kuomet savęs dideliu rašytoju. Ot, sau pradžiai 
Lietuvos, kada ji rašytojų neturėjo, ir aš buvau 
geras. Bet kad aš toliau pasilikčiau toks, man nė 
į galvą neatėjo. Juo labiau, kad kiekvienam au- 
toriui susidaro tokia nuotaika: kai rašai veikalą, 
tai rodosi, kad su tais žmonėmis gyveni, o kada 
baigi, tai rodosi, kad atsisveikinai amžinai su ge- 
rais pažistamais, su kuriais čia buvai ir kurių 
jausmais gyvenai. Ir liūdna būna. Žinoma, tada 
ir pats veikalas patinka: visgi mano jausmas iš- 
lietas. 

Kada man tenka spausdinti, kada gaunu pir- 
mą korektūrą, kur raidžių klaidų begalės, ir ka- 
da turiu sėdėti ir žiūrėti kiekvieną žodį, paskum 
kada gaunu antrą ir trečią korektūrą ir kada 
knyga išeina, tai ji taip nusibosta, kad nenori ir 
į ją žiūrėti. Ir, žinoma, visa toji poezija, kuria 
žmogus gyvenai, lyg ir išblunka. 

Paskum žmogaus nuotaika ir pažiūros kei- 
čiasi. Vakar man šitas veikalas patiko, šiandien 
— ne. Ir taip susidaro, jog į save žiūrėjau, kad 
aš esu iš tokių rašytojų, kokių daug buvo, kokių 
kiekviena tauta turėjo savo pradžioje: jie praėjo 
savo laiku, ir būna užmirštami. Juos gal kokis 
mokslininkas paskaito tyrinėdamas, bet šiaip jų 
niekas jau neskaito, kaip rusų literatūroj ten ko- 
ki Deržaviną. 

Aš buvau nusistatęs tai pasakyti, kai šian- 
dien čia atėjau. 

Bet aš visai pakitėjau savo pažiūrose ir pa- 
tikėjau. Pirmiausia man atgimė viltis, kada visi 
kalba taip įtikinančiai, kad grišime Lietuvon, ir 
kad aš su jumis grįšiu. Aš pradėjau tikėti, kad 
aš čia vienas nepasiliksiu amžinai, o tikrai grį- 
šiu Lietuvon. Ir tai mane be galo pradžiugino. 

Aš maniau, kad esu užmirštas, o matau, kad 
visuomenė domisi manimi. Tai mane nudžiugino. 
Esu dėkingas referentams, kad jie mane taip iš- 


gyrė, bet aš ligi šiolei neįsitikinau, kad esu tokis 
didelis rašytojas, kaip jie sako, ir pasilieku prie 
savo nuomonės. 

Kai pradėjau kurti, tai buvo pirmoji Lietu- 
va, ir aš niekados negalvojau, kad aš dirbu dėl 
garbės arba pasižymėti kaip rašytojas, nes tuo- 
met ir skaitančiosios visuomenės Lietuvoj buvo 
nedaug. Bet man kilo noras tada atgaivinti tą 
senovės Lietuvą, o ypač kada man tekdavo su- 
sitikti dar universitete su kitų tautų studentais, 
kurie kalbėdavo apie savo didingą praeitį. Man 
tada kilo noras parodyti, kad mūsų praeitis yra 
didingesnė, negu kitų. Ir tada norėjau atkurti tą 
senąją Lietuvą, kuri viena ranka kovojo prieš 
visą Europą, kai šioji kryžiuočiams teikė pagal- 
bą. Lietuva ne tiktai nesužlugo, nenusileido, o 
sužlugdė tą kryžiuotį, kuriam Europa nešė pa- 
galbą. O kita ranka Lietuva užkovojo didesnę 
pusę šios dienos Rusijos. Norėjau parodyti, kad 
kovose, mirtinose ir žūtbūtinėse, ji pasidarė di- 
džiausia ir galingiausia valstybė, kad ji atrėmė 
Azijos minias, kurioms atsispirti negalėjo visa 
Europa. Aš galvojau, kad jeigu tie žmonės ga- 
lėjo tai padaryti, jie turėjo būti milžinai siela. 
Ir aš norėjau atvaizduoti tų milžinų sielą — se- 
novinę Lietuvą. Ne tam, kad aš čia pagarsėčiau, 
o tam, kad visi lietuviai, ypač jaunimas, pajus- 
tų savigarbą: kad mes esame ne menkesni, o esa- 
me geresni už daug tautų, kurios šiandien save 
laiko didžiomis. Jei mes nesame didelė tauta 
šiandien, tai todėl, kad mes kelis amžius krau- 
juose plukdavome, kad mūsų žiedas, mūsų jau- 
nimas, mūsų tautos praeitis per ištisus du šim- 
tus metų guldė savo galvas, ir todėl mes tapome 
maža tauta. Bet esame didvyriška tauta ir savo 
siela galingi. 

Aš tik šitai turėjau galvoje, kurdamas “'Daina- 
vos šalies padavimus", “Šarūną", “Skirgailą" ir 
kitus. Man buvo tik ši viena idėja... Girtis nie- 
kuomet nemėginau, ir mano žmonės, su kuriais 
aš dirbau, nė nežinojo, kad aš anuomet rašiau. 
Bet mane vedė anoji mintis ir dėl jos aš dirbau. 
Ir aš šiandien esu labai nusidžiaugęs, kad mane 
suprato taip, kaip aš noriu, kad suprastų. Ir man 
nerūpi nei Nobelio premijos!) nei kažkokia gar- 
bė, nebent toji mano garbė galėtų išgarsinti Lie- 
tuvą. Visuomet mano tikslas buvo — dirbti Lie- 
tuvai ir dėl Lietuvos. 

Aš pasakysiu, kad darbas čionai ir darbas 
Lietuvoje gimdė mano širdyje visai kitus jaus- 
mus. Aš ten dirbau žymiai sunkiau, negu čionai, 
bet tas darbas manęs nevargino. Ne todėl, kad 
aš buvau jaunesnis, bet todėl, kad aš dirbau dėl 


lietuvių ir dėl Lietuvos. 


i) Prof. A. Sennas per minėjimą savo kalboje pasakė, 
kad Vincas Krėvė yra “nobelinis rašytojas". — Red. 


KL. ĮJURGELIONIS 


VILTIS GYVENIMO ŽMONIšKO 


Gal dar atitiksiu aš žodžius aidėjančius, 
Gal dar atitiksiu gaidą naują, 
Paleisiu širdies šaltinius vandenėjančius, 
Ir tau atiduosiu tyrą kraują. 


Gal dainomis dar niekuomet nedainotomis 
Pratiesių nušvintantį aidui taką, 

Gyvųjų pakalnėj maldomis dejuotomis 

Į medį įgydysiu sausą šaką. 


Gal taip susilauksiu rytojaus kitoniško, 
Pradžios pasiruošusios giedrai laimės 

Ir džiaugsmo linsksmybės gyvenimo žmoniško 
Su užkasta požemin šmėkla baimės. 


PAL VAD AS 


Pavydėti — žmogaus ir žmonijos baisioji yda, 
Ir yda, ir žala nepapsakoma. 

Pavydėjimu gaišta žmogus ir visa jo nauda, 
Ir nauda ir prasmė jo gyvenimo. 


Man reikėjo išrauti pavydą iš mano širdies, 
Iš širdies, iš jausmų, iš galvojimų, 

Man reikėjo iškilti į dvasią iš prado lyties, 
Iš lyties, iš godumo, iš nerimo. 

Man reikėjo pažint, kad jos meilė, kol jauna, 
Kol jauna, kol laisva, neužtvarstoma. 

Man reikėjo matyt, kad ji buvo kaip upė srauna, 
Ir srauna, ir pilna, išsiliejanti. 


Nešykštėjo ji man ir kitiems jos meiliųjų godų, 
Ir godų ir veidų raudonuojančių, 

Taip pražydusi liepa nešykšti bitelėms žiedų, 
Nei žiedų, nei medaus iš jų čiulpiamo. 


Man reikėjo tik maudytis upėj, tik plaukt su 
[tvanu, 

Su tvanu, su žiedais, su gausėjimais. 

Man reikėjo suprast, kad jos meilę nuo savęs 
[genu, 

Ir genu ir žudau pavydėjimais. 


Pavydėti -— žmogaus ir žmonijos baisioji yda, 
Ir yda, ir žala neapsakoma. 

Pavydėjimu gaišta žmogus ir visa jo nauda, 
Ir nauda ir prasmė jo gyvenimo. 


Jau išroviau tą baisiąją ydą iš savo širdies, 
Iš širdies, iš jausmų, iš galvojimų. 


SAPFOS STANCOS 


Tas tikrai didesnis už dievaitį, 

Kurs prisėst ties tavim gali 

Ir girdėti tavo skambią kalbą 
Su meiliu juoku. 


Man krūtinėj šokteri širdis 

Ir mane apleidžia sąmonė, 

Kai pasigrožėt tavim galiu 
Nors tik valandėlę. 


Žodžių netenku, ugnies liepsna 

Piliasi per mano kūną, anka akys, 

Mano ausys kiaurai prisipildo 
Didelių jausmu. 


Krečiamas esu kaip drugio 

Ir drebu, ir balu, kaip žolė, 

Pus-pamišęs ir pusiau numires 
Iš to džiaugsmo. 


Vertimas artimiausias originalo turiniui, gam ar- 
tumas stancų sudėčiai. bet nutolęs nuo "sapeciško"' 
metro, kurs, žinoma, remiasi ilgųjų ir trumpųjų bal- 
sių atstumu viena nuo kitos, ko negalima atsiekti 
lietuvių kalboje. 

VAIKŲ PARALYZIUS ARBA POLIOMIELITIS 


J. VENCKUS, S. J. 


“Sanitas res est pretiosissima'— 
Hippocrates 


Priežodis sako: “Motinos mirtis — kada vai- 
kas pirmą kartą verkia vienas". Pirma jam mo- 
tina padėdavo verkti. Gal motina niekados tiek 
nekenčia ir tiek neverkia, kiek tada, kada jos sū- 
nelis ar dukrytė suserga vaikų paralyžiaus liga. 
Vaikas pats dar nežino, dar nesupranta, kiek il- 
gai reikės sirgti, ką ta liga su savim neša. Bet 
motina ir tevas, kurie jau tiek kartų yra matę 
vaikų su sutrauktomis ir išsukinėtomis kojytė- 
mis, negali susitaikinti su mintimi, kad jų nu- 
mylėtasis vaikutis, jų garbė, jų pasididžiavimas, 
jų viltis gali būti toks pasigailėjimo vertas in- 
validas, ir tai visam amžiui. Visi žino, kad kar- 
tais ir su sveikais sąnariais gyvenimas gali pa- 
sidaryti sunkus, našta nepakeliama, kova dėl 
duonos kąsnio negailestinga ir net žiauri. O kas 
bus su jų vaiku invalidu? Nejaugi tai galimas 
dalykas? Taip, tai gali atsitikti. 1949 metais tai 
atsitiko vien Amerikoje su 42,366 vaikais. Tai 
pirmoji ne tik čia, bet ir visame pasaulyje tokio 
plataus masto epidemija. Negeriau ir šiemet: li- 
gi rugsėjo 20 dienos būta 34,291 susirgimų, arba 
40328 daugiau, negu rekordiniais 1949 metais tuo 
pat perijodu. 1948 m. Amerikoje susirgo 28,000, 
1946 m. — 25.698, 1916 m. — 27,363. Kitais, ne 
epidemijos metais, paprastai suserga apie 13,000 
vaikų. į 

Viskas toje ligoje yra taip paslaptinga. Ko- 
del ji eina bangomis? 1866-67 m. Norvegijoje 
buvo didelė epidemija, 1873-74 — Philadelphi- 
joje, 1815 m. — Prancūzijoje, 1889-90 m. — Sve- 
dijoje. Nuostabu, kad 1946 m. epidemijoje Flo- 
ridoje sirgo vaikai ir suaugę, O Kuboje — tik 
vaikai!) nesuprantama, kodėl polio dažnai pa- 
gauna pačius gražiausius ir labiausiai prižiūri 
mus vaikus. Jau senieji gydytojai tai pastebėjo, 
kad dažnai ta liga suserga “šauniausi vaikai“ 
(Underwood, 1799). Irgi nesuprantama, kodėl 
daugiausia susirgimų esti vasaros mėnesiais. Ir 
tai tikrai ne todėl, kad polio virus bijotų šalčio. 
Jis laikomas šaldytuvuose nuo 0“ iki minuso 
70“C, nes prie žemos temperatūros jis geriau- 
siai išsilaiko. Nesuprantama, kodėl kaimuose 
vaikai suserga anksčiau, maždaug tuo laiku, ka- 
da pirmieji dantys kzlasi, negu miestuose. Jau 
pati motina gydytojui pasako, kad vaiko para- 
lvžius buvo susijęs su pakrikusiu dantų augimu. 
Miestuose gi vaikai daug vėliau suserga, net Jau 
gerokai paaugę ir subrendę. 

Vaikų parelyžius yra ir tuo keistas, kad gy- 
vuoja ir dar platinasi tada, kada sanitarinės są- 


lygos nepaprastai pagerėjo. Dėl pagerintų sani- 
tarinių sąlygų visos kitos apkrečiamos ligos 1a- 
bai sumažėjo, kitos net visiškai išnyko, bet ne 
poliomielitis. Paskui neaiški yra ligos kelionė: 
ateina į šeimą, paliečia vieną narį, labai retai du, 
kitų neliečia, paskui pralenkia namus ar ištisus 
blokus, toliau eidama aplanko vienus miestus, 
o kitus aplenkia. Liga daro, be mums žinomų 
priežasčių, skirtumo ir paliestuose vaikuose: 
50“4 vaikų išgyja, negavę nė jokių paralyžiaus 
pėdsakų. 20“; išgyja, bet pasilieka nežymūs 
trūkumai: mažas raišumas arba negalėjimas ran- 
kos aukštai pakelti. Apie 2074 labai sunkiai per- 
serga ir paskui pasilieka Žymiai paralyžiuoti. 
Apie 10“/ miršta. kada liga yra dar karščio sta- 
dijoje. 

Taigi matome, kad tos ligos mirtingumas 
savaime nėra didelis. Ji yra tik tuo baisi, kad 
labai sužaloja žmogų, jį palieka netikusį ne tik 
fiziniam, bet ir akademiniam darbui, arba labai 
ji pasunkina. Proto jėgos paprastai nenuken- 
čia. Vaikų paralyžius turi dar tą ypatybę, kad 
tai labai brangi liga. Nedaug šeimų galėtų pa- 
čios vienos pakelti gydymo išlaidas. Todel bū- 
tina valstybės ar visuomenės pagalba. 

Poliomielitis turi pagaliau ir dvasinę pusę. 
Suparaližiuotas vaikas sociališkai atsiduria visiš- 
kai naujoje padėtyje. Jis nebegalės nė žaisti, 
kaip kiti vaikai, paskui, paūgėjęs, turės savo so- 
cialinį gyvenimą labai susiaurinti, pradės veng- 
ti Žmonių draugijos, svečių, pramogų, susirinki- 
mų. Jį kankins gėdos ir paniekinimo jausmas. 
Poliomielitis iš žmogaus padaro arba didvyrį ar- 
ba elgeta. 


Istorija 


Jeigu liga turi daug vardų, ir senų vardų, 
tai reiškia, kad ji geografiškai yra labai paplitu- 
si ir istoriškai yra labai sena. Dar daugiau, jei- 
gu liga turi daug vardų, jos etiologinė kilmė nė- 
ra aiški“! Taip yra su vaikų paralyžium. Ta li- 
sa buvo vadinama apopleksija, hemiplegija, pa- 
raplegija. Anglu kalboje yra daug vardų, iš ku- 
rių paminėsime tik kelis, kaip epidemic fever, 
ardent fever, paralysis from teething. morning 
paralysis, palsy, infantile paralysis. Nuo praė- 
jusio šimtmečio pusės, kada Heine pirmą kartą 
tą liga tiksliai aprašė. ligos vardas gerokai nu- 
sistojo. Pats Heine k=lba apie “Sninale Kinder- 
lahmung“. Dabar ii žinoma kaip Heinės ir Me- 
dino arba Heines-Medino liga, ypatingai Vokie- 
tijoje. o angliškai kalbančiuose kraštuose kaip in- 
fantile paralysis, moksliškai — poliomielitis, ar- 
ba stačiai polio. Graikiškai polios-pilkas ir mye- 

los pailgusios smegenys, dar platesne prasme —- 
ir nugaros smegenys. 

Iš istorijos davinių patiriame, kad vaikų pa- 
ralyžius buvo žinomas Egipte. Kopenhagos mu- 
ziejuje yra kapo lenta, kuri, pagal archeologus, 
priklauso laikotarpiui tarp 1580 ir 1350 m. prieš 
Kristų. Ta lenta turi 27 cm aukščio ir 18 cm 
pločio. Joje atvaizduotas vyras, moteris ir vai- 
kas. Mus domina tik vyras. Jo vardas yra Ruma. 
Iš rūbų matyti, kad tai buvo kunigas. Jo deši- 
nioji koja sutraukta. Jis tik pirštais liečia že- 
mę, o kulnis pakelta. Kadangi tokia koja prime- 
na arklio koją, todėl ir sakoma “pes eguinas“, 
arba “guinovarus"', (“eguinus"" — kaip arklio, ir 
“varus'") — susuktas, iškrypęs. Jis pažastimi re- 
miasi ant lazdos. Visų specialistų nuomonė, kad 
jis turėjo poliomielitį, o ne ką kita?) 

Antras atsitikimas. 1898 m. netoli Tebų bu- 
vo atrasta mumija. Ji yra vieno faraono, vardu 
Siptah, gyvenusio 1200 m. pr. Kr. Nuėmę visus 
rūbus, matome dar jauną vyrą. Jo kairioji koja 
turi visas “pes eguinovarus? žymes. Specialis- 
tai ilgai studijavo tą mumiją ir pagaliau priėjo 
prie išvados, kad ta kojos deformacija kilusi ne 
nuo kaulo tuberkuliozės, nebuvo įgimta, bet kad 
tai buvo vaikų paralyžiaus pasekmė.*) 

Iki Heinės mes vis sutinkame medicinos li- 
teratūroje vaikų paralyžiaus aprašymų, bet nie- 
ko nesužinome apie jo priežastis arba etiologiją. 
Jis pirmas moksliškai tiksliai aprašė šios ligos 
patologiją. 

Jokūbas von Heine, (1800-1879), pabaigęs 
medicinos mokslus 1829 m. apsistojo Cannstatte 
(netoli Stuttgarto), kur atidarė savo ligoninę. 
Jis gydė fizikoterapija, t. y. vandeniu, šviesa, 
saule, grynu oru, plaukimu ir visokios rūšies 
gimnastika. Gydė raišus, susuktus, suparaližiuo- 
tus ir kitokius chroninius ligonius. 1838 m. jis 
gydytojų draugijoje davė savo pirmą, istorinį 
pranešimą apie vaikų paralyžių. 1840 m. Heine 
parašė veikalą: “Beobachtungen ūber Lahmungs- 
zustande der Unteren Extremitaeten und deren 
Behandlung"' (Stuttgart, 1940). Jame jis pamini 
asmenis, kurie rašė apie vaikų paralyžių, bet nė 
vienas iš jų nemanė, kad galvos ar nugaros sme- 
genys gali ką nors bendro turėti su ta liga. Hei- 
ne pats matė 158 ligonius, nuo 2 iki 20 metų am- 
žiaus. Jis labai gražiai išdėstė kliniškus simpto- 
mus. Jis taip pat pastebėjo, kad polio dažnai pa- 
griebia “gesunde und wohlgestaltete Kinder“. 
1860 m. jis išspausdino antrą, papildytą laidą, 
jau trumpesniu ir tikslesnių vardu: “Spinale 
Kinderlahmung"' (Stuttgart, 1860). 

Po Heinės kitas žymus gydytojas— Oskar Me- 
dinas — žymiai papildė polio vaizdą. 1887 m. 
poliomielitis pasirodė Švedijoje, ir epidemine 
forma. Pirmiau niekas nežinojo ir nemanė, kad 
vaikų paralyžius gali pasirodyti epidemine for- 
ma. Tai buvo visiškai naujas dalykas, kuris li- 
gos svarbumą dar daugiau padidino.  Medinas 
ner trumpa laiką apžiūrėjo 44 vaikus su paraly- 
žium — 23 berniukus ir 21 mergaitę. Jis labai 

teisingai spėjo, kad visoje eilėje atsitikimų pa- 
liesti pailgųjų smegenų branduoliai. Jis labai 
įtarė, kad liga yra apkrečiama, ir todėl patarė 
sveikus vaikus atskirti nuo sergančiųjų.?) 


Heine pirmą kartą nustatė, kad vaikų „pa- 
ralyžius yra atskira ir savaiminga liga, atsiribo- 
janti nuo kitų ligų, kurios kartais irgi gali su- 
paraližiuoti. Nors jis pats autopsijų ir histolo- 
ginių studijų nepadarė, bet teisingai, kliniškais 
duomenimis besivaduodamas, priėjo prie išva- 
dos, kad ligos priežastis yra nugaros smegenų 
pilkosios substancijos priešakinių ragų sužaloji- 
me, t. y. tų vietų, iš kurių išeina motoriniai ner- 
vai. Ateitis parodė, kad Heine teisingai galvojo. 
Jis nieko daugiau apie šitos ligos priežastį ir ne- 
tvirtino. Bet tai, ką jis ir Medinas padarė, yra 
begalinės vertės, nes juodu pastatė poliomielitis 
ant mokslinių pagrindų. Neilgai trukus, iš kli- 
niškų reiškinių, kaip iš karščio, galvos skaudėji- 
mų ir skilvio sukrikimų, buvo pradėta manyti, 
kad poliomielitis yra mikroorganizmų sukelta li- 
ga. 

Žymusis Landsteineris 1908 m. Vienos mies- 
to vienoje ligoninėje pamatė 9 metų berniuką, 
kuris rodė vaikų paralyžiaus ženklus. Berniukas 
susirgo lapkričio 14 d., pradėjo vemti, karščiuo- 
ti. Dieną prieš tai jis skundėsi, kad jam galva ir 
sąnariai skaudėjo. Lapkričio 15 d. jau visi są- 
nariai buvo suparaližiuoti. Lapkr. 16 d. jis jau 
nustojo sąmonės. Sprandas pasidarė kietas ir su- 
stingęs, šlapimo pūslė nebeveikė, plaučių diaf- 
ragma sukriko, paskui visas kvėpavimo apara- 
tas pradėjo nebeveikti, ir tuojau atėjo mirtis. 
Autopsija parodė nugaros pilkosios substancijos 
pasikeitimus: hemoragiją. infiltraciją. Landstei- 
neris paėmė šiek tiek tos nugaros smegenų sub- 
stancijos, sutrynė ją, sumaišė su fiziologiniu drus- 
kos skiediniu ir 2 cc to mišinio įleido į kraują kra- 
likams, jūros kiaulytėms, pelėms ir dviems bez- 
džionėms. Bezdžionė Cynocephalus susirgo po 6 
dienų, o 8 dieną po injekcijos žuvo. Kita bez- 
džionė, “Macacus rhesus", 17 dienų po injekci- 
jos buvo suparaližiuota: nebeveikė užpakalinės 
kojos, kurios, pakeltos, tuoj suglebdavo. Bez- 
džionių autopsijos rodė tokius pat ženklus, kaip 
ir berniuko. Bakteriologinėmis priemonėmis ne- 
pasisekė išauginti nė jokių bakterijų. Pats 
Landsteineris pagalvojo, ar nebus čia tik vidus.*) 

Šitas eksperimentas turi nepaprastai didelės 
reikšmės; šiuo momentu prasidėjo eksperimen- 
tinės studijos su vaikų paralyžium. Didelės ir 
turtingos laboratorijos, kurios turėjo lėšų, par- 
sivežė bezdžionių iš Afrikos, pradėjo tyrinėji- 
mus. Nors vėliau pasisekė pernešti vaikų para- 
lyžiaus ligą ir ant kitų gyvulių, kaip pelyčių, jū- 
ros kiaulyčių, hamsterių, medvilnės žiurkių (Sig- 
modon hispidus), bet geriausiai žmogaus ligą at- 
vaizduoja bezdžionė. Karo laiku, kada nebegali- 
ma buvo gauti antropoidinių bezdžionių iš Seno- 
jo pasaulio (Afrikos ir Azijos), pradėta mėginti 
su šuninėmis bezdžionėmis iš Naujojo pasaulio 
(iš Pietų Amerikos). Pasirodė, kad galima ir šitas 


bezdžiones apkrėsti, pvz. Cercopithecus spp. Mū- 
sų žiurkių, kralikų, voverių, šunų ir kačių nepa- 
sisekė susarginti su polio virum. 


Poliomielitis įsigijo naujos reikšmės nuo tos 
valandos, kurią Franklinas Rooseveltas susirgo 
tąja liga. Tai įvyko 1921 m. rugpiūčio 10 d. jo 
viloje Campobello (Kanadoje), kur jis dažnai 
praleisdavo atostogas. Ateitis atrodė pačiam li- 
goniui ir visai šeimai nepaprastai juoda. Roose- 
veltas, dar pačiame amžiaus gražume, buvo di- 
delis sportininkas, žymus politikas. Dabar jis ne- 
galėjo be kitų pagalbos iš lovos išlipti, nė iš kė- 
dės atsistoti. Tačiau Rooseveltas nepasidavė. 
1922 m. jis gerokai pasitaisė, bet vaikščioti -vis- 
tiek negalėjo. Tiesa, jam paruošė visokių gele- 
žinių aparatų kojoms, bet tai buvo daugiau kan- 
kynė, negu tikra pagalba. 1923 m. jau galėjo nu- 
važiuoti į Floridą. Savim pasitikėjimo jausmas 
taip padidėjo, kad jau pradėjo galvoti vėl grįžti 
į viešą gyvenimą. 

1924 m. kilo kalbos, kad Georgijos valsty- 
bėje, prie Warm Springs, yra šaltinis, kurio nuo- 
latinė temperatūra yra 89“F. Tas šaltinis tiekia 
800 galionų vandens per minutę. Per 24 valan- 
das šildant šitą vandenį, reikėtų kas dieną su- 
vartoti 20 tonų anglies. Senieji indėnai nešdavo 
savo sužeistus kareivius ten gydyti. Prieš dve- 
jus metus buvęs ten vienas suparaližiuotas ber- 
niukas, vardu Louis Joseph, kuriam tos vonios 
labai padėjusios. Žmonės pradėjo įkalbinėti, kad 
ir Rooseveltas ten važiuotų. Norėta sužinoti, kas 
tas Louis Joseph buvo ir kaip jo pavardė. Ir 
šiandien niekas to nežino, bet to berniuko reikš- 
mė buvo didelė. Rooseveltas nuvažiavo ir pra- 
buvo ten pirmą kartą 6 savaites. Jis sakėsi, kad 
per šitas savaites jis daugiau pagerėjęs, negu per 
trejus savo ligos metus. Nuo tos valandos Roose- 
veltas nebeužmiršo daugiau Warm Springs. Jis 
ten ir mirė. Rooseveltas pasiūlė, kad gydytojų 
komisija ištirtų tuos vandenis. Taip buvo ir pa- 
daryta. Komisijos sprendimas buvo palankus. Po 
to Rooseveltas nutarė, kad reikia nupirkti tuos 
šiltus šaltinius, su visais pastatais ir plotu — iš 
viso apie 1,200 akrų. Dabar jau ten yra 4,200 ak- 
rų su 36 pastatais. Jis pats parodė gerą pavyz- 
dį, tuojau pat įnešdamas 200,000 dolerių. Prisi- 
dėjo bankininkai ir kiti turtuoliai. 1927 m. su- 
sikūrė Georgia Warm Springs Foundation. Šian- 
dien tai yra didelė, imponuojanti įstaiga, su ke- 
turiais baseinais maudytis, stiklu apvestais. Ten 
suveža polio aukas iš viso pasaulio. Jos ten turi 
atrasti ir gydymą, ir šviesią nuotaiką, ir malo- 
nią draugija. Rooseveltas savo patyrimu išdirbo 
tam tikrą sistemą, kurios jis, būdamas ir valsty- 
bės prezidentu, pats mokė suparaližiuotus vaiku- 
čius Warm Springs vandenyse. 


Dar to negana. 1938 m. sausio 3 d. įsisteigė 
“The National Foundation for Infantile Paraly- 
sis". Ta fundacija apmoka ligonines, kurios gydo 
suparaližiuotus vaikus. Ji padeda isigyti ligoni- 
nėms reikiamus aparatus, kaip “geležinius plau- 
čius" ir panašiai. Paskui ji steigia institutus, 


kurie laiko savo pareiga perauklėti persirgusius, 
pritaikyti juos naujam gyvenimui. Fundacija la- 
bai remia mokslininkus, kurie atlieka tyrinėji- 
mus su ta liga. Jauni studentai, biologai, medi- 
kai gali labai lengvai gauti stipendijas studi- 
joms. Fundacija kasmet, antroje sausio pusėje, 
pagerbiant Roosevelto gimimo dieną (sausio 30), 
ruošia rinkliavą, vadinamą “March of Dimes", 
per kurią gauna apie 25 milijonus dolerių. Bet 
1949 m. polio epidemija buvo tokia baisi, kad 
rinkliava reikėjo pakartoti rugsėjo mėnesį, nes 
fondas buvo išsekęs. Per šitą rinkliavą buvo su- 
rinkta dar 14 milijonų dolerių. 


Kalbėjome kiek ilgiau apie Rooseveltą, nes 
be jo ligos polio tyrinėjimas ir gydymas tikrai 
būtų nepadaręs tos nepaprastos pažangos, kurią 
dabar matome. s 


Virus 


Mikroorganizmais vadiname tuos gyvus pa- 
darus, kuriems pamatyti reikia vartoti mikrosko- 
pą. Tie maži padarėliai, kurie yra mums naudin- 
gi ar kenksmingi, priklauso prie keleto skirtin- 
gų grupių. Pvz. mikroorganizmai, kurie sukelia 
maliariją, vadinasi plasmodijomis, o kurie suke- 
lia miego ligą, vadinasi tripanosomais. Tripano- 
somų ilgis yra apie 30 mikronų (vienas milimet- 
ras turi 1000 mikronų). Plasmodijos ir tripano- 
somai priklauso prie protozojų, taigi prie zoolo- 
gijos. Tas ligas studijuoja ne bakteriologija, bet 
parazitologija. 

Visi žino, kas yra mielės. Tai yra grybelis 
arba moksliškai fungus. Grybelių pagalba gami- 
nami sūriai, vadinami roguefort ir camembert. 
Tie grybeliai priklauso prie penicilium genties 
(genus). Joje yra ir garsusis grybelis, iš kurio 
gauname tą svarbų antibiotiką, vadinamą peni- 
cilinu. Grybelių tarpe yra ir tokių, kurie sukelia 
daug ligų. Visi grybeliai priklauso prie mokslo 
šakos, vadinamos mycologia. 

Nėra reikalo daug kalbėti apie bakterijas, 
nes jas visi gerai pažįsta. Visos bakterijos dali- 
nasi į tris dideles grupes: kokus, bacilas ir spi- 
rochetus. Kokai yra apvalūs. Pakanka sužeisti 
ar pradrėksti kiek odą, tuojau prasideda pūliavi- 
mas. Tą darbą atlieka kokai, kurie gydytojų yra 
vadinami stafilokokais ar streptokokais. Kokai 
sukelia plaučių uždegimą, gonorėją, meningų 
uždegimą ir kt. Kokai turi tą gerą ypatybę, kad 
lengvai pasiduoda sulfonamidų ir antibiotikų 
(penicilinas, streptomicinas ir kt.) veikimui. Ba- 
cilos yra pailgos, apie 5 mikronus ilgumo. Čia 
priklauso visa eilė bacilų, kurios sukelia baisias 
ligas, kaip antai, tuberkuliozą, šiltinę, difteriją 
ir kt. Prie spirochetų priklauso labai paplitusi 
treponema, kuri sukelia sifilį. Yra žinoma apie 
pora tūkstančių bakterijų rūšių, iš kurių apie 
penkiasdešimt yra patogeniškų ar Žmonėms ar 
gyvuliams. Tebeina dar ginčas, ar bakterijas skir- 
ti prie gyvulių ar augalų. Dabar daugelis links- 
ta laikyti bakterijas augalais, išskyrus spiroche- 
tus. 


397 


Virus yra lotyniškas žodis, kurį vartoja ir 
Ovidijus, ir reiškia nuodus, pvz., gyvatės. Dabar 
viraus žodį vartoja tiems mikroorganizmams, 
kurie sukelia ligas ir yra daug mažesni už bak- 
terijas. Beijerinckas pirmas pasiūlė žodį virus pri- 
taikyti tiems mažiems organizmams. Tabako mo- 
zaiko ligos mikroorganizmai pirmieji buvo pa- 
vadinti virum. Galima pasidaryti iš kalkinės že- 
mės (vok. Kieselgur) tokius filtrus, kurie nepra- 
leidžia bakterijų, bet praleidžia virus, todėl me- 
dicinoje trumpai buvo sakoma "filtrable virus“. 
Kadangi tie filtrai iš oro atrodo kaip žvakė ir 
juos pirmas sugalvojo Berkefield, todėl trumpai 
ir vadinasi jie “Berkefieldo žvakėmis". Viraus 
dydis yra apie 10-20 milimikronų (1 milimikro- 
nas yra lygus 0.0000001 mm). Kadangi virai yra 
tokie maži, dar juos matuoja angstromais, tai yra 
vienetais, kuriais matuojamos šviesos bangos. 
Šiandien mes žinome apie 200 viraus rūšių, ku- 
rios sukelia ligas ar tai žmoguje, ar gyvuliuose, 
ar augaluose. Daugiausia jie užpuldinėja augalus. 
Vien augalinių virų yra nemažiau kaip 150 rū- 
šių. Jie užpuldinėja tokius svarbius augalus, kaip 
bulves, tomatus, cukrinius runkelius ir kt. Virų 
nešėjai augaluose yra daugiausia vabzdžiai, ypa- 
tingai augalų utėlės (aphis). Tik dar neaišku, ar 
augalų virai vabzdžiuose dauginasi ar ne. Jeigu 
dauginasi, tai perėjimas iš augalinių virų į gy- 
vulinius būtų suprantamas. Augalų virai yra ge- 
riau išstudijuoti, negu gyvulių. Čia mes kalbėsi- 
me tik apie tuos virus, kurie liečia žmogų. Visas 
viraus kilmės ligas galima padalyti į tris grupes: 


1. Virai, kurie pasireiškia taip pat ir ant 
odos, pvz., rauplės (žmoguje vad. Variola, o kar- 
vėje vad. Vaccinia, kuriais skiepija vaikus), ty- 
mai, vėjo rauplės (Varicella), Herpes zoster, 
Herpes simlex, dažnai pasitaiko ant lūpų. 


2. Antra grupė, kuri sukelia katralinius už- 
degimus, pvz., paprastas persišaldymas, influen- 
za, plaučių uždegimas ir t.t. 

3. Trečios grupės virai užpuola nervų siste- 
mą, pvz., pasiutimo liga (Rabies) ir poliomielitis. 


Yra virų, kurie teturi tik vieną šeiminin- 
ką, pvz., influenza, kiti turi du šeimininku, pvz., 
geltonasis karštis, kurio vienas šeimininkas yra 
žmogus, o kitas — uodas. Jeigu vieną šeiminin- 
ką panaikintume, pvz., uodą, tai ir žmoguje jo 
nebūtų. Kai kurie virai sudaro celėse (brandu- 
liuose ar protoplazmoje) įterptus kūnelius (in- 
clusion bodies) ir elementarinius kūnelius (ele- 
mentary bodies). Tie kūneliai turėjo ir dar te- 
beturi didelės praktinės reikšmės pasiutimo li- 
goje. Kiekvienas įtariamas šuva policijos sunai- 
kinamas, o jo smegenys siunčiamos laboratori- 
jon ištirti. Jeigu atrandami nervų celėse tie kū- 
neliai (čia vadinami Guarnieri), tai žinoma, kad 
šuva turėjo pasiutimo ligą. Jeigu kurie žmonės 
buvo įkąsti, tai jie kuo greičiausiai siunčiami į 
Pasteuro institutą. Neseniai pasirodė įdomi 
knyga, kuri tiems kūneliams duoda visiškai nau- 
ją išaiškinima 7) 

Kai kurios viraus ligos, kartą persirgtos, 


palieka imunitetą visam amžiui, pvz., rauplės, 


tymai ir poliomielitis, kiti palieka tik trumpam 
laikui, pvz., influenza. Persirgimu ar skiepijimu 
įsigytas imunitetas yra patvaresnis ir vadinasi 
aktyvus. Imunitetas, kuris suteikiamas ligoniui, 
įleidžiant rekonvalescentų kraują, vadinamas pa- 
syvių. b 

Virai turi tą ypatybę, kad auga paprastai 
tik gyvoje celėje, ne taip kaip bakterijos, kurias 
galima auginti bulione, ant bulvių ir p. Jeigu 
kas dirba su polio, tai turi virų pernešti kas 3-4 
dieną iš besibaigiančios pelytės ant sveikos. Be- 
auginant polio virų ant įvairių gyvulių, išsidir- 
bo nauji variantai, kurie pažymimi įvairiais sim- 
boliais, kaip antai MM, SK, Lansing, G-VII ir 
kt. Tai yra tam tikras laboratorijų žargonas, ku- 
ris tik specialistams tėra suprantamas. 

Pirmi ir geriausi tyrinėjimai su virais buvo 
atlikti ant tabako mozaiko ligos. Tai padarė ru- 
sas Ivanovskis.*) Tą virų galima laikyti 9574 al- 
koholyje ir po 10 mėnesių dar galima juo ap- 
krėsti tabako lapus. Jį galima iškristalizuoti, ir 
jis nenustoja savo apkrečiamos jėgos. Galima jį 
padaryti radioaktyvų, ir jis galės apkrėsti. 
Virai yra apkrauti negatyvine elektra, kaip ir 
bakterijos. Atrodo, kad tie mikroorganizmai, ku- 
rie daugiau elektra apkrauti, yra mažiau pavo- 
jingi arba virulentiški. Šita ypatybe besinaudo- 
jant, galima, pvz., difterijos virulencijos laipsnį 
pažinti. Virai, kurie naikina bakterijas, vadina- 
si bakterijofagais (graik. fago reiškia valgyti ar 
ėsti). Vaikai paprastai viraus ligomis lengviau 
perserga, negu senesni. 

Virus turi vieną nepaprastą ypatybę — spe- 
cializaciją. Polio prisitaikė prie nervų celės ir 
kituose audiniuose neauga arba labai prastai au- 
ga. 

Ar virai gali sukelti vėžį? Vištiniuose paukš- 
čiuose esama vieno sarkomo, kuris yra tikrai vi- 
raus kilmės (Rpuso sarkoma). Ar yra daugiau? 
Nuo elektrinio mikroskopo pasirodymo vis daž- 
niau ir dažniau galima užtikti mokslinių straips- 
nių, kurie tikrina, kad visi piktybiniai navikai 
yra virų sukelti, nes mikroskopo pasakiškas pa- 
didinimas (iki 100,000 ir daugiau) parodo neo- 
plazmoje tam tikrų kūnelių, kurių nerandame 
nei normaliniame audinyje, nei gėrybiniuose na- 
vikuose. Kiti drąsiai tuos kūnelius laiko virum“), 
kiti kalba atsargiau, vadindami juos vėžio sub- 
mikroskopiniais sferiniais kūneliais.!*) 

„ Kalbant apie viraus prigimtį, dar kyla klau- 

simas, ar jie yra gyvi padarėliai. Šiaipjau žmo- 
nems atrodo paprastas dalykas atskirti gyvą 
daiktą nuo negyvo, bet mokslininkams kartais 
tai gali būti labai sunku. Kad virus yra gyvas 
padaras, sprendžiama iš to: 

1. Jis dauginasi savaime, nors ir nežinome 
kaip. Spontaninis arba savaiminis dauginimasis 
paprastai laikomas gyvumo žeme. 

2. Jis duoda naujas mutacijas arba varian- 
tus, vadinamuosius biotipus. Taigi reprodukcija 
ir mutacijos rodo, kad virai yra gyvi padarai. 

Antra vertus, kai kurie faktai rodo, kad jie 
yra negyvi padarai. 

1. Virų galima gauti kristalinėje formoje. 
Iki šiol buvo bendrai manoma, kad gyvybė nėra 
suderinama su kristalo forma. 

2. Kiti virai yra tokie maži, kad negali su- 
daryti nukleinio proteino pilnos formulės. 


Nežiūrint to, visgi manoma, kad virai yra 
gyvi padarai. Manoma, kad jie yra pasiekę aukš- 
čiausią parazitizmo laipsnį. Jie negamina nė sa- 
vo enzimų (fermentų arba katalizatorių), bet 
naudojasi celės enzimais, kurioje gyvena arba 
parazituoja. Manoma, kad jie gyvuoja ne savo, 
bet “skolintu gyvenimu". Visa, ko jiems reikia, 
virai ima iš gyvos šeimininko celės. Jeigu jie 
turėtų nepilną molekulą, tada reikia manyti, 
kad ta molekula gauna savo suplementą iš šei- 
mininko celės. 

Yra dar ir kitokių teorijų. Kiti mano, kad 
virai yra genai, atsipalaidavę nuo chromosomų. 
Iš biologijos žinome, kad genai ir nukleoproteinai 
turi autoreprodukcijos ypatybes. Labai įdomu 
pastebėti, kad iš tikrųjų augaliniai virai susi- 
deda iš mielių nukleinių rūgščių, o gyvuliniai 
virai iš timo nukleinių rūgščių (arba gyvulinių 
nukleinių rūgščių). Biologiškai kalbant, tie reiš- 
kiniai yra labai svarbūs. Taigi matome, kad vi- 
rai veda mus prie pat gyvybės atsiradimo pa- 
slapčių. 


Vaikų paralyžiaus liga 


Teisingiau būtų vartoti terminas “Poliomie- 
litis", nes pagal dabartinį mokslą ši liga pasitai- 
ko ne tik vaikuose, bet ir pas suaugusius, o ant- 
ra, ji ne visada suparaližiuoja Žmogų. 

Diagnozė. Viena poliomieličio rūšis labai 
dažnai praeina, net pačių gydytojų nepastebėta. 
Ji praeina dažnai po “vasarinio gripo" vėliava. 
Nieko ten nėra ypatingo, vaikai skundžiasi gerk- 
le, galvos skaudėjimu. Kartais jiems širdis pyks- 
ta, kartais vemia, kartais jaučia pilvo skaudėji- 
mą, jaučia nemalonius skausmus sąnariuose, rau- 
menyse. Vaikai daugiausia serga nuo 1 iki 10 
metų amžiaus. Bendras įspūdis, kad vaikai sun- 
kiai neserga, tik reikia juos kiek pasaugoti na- 
mie. Tik neseniai specialistai pastebėjo, kad tų 
sirguliavimų priežastis yra polio virus.!!) Ka- 
dangi vaikų paralyžiaus virus, kaip paskui pa- 
matysime, gamtoje labai pasklidęs, tiek plačiai, 
kiek ir tymų, tai būtų nuostabu, kad tik tie vai- 
kai teužsikrėstų, kurie kliniškai šita liga perser- 
ga. Serologinės studijos rodo, kad mažiausia 80“ 
visų gyventojų yra kada nors susidūrę su polio- 
mieličiu, ir niekados kliniškai nesirgo. Pagaliau 
yra gydytojų, kurie šitos ligos diagnozę stato ant 
visiškai kitokių principų. Jiems poliomielitis nė- 
ra bakteriologinė liga, bet metabolinė, panašiai 
kaip “beriberi''.!?) 

Paprastam gydytojui, tėvams namie ir mo- 
kytojams mokykloje pačioje pradžioje nelengva 
nustatyti ligos diagnozė — tam reikalinga bio- 

loginių tyrimų laboratorijoje. Mat, nėra nė vie- 
no ligos bruožo, kuris 10074 visados pasitaikytų, 
gal išskyrus šalčio krėtimą, kuris pradžioje la- 
bai charakteringas. Bet tas pats bruožas ir kito- 
se ligose pasitaiko, pvz., plaučių uždegime. Daž- 
nai pasitaiko sprando sustingimas. Gydytojai 
dažnai liepia vaikui bučiuoti kelią. Jeigu vaikas 
skundžiasi, kad jam sunku lenktis ir jei apy- 
linkėje siaučia polio epidemija, tai ligos diagno- 
zė darosi lengvesnė. Dažnai gydytojai mėgsta pa- 
imti kiek vaiko žarnų išmatų ir siųsti į labora- 
toriją. Kadangi tyrimas yra biologinis, tai pra- 
eina kiek laiko, kol sužinai rezultatus, ir kadan- 
gi tyrimą reikia daryti ant bezdžionių, tai jis 
nėra pigus. Vis dėlto tokie tyrimai daromi, nes 
tai turi mokslinės reikšmės: sužinoma, kokios 
rūšies virus, ir tuo pačiu laiku galima perspėti 
sveikuosius, kad saugotųsi. 

Lengviausiai polio virų galima išskirti iš 
žarnų išmatų, nes jo ten yra daugiausia pas po- 
lio ligonius ir rekonvalescentus. Polio virų ga- 
lima atrasti ir burnoje, gerklėje, nosyje. Inku- 
bacijos periodas bezdžionėje yra nuo 6 iki 14 
dienų. Virus keliauja nervų audiniais 2 milimet- 
ru per valandą. Krauju, žinoma, jis greičiau iš- 
nešiojamas po visą organizmą. Liga tęsiasi ašt- 
rioje formoje arba su karščiu apie 5-6 dienas. 
Ligonis, persirgęs polio, net per 75 dienas išma- 
tomis išskiria polio virų. Tai reiškia, kad jis vi- 
su tuo laiku gali apkrėsti kitus. Kol kas geriau- 
sia ir greičiausia priemonė ligą diagnozuoti yra 
nugaros smegenų skystimo tyrinėjimas. Pas li- 
gonius celių skaičius padidėja skystime (iki 300 
viename kūbiniame milimetre). Komplemento 
fiksacijos tyrimas pradeda rasti didesnį pritai- 
kymą.!*) Visiškai neseniai pasisekė susekti flo- 
kulacijos tyrimą, kuris bakterijų studijose labai 
daug pasitarnavo.!4) Neutralizacijos tyrimas var- 
tojamas labai plačiai, t. y. persirgusio Žmogaus 
ar gyvulio kraujas ar serumas, supiltas su polio 
virų, sunaikina ar užmuša virų, kitais žodžiais 
tariant, jį neutralizuoja. 


Vaikų paralyžius pasireiškia kliniškai dviems 
formomis: viena vadinasi bulbarinė, kada 
polio užpuola pailguosius galvos smegenis, iš ku- 
rios išeina VII, VIII, IX, X, XI ir XII kraniali- 
niai nervai. Pailgosiose smegenyse yra labai 
svarbios vitalinės funkcijos, kaip kvėpavimo ir 
kraujo apytakos. Nors tiltas (Pons) su savo V ir 
VI nervais kartais gali būti polio paliestas, bet 
dėl paprastumo vartojamas terminas “bulbari- 
nis poliomielitis"“. Ši ligos forma labai pavojin- 
ga. Seniau ji rečiau pasitaikydavo (1905 m. — 
60), dabar visų polio susirgimų iki 234 yra 
bulbarinio tipo. Mirtingumas esti labai didelis, 
mažiausia — 39“. Tokie ligonys reikalauja spe- 
cialios priežiūros. Kadangi gerklės tr stemplės 
raumenys esti paraližiuoti, tai užspringimo ir 
užtroškimo pavojai labai dideli. Tokius ligonius 
reikia dirbtinai maitinti ir dėti į "geležinius 
P Angiuss Žinoma, tai tik ligoninės gali padary- 
ik 


„„ Kitas polio tipas yra vadinamasis spinali- 
nis, kada nugaros smegenys paliestos. Nuo šio 
tipo žmonės kaip ir nemiršta, bet gali būti la- 
bai suparaližiuoti. Bulbarinis tipas dažniau pasi- 
taiko pas berniukus, negu kad pas mergaites. 
Priežastis nėra aiški. Abu minėti tipai gali pasi- 
taikyti kartu viename ligonyje, tada kalbama 
apie bulbospinalinį poliomielitį. 


Patologija 


Visai neseniai dar buvo kalbama, kad polio 
puola tik nervų sistemą. Kiti sukrikimai, jeigu 
ir pasitaiko, esą tik antriniai, t. y. priklausą nuo 
nervų degeneracijos. Patys svarbiausi ir reikš- 
mingiausi sužalojimai pasitaiko centrinėje ner- 
vų sistemoje, paskui periferinėje, kada suardo- 
mos nervų galūnių plokštelės, kurios apkabina 
raumenis. 

Šiandien dar nėra aišku, ar poliomielitis ga- 
li būti vien tik periferinės rūšies. Histopatologi- 
ja yra ypatinga: 1. išnyksta Nisslio kūneliai, 2. 
nervų celių ribos pasidaro neaiškios, 3. pasidaro 
vakuolės celėje, 4. branduoliai žymiai padidėja, 
5. visoki nauji kūneliai pasigamina celėje, 6. ap- 
linkiniai kraujo indai infiltruojasi, 7. prisideda 
raumenų uždegimas. 

Neseniai pasisekė polio virų išauginti ir ant 
kitokių audinių, ne tik nervinių. Žmogaus kūne 
esama tokių audinių, ant kurių eksperimento są- 
lygose galima buvo auginti polio virų.!5) Tuo pa- 
daryta didelė pažanga. Galima bus be pavojų 
skiepyti, nes virus, gautas iš centrinės nervų sis- 
temos, sunkiai duodasi valomas nuo nuodingų 
priemaišų. Be histologinių pasikeitimų, gali bū- 
ti ir kitokių: 1. dubens susisukimas, kas mote- 
ryje turi didelės reikšmės gimdyme, 2. kojos su- 
trumpėjimas (pes eguinovarus), 3. nugarkaulio 
iškrypimas (scoliosis), 4. visos eilės raumenų su- 
paraližiavimas. 


Epidemiologija 


Čia yra du svarbūs klausimai: Kame virus 
laikosi gamtoje, kol jis patenka į žmogų, kitais 
žodžiais tariant, kame yra polio rezervuaras? Ir 
antras klausimas: Kaip virus patenka į Žmogaus 
organizmą? į 

1. Kame polio virus laikosi gamtoje? Štai 
apie kokį vaizdą dažnai galima pasiskaityti. Ko- 
kiame nors mieste vienas vaikas susirgo polio- 
miel'čiu. Tuojau įsikiša miesto valdyba, įsako 
uždaryti maudymosi tvenkinius. Nutaria visose 
galimose ir negalimose vietose barstyti DDT, 
įsako uždaryti vaikų stovyklas, išsiuntinėti vai- 
kus pas tėvus, o numatytos stovyklos irgi už- 
draudžiamos. Viešose ir privatinėse maudyklėse 
įsakoma chlorinuoti vandenį. Jeigu mokslo me- 
tai nebetoli, įsako nepradėti mokslo, o jeigu jau 
pradėjo, tai liepia paleisti vaikus namo. Ką vi 
są tai reiškia? Tai reiškia, kas mes dar tiksliai 
nežinome, kaip polio plinta. Bijome priešo, ku- 
rio nematome ir nežinome, iš kur jis gali pulti. 

Ar gali virų turėti mūsų geriamas vanduo? 


Jis yra chlorinuotas (turi apie 6 g chloro viena- 
me milijone litrų vandens). Tokiame vandenyje 
polio virus, kaip ir bakterijos, negali gyventi. 
Bet polio virus lengvai randamas kanalizacijos 
vandenyje. Ten jis patenka iš ligoninių, iš pri- 
vatinių namų, kur pasitaiko ligonių. Polio virų 
galima atrasti upėse ir ežeruose, kur bėga van- 
duo iš miesto kanalizacijos. Teoretiškai kalbant, 
toks užkrėstas upių ir ežerų vanduo gali būti 
pavojingas, jeigu besimaudant jis patenka į no- 
sies kiaurymes ar į burną. Pienas buvo ne vieną 
kartą įtartas ir apkaltintas, kaip polio nešėjas.!*) 
Atrodo, kad pieną reikia gerai prižiūrėti, nes po- 
lio virus lengvai ten gali patekti ir paskui ilgai 
ten laikytis. Mat, pienas visiems gyviems pada- 
rams labai geras maistas. Įtarti buvo ir ledai 
(ice cream), sviestas. Bendrai kalbant, kadangi 
polio labai apsčiai pasitaiko ekskrementuose ir 
burnoje, tai jis lengvai gali pereiti ant rankų, 0 
nuo rankų — ant maisto. Šaldytuvai viraus ne: 
sunaikina, tik tiek šaldytuvais pasiekiama, kad 
virai, kaip ir kitos bakterijos, ten nesidaugina 
dėl žemos temperatūros. Ne kiekvienas viraus 
kiekis, patekęs į organizmą, apkrečia: reikia 
tam tikro minimumo, kuris nėra lygus kiekvie- 
nam žmogui. Eksperimentai su tuberkuliozės 
bakterijomis rodo, kad jų minimumas yra apie 
300-400 bakterijų. Koks polio viraus kiekis žmo- 
gui, kol kas nežinia. Pelytėms apkrėsti pakanka 
turėti vieną milijoninę gramo dalį. .) 

Gal kokie gyvuliai yra polio rezervuarai? 
Visi gyvuliai tyrinėjami. Pripuolamai pastebė- 
ta, kad pelės turėjo polio tuose namuose, kur 
būta susirgimų. Tuojau kilo klausimas, kas nuo 
ko gavo virų — ar Žmogus nuo pelės, ar pelė 
nuo žmogaus? 1934 m. Theiler atrado pelės vi- 
rų, kuris savaime joms sukelia paralyžiaus ligą. 
Tas virus įdomus tuo, kad jis labai panašus į 
žmogaus virų. Jis šiandien vadinamas Theilerio 
virum arba GD-VII!') Jūrų kiaulytė gamtoje 
serga poliu. Tą ligą naminiuose gyvuliuose vete- 
rinoriai, dažnai vadina bendresniu vardu “'para- 
plegija". Eriukai serga ta liga. Peru šalyje ta li- 
ga vadinasi “Renguera pataleta". Panašia liga 
serga veršiukai, paršiukai, ožkos, šeškai. Kurmis 
gali būti polio rezervuaras.!š '*) Iš insektų mu- 
sės dažnai nešioja poliomieličio virų, paskui ta- 
rakonai ir kt. ?0, *!, ?*). Iš paukščių buvo kalti- 
nami vištos ir karveliai, bet atrodo, kad be rei- 
kalo. Nežinia, ar šuo yra kaltas, nors žinomas 
vienas atsitikimas, kad šunies serumas neutra- 
lizavo polio virų. Neaišku, ar katės gali būti po- 
lio nešėjomis. Arkliai jautrūs virams, bet neaiš- 
ku, kiek jie turi ryšio su žmogaus polio virum. 

Kokią bendrą išvadą galima padaryti iš vi- 
so to? Gyvuliai dažnai serga virų ligomis. Bend- 
ra taisyklė, kad gyvulių virai nėra patogeniški 
žmogui, ir žmogaus — gyvuliams, bet iš kitos 
pusės žinoma, kad mikroorganizmai mutacijos 
keliu gali prisitaikyti ir pereiti gyventi į kitos 
rūšies šeimininkus. Yra mikroorganizmų, kurie 
ilgą laiką buvo nepatogeniški, bet staiga muta- 
cijos keliu pasidaro patogeniškais. Iš visų minė- 

tų gyvių, atrodo, kad labiausiai reikia bijoti pe- 
lių ir musių, nes jie artimiausiai prieina prie 
mūsų maisto produktų. 

Specialistai neseniai nurodė dar vieną svar- 
bų polio rezervuarą. Tai yra žemė. Iš žemės vėju 
virus pakyla į orą. Iš oro lietumi jis vėl eina į 
žemę. Tad vėlybos vasaros ir ankstyvo rudens 
lietūs turi reikšmės poliomieličio epidemijoje. 

Dabar kyla klausimas, ar mes greičiau gau- 
name virų iš žemės ar iš oro. Tai priklauso nuo 
atsakymo į antrą klausimą: kokiais keliais virus 
įeina į žmogaus organizmą? 

Seniau buvo manoma, kad polio patenka į 
organizmą pirmon eilėn per nosies kiaurymes, 
ar per nosies urvus. Vaikai, kaip žinoma, dažnai 
turi įprotį rakinėti nosį pirštais. Ir labai galimas 
daiktas, kad jie įtrina polio virų į uoslės nervų 
galūnes, iš kur jis paskui eina nervais į centrinę 
nervų sistemą. Eksperimentiniu būdu galima 
bezdžiones apkrėsti per nosį. 

Paskutinių metų tyrimai rodo, kad polio vi- 
rų lengviau ir dažniau galima atrasti burnoje ir 
gerklėje, negu nosyje. Būdamas burnoje, jis tu- 
ri dvi galimybes: gali pasirinkti arba kvėpavimo, 
arba virškinimo kelius. Bezdžiones galima ap- 
krėsti, joms duodant poliu užkrėstus bananus 
ėsti. Iš to fakto atrodo, jog nėra abejonės, kad 
apkrėtimas įvyko per virškinamąjį traktą. Kai 
kuriems atėjo į galvą mintis įdėti virų į kapsu- 
las, taip kad jis, ištirpus kapsulai, pasileistų skil- 
vyje. Pasirodė, kad tokiu būdu labai sunku ap- 
krėsti gyvulį. Beveik niekados nepasiseka ap- 
krėsti, jeigu atidarai bezdžionės pilvą iš oro ir 
įdedi virų stačiai į žarnas. Nesunku suprasti — 
kodėl: mat, žarnose nervai neprieina prie glei- 
vės, todėl virus negali susidurti su nervų galū- 
nėmis. Dabar vis daugiau ir daugiau linkstama 
manyti, kad virus patenka į organizmą iš bur- 
nos, ypatingai iš gerklų (pharynx). 

Paskutiniais metais kilo didelis ginčas tarp 
gydytojų ir visuomenės. Daugelis tėvų manė, 
kad vaikai apsikrečia poliomieličiu ryšium su 
tonsilų operacija. Šituo klausimu padaryta daug 
tyrinėjimų. Visgi tarp gydytojų esama bendro 
įsitikinimo, kad nėra ryšio tarp tonsilektomijos 
ir poliomieličio apsikrėtimų. Tačiau gydytojai, 
kad negąsdinus visuomenės ir neužsitraukus ko- 
kių priekaištų iš tėvų, vengia tonsilektomijos, 
jeigu apylinkėje yra polio epidemija.?*) 

Paskutiniais laikais vis dažniau ir dažniau 
ateina i ligonines su poliomieličiu jaunos mote- 
rys, kurios yra nėščios. Buvo manyta, kad estro- 
genai, moters lyties hormonai, apsaugoja nuo po- 
liomieličio. Iš kliniškos medžiagos atrodo prie- 
šingai. Jaunos nėščios moterys greičiau apsikre- 
čia poliu, bet yra toks įspūdis, kad jos lengviau 
perserga ir rečiau yra paraližiuotos, negu kad 
nenėščios. Tačiau nuo septinto nėštumo mėnesio 
ypatingai pavojinga apsikrėsti poliomieličiu. Mo- 
terų mirtingumas tada siekia iki 50“4. Kūdikį 
išnešioja normaliai ir gimdo sveiką ir neapkrės- 
ta poliomieličiu. Cezarinės operacijos nėra reika- 
lingos ir net nepatartinos.?*) 

Praktiškos išvados: Kadangi mes dar tikrai 
nežinome, kokiomis durimis poliomielitis įsibrau- 
na į organizmą ir susargina, reikalingas tam tik- 
ras atsargumas. Būtent: 1. Neleisti vaikų mau- 
dytis upėse ir prūduose, kur patenka srutos, ka- 
nalizacijos ištakos. Eksperimentai rodo, kad su- 
maišius fekalinę medžiagą, kurioje yra polio vi- 
rus, su vandeniu, virus gali išbūti gyvas iki 200 
dienų. 2. Saugoti maistą nuo pelių, musių ir tara- 
konų. 3. Saugoti vaikus nuo kontakto su tais, 
kurie jau serga poliomieličiu. 4. Plauti rankas, 
apleidžiant išeinamas vietas, ir plauti rankas 
prieš valgį. 5. Nekosėti kitiems ir neleisti, kad 
kiti kosėtų ar čiaudėtų į veidą.**) 

Kadangi poliomieličio virus labai paplitęs ir 
kadangi tam tikras kiekis tesuserga, turi būti 
koks nors faktorius pačiame žmoguje, kuris turi 
lemiančios reikšmės. Daugelis kalba, kad užkrė- 
timą nulemia žmogaus konstitucija arba pavel- 
dėjimas. Jeigu žiūrėti į berniukus, kurie gauna 
poliomielitį, jie atrodo labiau femininiški. Eks- 
perimentai rodo, kad kastruoti jauni gyvuliai 
lengviau užsikrečia viru. Jeigu duoti lyties hor- 
monų injekcijas, tai atsparumas padidėja.*?) Bet 
tie klausimai dar tebėra diskutuojami ir tebesi- 
laiko grynai akademinėje plotmėje. 


Gydymas 


Iš anksto turime pasakyti, kad dar neturime 
specifinio vaisto poliomieličiui gydyti. Sulfona- 
midai, penicilinas ir kiti žinomi antbiotkai nevei- 
kia. Jeigu kas sykį persirgo ta liga, gauna imu- 
nitetą visam amžiui, t. y. antrą kartą nesusirgs. 
Bet kadangi poliomieličio yra trys serologiškai 
skirtingos grupės, tai gali atsitikti, kad viena 
grupe persirgus, gali susirgti kita grupe, nuo ku- 
rios imuniteto pirma grupe neįsigyjama. Skiepai 
arba vaksinacija jau pradėta ir su žmonėmis. Su 
bezdžionėmis jau seniai tai daroma, bet, nežinia 
kodėl, gauta tik tarp 60 ir 70“4 tikro imuniteto. 
Vartojamas gydymas antiserumu, t. y. įleidžiant 
ligoniams serumo, paimto iš tų žmonių, kurie 
jau persirgo. Kiti sakosi čia turį gerų rezultatų. 
Bet kadangi poliomieličio apsigynimo kūnai (an- 
Ubodies) ne tiek kraujuje plaukioja, kiek yra 
susijungę su audiniu, ypatingai su nervų audi- 
niu, tai ir negalima laukti, kad serumas būtų vi- 
siškai sėkmingas. Kol kas gydymas yra daugiau- 
sia simptomatiškas. Buvo laikas, kada labai daug 
masažuodavo, kad išvengtų paralyžiaus. Dabar, 
kol yra karštis, nemasažuojama. Senoji ortodok- 
sinė medicina labai plačiai vartodavo gipsavimą, 
sąnarių imobilizaciją medinėmis ir metalinėmis 
plokštelėmis, nes manydavo, kad tuo išvengs 
raumenų susitraukimo ir kaulų susisukinėjimo. 
Ne taip seniai pasirodė kitas metodas, kuris pa- 
darė revoliuciją ligoninėse gydytojų pažiūros. 


Kenny Metodas 


„Pasaulyje išgarsėjo Kenny. Ji gimė Austra- 
lijoje 1886 m. ir išėjo gailestingųjų seserų kur- 
sus. Kadangi anais laikais Australijoje dar ma- 


PAULIUS AUGIUS 
KNYGOS ILIUSTRACIJA 


žai gydytojų tebuvo, tai žmonės džiaugdavosi, 
kai galėdavo susilaukti nors gailestingosios sesers. 
Ji matė daug ligonių ir daugeliui padėjo. Vieną 
kartą ją pakvietė prie mergaitės, kuri gulėjo su- 
paraližiuota. Kenny, būdama tik 23 metų am- 
žiaus, turėjo padėti ligoje, kurioje nuo Egipto 
faraonų iki šios dienos niekas nemokėjo gelbė- 
ti. Ji vargais negalais susisiekė su gydytoju, ku- 
ris iš simptomų pasakė, kad tai vaikų paralyžius 
ir kad nėra priemonių gydyti. Ji grįžo prie li- 
gonio ir pradžioje norėjo skausmus kaip nors su- 
mažinti. Jai atėjo į galvą mintis, kad šiluma ma- 
žina skausmus. Ji įpylė druskos į maišelį, sukai- 
tino ir dėjo prie šlaunų, prie kojų. Jai nesisekė, 
nes druska perdaug slėgė. Paskui ji dėjo kompre- 
sus iš sėmenų. Ir tai jos nepatenkino. Ji pama- 
tė ant lovos vilnonę antklodę, sukarpė ją ir mir- 
kė karštam vandenyje, o paskui gerokai išgręžė 
ir dėjo Mergytei prie kūno. Ligonis greitai suši- 
lo ir užmigo. Tai buvo labai geras ženklas. Pas- 

kui mergaitė atsibudo ir pati prašėsi, kad dėtų 
kompresus. 

Taip sesuo Kenny atrado savo metodą polio- 
mieličiui gydyti. Gydytojai sakydavo, kad po- 
liomielitis yra raumenų suglebimas. Kai Kenny 
gydė šiltais kompresais, palikdama sąnarius lais- 
vus, gydytojams atrodė, kad tai turi vesti prie 
dar didesnio raumenų susitraukimo ir kaulų su- 
sisukinėjimo. Dėl tų pažiūrų skirtumo kova bu- 
vo didelė ir nemaloni. Ji kai kurių gydytojų bu- 
vo įskųsta vyriausybei, gydytojų draugijoms, 
kurios jai paskui draudė gydyti. Jos neprileis- 
davo prie naujų ligonių, — ji gaudavo tik chro- 
niškus, suparaližiuotus, nuo kurių visi gydytojai 
atsisakydavo. Ir nuostabu, kiek chroniškų ligo- 
nių ji išgydė. Ją kviesdavo turtingi žmonės į 
Angliją, į Prancūziją, Vokietiją ir Lenkiją. Ge- 
riausia pritarimą ir pasisekimą ji atrado Ameri- 
koje. Ji pradėjo dirbti Minnesotos universitete ir 
paskui Minneapolio miesto ligoninėje. 1943 m. 

buvo įsteigtas Kenny Insttitutas. Jos metodas 
dabar labai plačiai vartojamas. Pasisekimas yra 
nuostabiai geras. Jeigu Kenny metodą sujungti 
su Warm Springs šaltiniais, apie kuriuos jau 
kalbėjome, rezultatai gali būti nepaprastai geri. 
Atrodo, kad padeda ir kai kurie naujesni anti- 
biotikai, kaip antai auromicinas, kada ligonis dar 
tebėra su karščių.?7) 


Pabaiga 


Poliomielitis, kaip ir kitos chroninės ligos, 
labai veikia žmogaus nuotaiką. Silpnos valios 
žmogų jis gali visiškai palaužti, padaryti jį sun- 
kia našta sau, artimiesiems ir visai visuomenei. 
Pažiūrėkime į istorijos lapus. Ten atrasime žmo- 
nių, kurie, nežiūrint jų kūno trūkumų (o gal to- 
dėl?), tapo dideli. Miltonas buvo visiškai aklas, 
Beethovenas, didžiausias pasaulio muzikas, ap- 
kurto, Julius Cezaris buvo epileptikas, Aleksan- 
dras Didysis buvo alkoholikas, Nietzsche visą lai- 
ką buvo ligonis, Gibbonas, garsus anglų“ istori- 
kas, labai sunkiai sirgo, lordas Nelsonas buvo be 
vienos akies ir be vienos rankos, Anglijos kara- 
lius Henrikas VII, Benvenuto Cellini, poetai 
Baudelaire ir Heine — visi keturi sirgo kraujo 
liga, kuri pareina nuo spirocheto, vadinamo Tre- 


ponema pallidum. Džiovą turėjo Voltaire, Kan- 
tas, Keats, Moliere, Schileris, Descartes, kardino- 
Jas Manning, Spinoza, Ciceronas, šv. Pranciškus, 
šv. Stanislovas Kostka, šv. Jonas Berchmans. Sv. 
Ignacas Lojola turėjo nulaužtą koją, kuri prastai 
sugijo, todėl pasiliko raišas visam gyvenimui. 

Turbūt, visados pasiliks neaišku, ar tie Žy- 
mūs žmonės buvo garsūs, nežiūrint jų ligos ir 
fizinių sunkumų, kurie kliudė jų pažangą, o gal 
jie pasidarė dideli (arba bent didesni) todėl, kad 
turėjo tuos fizinius sunkumus, kurie sutelkė jų 
dvasios energiją nepasiduoti kliūtims. Nėra rei- 
kalo iš anksto apsikrauti rūpesčiais, bet jeigu 
jie ateina, nors ir poliomieličio išvaizdoje, tada 
kiekvieno žmogaus pareiga yra apsišarvoti kant- 
rybe ir stengtis tapti geresniu žmogumi. 


Prierašas. Spalio 20 dieną spauda pranešė, kad 
davė teigiamų rezultatų skiepų serumas, kurio pa- 
skirtis — atnešti imunitetą nuo visų trijų virų, suke- 
liančių vaikų paralyžių. Tyrinėjimus su vaikais darė 
Hopkinso universiteto prof. Howe. Visi šeši vaikai, su 
kuriais jis darė bandymus, įsigijo imunitetą. Dr. Howe 
drauge pažymėjo, kad šis serumas tebėra dar ekspe- 
rimentiniame tarpsnyje. Reikia dar nemaža labara- 
torinio darbo, ligi serumas bus prieinamas bendram 
naudojimui. 

STASE PRAPUOLENYTĖ 


VAKARO GIESMA 


Mano siela šaukiasi Tavęs naktų tamsybėse; 
Mano siela skrenda į Tave dienų ilgėjimuos. 
Mano siela atidalinta nuo savo gyvybės merdi; 
Mano siela išgirdus Tavo tolstančius žingsnius 


Įvaitoja ..- 


Iš Tavo rankų mane lankė dovanos; 

Iš Tavo rankų mano dienos buvo šviesios. 
Tavo Namų grožybę aš mylėjau — 
Pavėsiuos Tavo kiparisų gaivinausi. 


O, nepalik manęs, kad ortinasi vakaras. 

O, nepalik manes, kada dienų žibintai gęsta!. .. 
Kursai keleivį pakeli iš kelio dulkių, 

Kurs meiliai sutinki sugrįžtantį sūnų. 


IEATEZKARSLSTLYOS 


Ar niekados nebepakils nuo žemės 

Šitie užgulę dvasią lapkričio rūkai? 

Jie graužiasi į pačius kaulų smegenis 

Ir vietoj kraujo gyslomis teka... 

O jūs, paskutinius nuodėgulius užputę vėjai! 
Ar nesiliausit nešę nuo ledinių jūrų 

Naujus, lietum sumirkusių debesų klodus 

Per apsiniaukusias, niurias padanges?... 
Liūdnas ruduo. Kaip šmėklos liepos 

Ubauja su vėju, mosuodamos plikom viršūnėmis, 
Nukrėtę savo margus vainikus į gatvių purvą... 
Mieguistos dienos šlitinėja pusaklės, 
Nebesupaise saulės laiko, vos akis pramerkę 
Atgal sudrėkusin sutemų guolin lenda... 


Pa ulkijuis —Alurgliius  — “žalčio pasakos!'' iliustracija. 

KELIONĖ Į EZERIETĮ 


Julius Baniulis (1880-1943) tarp sa- 
vo rankraščių paliko ir pora beletristinių 
dalykų. Vieno jų dalį čia duodame skai- 
tytojams. Jo paliktoji poezija yra su- 
tvarkyta į vieną rinkinį, kuris, neats!- 
randant leidėjų, vis dar negali pasiro- 
dyti. — Red. 


Mudu su Jonu Brazaičiu jau seniau tarėmės 
eiti pas Ežeriečio ežerą pasižiūrėti lydžių. Vasa- 
ros Metu nueiti pas Ežerietį ne taip lengva, bet 
pagunda kuso ir gana. 

— O kada mudu, Brazaiti, eisime pas Eže- 
rietį stebėti, kaip lydžiai plaukioja po vandenį 
arba kur nors netoli pakraščio arti vandens pa- 
viršiaus šildosi? 

— Galim eiti, ponuli, kad ir šiandien. 

— Eiva. Kai tik aš pabaigsiu pusryčius val- 
gyti, tai ir eisiva. 

— Saugokitės! Netoli ežero yra žemėje ply- 
ių — dar įsmuksite ir prilaksite, — grasino Ro- 

— Eik jau, eik, Rožele! Kiek aš kartų ten 
buvęs, o vis tik nei prigėriau nei ką, — aiškino 
Brazaitis. 

— Didelio čia daikto, kad tu būtum ir pri- 
lakęs, — erzino Brazaitį Rožė. — O jei ir nepri- 
laksite, tai Gairėse tikrai išsimaudysite! Gairė- 
se tik žiemos metu galima vaikščioti, o vasarą — 
nė nebandyk. 

— O ar daug kartų, poniute, buvai ten nu- 
ėjusi? — akis ibedęs į Rožę, su sarkazmu klausė 
Brazaitis. — Tu ir į Rudnikiškę nenueini ... 

— Ko man ten eiti? Lyg aš neturėčiau kur 
eiti, kad valkiočiaus po Gaires, kaip nekrikštyta 
vėlė... Ten tik tokiems kaip tu vieta valkiotis... 

Rožė, paprastai, labai užpykdavo ant to as- 
mens, kuris jai prikišdavo Rudnikiškę, patį rais- 
to pakraštį, kur augdavo lapukai ir per visą va- 
sarą kačenikai, kuriuos apylinkės moterys skin- 
davo ir šerdavo jais kiaules. Bet ar ji, vargšė, 
kalta, kad ji taip bijodavo žalčių? Juk labai re- 
tas atsitikimas, kad nuėjęs į paraistę nepamaty- 
si nei vieno žalčio. 

Šeimininkės šypsenos lydimi, išėjome pro 
duris.  Praėję pro gyvenamojo namo, dviejų ga- 
lų iš rąstų pastatytą, su dviem kaminais, šiaudi- 
niu stogu pastatą, pro gale stovintį šulinį, pa- 
traukėme pro vartus į atšlaimą, kur Piškus mus 
pasveikino savo lojimu. Pro klojimą ir pro tvar- 
tą, kitus vartus atkėlę, pasukome į pievą, kurios 
pačiam viduryje, pačiam įdubime, plūduriavo lyg 
ežerėlis, — vanduo, paliktas neseniai lijusio 
smarkaus lietaus. Iš pievos pro rugius atsidūrė- 
me raisto pakraštyje ir tuojau dingome medžių 

tankmėje — juodalksnių, alksnių. Ten raiste au- 
go kokia eglė, kai koks berželis, jievos, putinai. 
Jo paviršius daugiausia apžėlęs viksvomis, mo- 
nais, lapukais, kačenikais ir kitokia raistų aug- 
menija. 

Brazaičiui vadovaujant, traukiame tiesia li- 
nija Ežeriečio link. Po kokios valandos, lįsdami 
pro medžius, pro vilkdalgius, pro kupstus, kurie, 
kaip vainikais, apžėlę spanguolėmis, pasipuošu- 
siomis mažais rausvais žiedeliais ir keturiais la- 
peliais, kurių virkščios apsupusios kupstus taip 
tankiai, kad paties kupsto—nė ženklo, buvome da- 
bar Plynioje. Iš Plynios pasiekėme Vidušilę, kur 
nedidelis kalnelis, kur vasaros metu gyvena či- 
gonai, kur pilna barsukų olų, kuriose jie pra- 
leidžia žiema ir gyvena vasarą, kur auga bara- 
vykai, tie Lietuvos girių ir miškų grybų kara- 
liai. Po arti valandos ėjimo, pagaliau, pasiekė- 
me ir Gaires, kur augo visaip susisukusios, išsi- 
kraipiusios skurdžios pušelės. (Gairės priaugu- 
sios viksvų ir nendrių, siekiančių aukščiau žmo- 
gaus galvos. Prisiartinę prie Gairių, valandėlę 
nutraukėme savo kelionę — truputį atsikvėpti ir 
pasiruošti pačiam sunkiausiam etapui, kurį vis 
dėlto reikia atlikti, kad pasiektume užsibrėžtą 
tikslą. 

Visų pirma dingo nendrėse Brazaitis, o pas- 
kui ir aš. Ejome lyg kokiu gamtos patiestu mat- 
rasu — kol vieną koją iškeli į viršų, kita nu- 
grimsta taip, kad atrodo, lyg kojos smuktų į 
bedugnę... Kartais atrodo, kad visas nugrimsi 
į kažin kokią bedugnę ir daugiau jau nebeiškop- 
si iš to gamtos patiesalo, kurį sudarė milijardai 
mirusios augmenijos, su durpių priemaiša. Sun- 
kiai brisdamas, rankomis praskirdamas nendres, 
pradėjau mąstyti apie tai, kad čia, šioje vietoje, 
greičiausia liūliavo vanduo, čia buvo ežeras, ku- 
ris, anot žmonių pasakojimo, pasitraukė toliau, 
o čia susidarė žemės plotas, apylinkės žmonių 
pavadintas Gairėmis. 

„ Staiga pajutau, kad aš vienas, dėl to šūkte- 
rėjau: 

— Ei, Brazaiti, kūr jūs? 

O girioje atsiliepė: 

= Ei, Brazaiti Eur 0 

— Aš čia, ponuli, — atsakė Brazaitis, ir jo 
balsas nuaidėjo ir girioje pasikartojo: 

— Aš čia, ponuli... 

„ Tuo momentu iš nendrių kyštelėjo galva, nu- 
dribę ūsai — ir vėl nendrės viską paslėpė. 

„ Patraukiau aš truputį į šoną, pamatęs visą 
eilę kupstų, apžėlusių tik viksvomis. Nutariau 
geriau pabandyti šokti nuo vieno kupsto ant ki- 
to, negu eiti tuo įkyriu matrasu. 


Šokau nuo vieno kupsto ant kito, ant tre- 
čio, ketvirto, taikydamas vis į viksvų vidurį, ir 
dar bučiau tęsęs tuo būdu savo kelionę, jeigu 
šokdamas ant penkto kupsto nebūčiau pastebė- 
Jęs gyvatės, kuri žaibo greitumu sumirgėjo ir 
pasisiepė žolėse. Laimei, man teko nušokti ant 
kupsto kaip tik šalia gyvatės ir ją išgąsdinti. 
Na, o jeigu taip būčiau tiesiog ant jos pataikęs?... 
„ Dėl to, palyginti, menko įvykio savo sielos 
gilumoje nutariau tęsti kelionę matrasu, lium- 
puojancia žeme, negų tureti kitą panašų ats1ti- 
kimą. Nendrėse bent gyvatės nemėgsta gyventi, 
aiškinau pats sau. Joms geriau patinka kupstai, 
kur jos susiraičiusios gali gulėti ir kaitintis sau- 
lės spinduliuose. Jas stebint atrodo, kad, anot tų 
Amerikos negrų pasakos, Dievas sukūrė naktis 
miegui, o dienas poilsiui... 

Išėjęs iš nendryno, radau Brazaitį sėdintį 
ant kalnelio. Pažiūrėjau į jį ir tuo pačiu mo- 
mentu į save. Abudu buvome ligi liemens šla- 
pi. 

— Sėsk, ponuli, atsikvėpsime. 

Mielu noru priėmiau jo pasiūlymą ir atsi- 
sėdau prieš jį. 

— Seni žmonės sako, kad čia, kur mes tik 
ką ėjome, seniau buvęs Ežerietis, bet pasitrau- 
kęs iš čia. 

— Gal taip, o gal ir ne, — pridėjau aš prie 
jo pastabos ir savo. 

— Ten, už kokio kilometro nuo čia, — rodė 
dešine ranka Brazaitis vakarų link, — yra kitas 
ežeras, daug mažesnis — Meškadraskiu vadina- 
mas. Bet ten visai nėra lydžių ir daug mažiau 
paukščių. Dėl to nei medžiotojo nei žuvautojo 
Meškadraskis taip netraukia, kaip Ežerietis. 

— Jūs sakote, kad Ežerietis pasitraukė to- 
Tau 

— Taip žmonės sako, — tarė Brazaitis. 

— O gal kada nors tolimoje praeityje kai 
Gediminas kūrė mūsų sostinę Vilnių, ir Ežerie- 
tis ir tas plotas, dabar vadinamas Gairėmis, ir 
Meškadraskis buvo vienas ištisas vandenynas?. .. 

— Gal ponulis raštuose apie tai skaitei? 

— Ne, neteko skaityti. Tik taip samprotau- 
ju. Šitas kalnelis, ant kurio dabar sėdime, tai bus 
buvusi anais senais laikais to vandenyno sala ... 

Atsikvėpę, šiek tiek pradžiūvę, pradėjome 
patį paskutinį savo kelionės etapą, vedantį ar- 
čiau prie tikslo. 

— Dabar reikės saugotis, kad neįsmuktume 
į kokį plyšį. Arčiau ežero žemė vietomis pertrū- 
kusi, — įspėjo Brazaitis. — Sako, esą tokių ply- 
šių, kur dugno negalima pasiekti. Sako, esą be 
dugno. 

— Ar bandė kas tiksliai išmatuoti? — pa- 
klausiau, abejingai pažvelgęs į Brazaitį. 

Bet jis mano žvilgsnio prasmės nesuprato, 
dėl to į mano klausimą atsakė labai seniai įpras- 
tu mūsų žmonių paprastumu: 

— Bandė. Sako, suleido ilgą virvę — ir vis 
tiek dugno nepasiekė. 


— Gal ir be dugno... Žinote ką, jeigu tie 
plyšiai, kaip žmonės sako, būtų be jokio dugno, 
tai, turint ilgą virvę, galėtume su ja pasiekti Be- 
ringo jūras. Vadinas, mūsų leidžiama iš čia vir- 
vė atsidurtų kur nors Aliaskos, o gal Kanados 
vandenų apylinkėje. 

— Sakote, Kanados apylinkėje?. .. 

— Taip, kur nors Šiaurės Amerikos žemy- 
no vandenyse. Tik klausimas, kaip didelis ir sun- 
kus turėtų būti svambalas, kuris tą mūsų virvę 
ištrauktų į aną Žemės pusę? 

— Kažin, kad pririšus didelį akmenį? 

— Nieko iš to nebūtų. Akmuo, pasiekęs 
tam tikrą gilumą, sakysim, pasiekęs sūrų van- 
denį, nebetemptų mūsų virvės. Bet geriau pali- 
kim tą klausimą inžinieriams išspręsti, o mudu 
traukim pas ežerą. 

Brazaitis, nieko nesakęs, pasileido į žoles, 
dingo jose, o aš tuo tarpu sustojau ir pasilikau 
nustebęs dėl tokio staigaus ir netikėto jo poelgio. 

Netrukus jis sugrįžo nešinas jaunu tilviku- 
čių, kurį pastebėjo žolėse ir pagavo. 

Prasiskverbdami pro smulkius medelius, 
pro kreivas susisukusias pušeles, pro berželius, 
pro kai kur prie pertrūkusios žemės plyšių sužė- 
lusius aviečių krūmus ir uogojus, traukėme eže- 
ro link. 

Sustojome prie vieno plyšio, kuris buvo 
tirštai prižėlęs pliurių virkščiais.  Įsikabindami 
į medelius, lenkėmės ir skynėme gražiai prino- 
kusias pliures ir jas valgėme, visai pamiršę eže- 
rą. 

— Pliurių uogos kuone tokio didumo, kaip 
laukiniai obuoliukai, viena pusė raudona, o kita 
gelsva. Kai visai prinoksta, pasidaro jų spalva 
visai geltona, — aiškina Brazaitis. 

Pasisotinę ir pasistiprinę gardžiomis, bet 
truputį gaižiomis pliurėmis, baigėme savo ke- 
lionę. 

Atėję į pačią paežerę, sustojome. Įsikabinęs 
į jauną berželį viena ranka, žiūrėjau į tviskantį 
saulės spinduliuose vandens plotą, kur vasaros 
metu gyvena žąsys, antys, narai, o jo artimoje 
apylinkėje — gervės, tilvikai, ir kur garniai lan- 
kydavosi, atskrisdami iš netolimų ūkių. 


Brazaitis pasisupo su visu savo berželiu, į 
kurį taip pat buvo įsikabinęs. Žemė čia dar la- 
biau liumpavo, negu Gairėse. Čia apačioje buvo 
daugiau vandens, negu ten, bet ir čia žolės ir 
žemė vedė kovą su vandeniu, nuolatinę neatlai- 
džia kovą, ir veržėsi į vandens ribas. 


— Seni žmonės pasakodavo, kad čia kadai- 
se buvęs dvaras. Dvaro ponai gražiai gyvenę. 
Tik ponia buvusi labai šykšti. Vieną dieną nešu- 
si kiaušinius virti. Benešant kiaušiniai iškritę iš 
lėkštės ir susidaužę. Tai ji perpykusi ir užkei- 
kusi: “Nenoriu čia daugiau gyventi, kad tokia 
nelaimė atsitiko. Tegu eina dvaras skradžiai že- 
mę!'"' Ir dvaras nugarmėjęs, o jo vietoje atsirado 
šitas ežeras. Iš apylinkių susirinkę kitą rytą dar- 

bininkai, kurie tarnavo dvare, neberado dvaro, 
bet liūliuojantį ežerą, — pasakojo Brazaitis. 

— O ana ten, ties ta pušele, buvo įkritęs 
Smailių Adomukas, kurį ištraukė jo podis Ado- 
mas Mitkus. Pavasarį, kovo mėnesį, Smailių Ado- 
mukas su Mitkum buvo atvykę lydžių gaudyti. 
Ledas jau buvo atšutęs. Kai tik Adomukas užė- 
jo ant ledo, tas įlūžo — ir Adomukas palindo po 
ledu. Mitkus įkišo savo šautuvą, už kurio Ado- 
mukas pastverė, ir jį ištraukė. Dabar Smailių 
Adomukas — geras ūkininkas ir septynių vai- 
kų tėvas, tik vargšas našlys. 

Brazaitis valandėlę nutilo, susimąstė ir žiū- 
rėjo i vandenį. Staiga paėmė tilvikutį į abu del- 

nus, 


ištiesė rankas ir sviedė jį į Ežeriečio van- 
deni, sakydamas: 

— Na, eik ir mokykis plaukti. 

Vargšelis tilvikutis vos pradėjo spurdėti sa- 
vo padaigais apaugusiais, vos pradedančiomis 
dygti plunksnomis sparniukais, kaip štai ežero 
vilkas — lydys — tik gurkt! ir prarijo jį. Van- 
duo suburbuliavo, pasidarė ratas ir po trumpos 
valandėlės vėl išsilygino. 

— Tai didelių lydžių čia esama! — tariau, 
kreipdamasis į Brazaitį. 

— O, labai didelių. Užpernai pavasarį aš 
buvau nušovęs kokių dešimt-dvylikos kilogramų 
lydi. Ledui sulūžus, vieną rytą aš su Petru ir 


Juozų atvykome pas Ežerietį anoje pusėje, ana, 
pas tas pušis. Ten yra kelias pro ežerą, ir geriau 
prieiti. Lydžiai tada neršė. Pamačiau didelį ly- 
dį tarp ledo lyčių. Šoviau jam tiesiai į galvą, ir 
kai Jis išvertė pilvą į viršų, išsitraukiau jį iš van- 
dens LT) pakišau po eglės šakomis. Sugrįžau į pa- 
vandenį daugiau lydžių jieškoti. Dar vieną nu- 
šoviau, tik daug mažesnį. Nešu ir tą ten. Nagi 
žiūriu, kad didysis mano lydys spardosi, kaip pa- 
siutęs, ir ritasi ežero link. Mečiau mažesnįjį tarp 
pušų ir raitas apsižergiau didįjį. Ir, žinote, vos 
išlaikiau! Sugriebiau abiem rankom už pažiau- 
nių ir nunešiau į vežimą. 

Pasigerėję gražiais ežero vaizdais ir tomis 
mintimis, kurios savaime, kaip nekviesti, bet ma- 
lonūs svečiai, gimsta žuvavimo sportą mėgstan- 
čio vaizduotėje, ruošėmės grįžti atgal, tik ne tuo 
pačiu keliu, kuriuo prieš pora valandų buvome 
atėję. 

Brazaitis sakė: 

— Grįžkime atgal pro Meškadraskį. Nors 
kelionė ilgiau užtruks, bet smagiau bus eiti ke- 
liu. 

„ Patraukėme vakarų link. Saulė buvo aukštai 
pakilusi. Šilta. Giria pilna visokių garsų ir 
kvapsnių. Visur dūzgia. Dūzgia bitės, rinkdamos 
medų. Paukščiai kur ne kur čiulbauja. Kvepia 
medžiai ir gėlės. 

—- Čia, ponuli, netoli gyvena ūkininkas 
Maižiešius, kuris smarkiai girią vogdavo ir dėl 
to buvo patekęs į Kalvariją — į kalėjimą. Parei- 
davo iš kalėjimo ir vėl, apsisukęs, vagia. 

— Dar pauogaukime, — pasiūliau Brazai- 
čiui, pamatęs pliures. 

Jis mano pasiūlymą priėmė. Valgėme dide- 
les ir gardžias uogas, kurios retai kur teauga. 

Visai arti Meškadraskio, smėlio kalnelyje, 
prie pat kelio, tarp pušelių, susikuitusios smėly- 
je, ant šono pakrypusios tupėjo penkios tetervos. 
Raibos, diktos, kaip vištos, sunkiai pakilo į orą, 
mus pamačiusios, ir nesiskubindamos nulėkė. 


— O kas čia, Brazaiti? Kam tas griovis per 
kelią perkastas? Turbūt, kas nors norėjo Meš- 
kadraskį nusausinti, išleidžiant iš jo vandenį?... 


— Buvo tai jau gana seniai. Vienam mūsų 
kaimo ūkininkui prisisapnavo, kad šitame ežere 
yra trys skrynios aukso. Sapnavo jis tą patį sap- 
ną per tris naktis. Sapne ateidavo pas jį kažin 
koks senelis, žadindavo, keldavo jį ir liepdavo 
eiti pas Meškadraskį, iškasti griovį ir nuleisti 
vandenį. Sako, ežero dugne rasite tris skrynias 
pilnas aukso. Tas ūkininkas papasakojo sapną 
savo kaimynams. Susidarė būrys vyrų ir, atėję 
pas Meškadraskį, kasė griovį, bandydami nuleis- 
ti vandenį ir pasinaudoti ežero dugne gulinčiu 
auksu. Bet kiek nekasė, neprakaitavo, 0 van- 
duo vis nebėga. Kasė net per kelias dienas, no- 
rėjo vandenį išleisti į plynią, perkasė per kelią 
į žemumą, bet vanduo nė iš vietos nepajudėjo. 
Taip ir guli tas lobis, tos trys aukso skrynios 
Meškadraskio dugne. 


Žiūrėdami į vandenį, užsimanėme gerti. Čia 
medžiai aukšti, pušys gražios ir lieknos, eglės 
šakotos. Užsistoję ant pušų šaknų, su sauja pa- 
sisėmėme šalto vandens ir atsigėrėme, 

Dabar traukiame keliu. Čia visai kitoks ėji- 
mas, negu Gairėmis. Vietomis žemiau, vietomis 
nedidelės kalvutės. Prisiartinome pas Liepų kal- 
nelio, kuris, turbūt, tuo vardu pavadintas dėl to, 
kad čia auga daug liepų. 

Įkopę į Liepų kalnelį, nutarėme truputį at- 
sisėsti ir pailsėti. Susėdome. Giria net dūzgia 
nuo daugybės bičių, kurios čia lekioja nuo vie- 
no žiedo prie kito ir renka medų. Čia čiulba dau- 
gybė visokių smulkių paukštelių. Melodijų me- 
lodijos susijungia į vieną didelę girios simfoni- 
ją. Žmogus čia jautiesi, kaip pasakoje, kur visa 
nepaprasta, visa ypatinga. 


— Prieš apie keturiasdešimt metų, — pra- 
dėjo susimąstęs, lyg į praeitį žvelgdamas Bra- 
zaitis, — vieną naktį vežant malkas su kaimy- 


nu, prisivarę ligi Liepų kalnelio, nutarėme nu- 
lipti, kad arkliams būtų lengviau prieš kalną. 
Vienas ėjome viena puse vežimo, antras — kita. 
Buvo naktis. Mėnulis gražiai šviečia, žvaigždžių 
būriai padangėje mirga. Staiga arkliai pradėjo 
prunkšti ir karpyti ausis. Aš pagalvojau, kad gal 
koks kiškis ar kitoks smarkus žvėrelis perbėgo 
per kelią. Bet staiga pamačiau nuostabų reginį. 
Pirma mūsų arklių važiuoja vežimas, prikrau- 
tas nežinia ko. Kaip ir medžių šakos velkasi že- 
me. O pirma to vežimo joja pulkas raitelių, su 
didelėmis kepurėmis, su šautuvais, su pundais 
ant kuprų ir vis kažką šneka, bet negaliu supras- 
ti. Ir tas reginys staiga vis keičiasi. Iš raitelių 
pasidarė pėstininkai, iš pėstininkų — būrys vy- 
rų su naščiais ant pečių — rodos, kad vandenį 
neša. Paskui pradėjo kraipytis tai į vieną, tai į 
kitą kelio pusę, kad mes tik tik ant jų neužva- 
žiuojame. Buvau įsikarščiavęs ir jau norėjau sa- 
kyti jiems: — Traukitės iš kelio, kad ne — tai 
užvažiuosim. — Bet nepasakiau. Pavažiavus že- 
myn nuo kalnelio, jie suėjo į pušyną, kur auga 
labai senos, didelės pušys, ten nulenkę žemyn 
galvas ir suunkštę — u-u-u — dingo. O mudu 
su savo draugu nutarėme lipti ant vežimo ir va- 
žiuoti tolyn. Susėdę pradėjome kalbėtis apie 
keistą reginį. Visų pirma aš, nežinodamas, ar 
mano draugas matė tą reginį ar ne, paklausiau 
jo: — Dėde, ar tu nieko čia nematei? — O jis 
klausia manęs, ar aš mačiau ką nors. Atsakiau 
jam, kad mačiau. Vėliau išsikalbėję, patyrėme, 
kad abudu lygiai tokį pat reginį matėme. Net 
ir jis norėjęs surikti jiems, kad trauktųsi iš ke- 
lio. 

“Kaimo žmonės kalbėdavo, kad ar tai tik 
nebuvo čia prancūzų kariuomenės pulkas, kurie 
senovėje čia Žuvo. Pro šią vietą Žmonės bijo va- 
žiuoti, nes čia dažnai vaidinasi. Tai, klausyk, vie- 
nas tą matė, kitas kitą, trečias trečią. Marytė, 
kuri buvo išėjusi pauogauti į Liepų kalneli, be- 
uogaudama pastebėjo, kad kokius dešimt žings- 
nių nuo jos stovi šarvais apsirengęs kažin koks 
kareivis, kurio veidas neaiškus — pilkas. Pama- 

Paulius Augius (Augustinavičius) gimė 1909 m. Že- 
maičių Kalvarijoje. Mokėsi Kaune (Lietuvos Meno Mo- 
kykloje) ir Paryžiuje (Ecole Nationale Supėriore des 
Beaux - Art ir Conservatoire National des Arts et Mė- 
tiers). Lietuvos Meno Mokykla davė Augiui akademi- 
nius pagrindus; Paryžius praplėtė šio grafiko meninės 
kultūros akiratį. Paryžius ir primityvizmo įtaka paska- 
tina Augių grafikai temų ir formų jieškoti antlaikinėse 
gimto krašto tradicijose bei formose ir atstatyti ryšius 
sų nežinomaisiais liaudies grafikos meistrais. Augiaus 
grafikos estetika taip pat remiasi antlaikine ir nekinta- 
ma žemaiškos buities formų vizija. Daiktai Augiaus me- 
dy ir linoleume nustoja naturalinio charakterio bei pras- 
mės ir įgyja arba simbolio, arba dekoratyvio komponen- 
to vertę. Žemaitišką bažnytkaimį jis paverčia simboli- 
nėmis figūromis, kurias įvairiai pergrupuodamas, duo- 
da vis naujus žemaitiško peizažo ir buities aspektus. Cha- 
: rakteringiausi šios rūšies darbai yra ankstyvojo periodo 
medžio raižiniai “Bažnytkaimis Lietuvoje“, “Turgus"', “ Malda". 


Gerai valdydamas medžio ir linoleumo techniką, faktūuriškai Augius yra paprastas, lyriškas, 
pasitenkinąs kompaktiškų juoda ir balta “dėmių ritmika. Faktūriniai paprastumą Augiaus grafi- 
koje atsveria dekoratyviškai vartojamų buities ir peisažo elementų įivairumai: medžiai, tvoros, liau- 
dies architektūros savotiškumai išstudijuota iki smulkmenų. 


Naujausiuose Augiaus grafikos darbuose pastebimas nuolatos didėjantis palinkimas į dekora- 
tyviškumą. Tatai buvo jau gerokai žymų “Žalčio Pasakos“? iliustracijose (1948). Šiame “ Aidų" nu- 
meryje dedamuose “Žemaičių Simfonijos*? epizoduose šis palinkimas taip pat žymus, nors patys 
darbai (be datos) galėtų būti ir šito paties laikotarpio. 


Šiandieninėje lietuvių grafikoje Pauliui Augiui priklauso viena iš pirmųjų vietų. Jo darbų ga- 
lima rasti ne tik Lietuvos, bet ir užsienio muzėjuose (pav.: Art Institute of Chicago). Keliais at- 
vejais Paulius Augius už savo darbus buvo apdovanotas premijomis bei garbės diplomais. Be Lie- 
tuvoje vykusių meno parodų Paulius Augius yra dalyvavęs šiose parodose užsieny: Lietuvių Gra- 
Jikos parodoje Čekoslovakijoje (1934), Pasaulinėje Meno ir Technikos parodoje Paryžiuje (1937), 
Litografijos ir Medžio raižinių parodoje Chicago (1937) ir Lietuvių Grafikos parodoje Freiburg i. 
Br. (1947). 


čius tą kareivį, jai nejauku pasidarė. Ji pradėjo Pakilome ir pradėjome vėl traukti namų 
eiti namo, o tas kareivis — paskui ją, kokia de- link. Galvojau apie Brazaičio pasakojimus, apie 
šimt žingsnių atstu, kol ji išėjo iš girios. Mer- vaiduoklius ir jų santykį su tikrove. Gal tai bu- 
gaitė baisiai išsigando, parėjo visa šlapia, per- vo padavimai iš senovės įvykių, o gal tik vaiz- 
mirkusi, išblyškusi ir sirgo keletą dienų. Pasvei- duotės padariniai. Greičiausia tiek padavimai 
kusi namiškiams pareiškė: “Daugiau jūs manęs tiek vaizduotės padariniai, susiję į vieną bendrą 
nepasiųsite uogauti Liepų kalnelyje". Čia daug, vienetą. 

labai daug žmonių yra išsigandę.“ 

MOTERIS ŠIŲ DIENŲ RŪPESčIUOSE 


DR. A. ŠERKŠNAS 


1. Moters rūpesčių apimtis 


A Žmogaus, kaip racionalinės būtybės, rūpes- 
čiai yra dviejų laipsnių: rūpinimasis kasdieninių 
savo gyvenimu ir rūpinimasis savo būtimi, savo 
likimu. Antrojo laipsnio rūpesčiai apima žmogaus 
susirūpinimą savosios būties prasme ir savąja 
laikysena, kurios žmogus yra reikalingas, kad 
toji jo būties prasmė būtų įvykdyta. Šitą susi- 
rūpinimą mūsų dienų egzistencinė filosofija lai- 
ko pagrindine žmogaus nuotaika. Šitoji “pagrin- 
dinė žmogaus nuotaika“ yra etikos ir atskirų 
teologijos disciplinų objektas. 

Mūsų šio darbo objektas bus pirmojo laips- 
nio rūpesčiai, kurių nei ignoruoti, nei jų vertės 
mažinti negalima. Kalno pamoksle ir Marijos- 
Mortos namuose Kristus perspėjo žmogų nepa- 
skęsti vien tik dienos rūpesčiuose, o Galilėjos 
Kanoje Jis pats praktiškai padėjo žmonėms kas- 
dieniniuose jų rūpesčiuose (Jono 2, 1-12). 

Iš esmės žmogaus rūpesčių negalima laikyti 
asmenybei kenksmingais dalykais. Atvirkščiai, 
kasdieniniai rūpesčiai yra elementai, iš kurių 
sudarytas žemiškasis žmogaus gyvenimas. Juo 
labiau žmogus sugeba išplėsti savo rūpesčių ri- 
bas, juo pilnesnis jo gyvenimas. Normalūs rūpes- 
čiai yra Žmogaus sveikatos šaltinis. Mes dažnai 
stebimės, iš kur ideali daugiavaikė motina se- 
miasi sau jėgų, besirūpindama didžiule savo šei- 
ma, tiek daug savęs atiduodama kiekvienam šei- 
mos nariui. Natūraliniuose rūpesčiuose ir jų 
realizavime glūdi jos jėgos. Neturėjimas kuo rū- 
pintis, nesugebėjimas niekuo rūpintis, ar neno- 
rėjimas niekuo rūpintis — tai keliai į Žmogaus 
menkavertystę. 

Tačiau neretai Žmogus rūpesčiuose peržen- 
gia nustatytas ribas. Susirūpinimas tampa per 
didelis, išpūstas ir, pagaliau, nesveikas. Toks per 
didelis ar išpūstas kuo nors susirūpinimas per 
ilgą laiką tampa asmenybėje nenormaline būse- 
na, kurią protas pradeda kvalifikuoti kaip ne- 
normalų dalyką, bet kurio nepajėgia išstumti 
iš žmogaus asmenybės. Šito proto kvalifikacija 
ir mėginimas išstumti, iš vienos pusės, ir tos ne- 
normalios būsenos asmenybėje klestėjimas, iš 
kitos pusės, sudaro konfliktą, kuris kėsinasi prieš 
žmogaus fizinę ir dvasinę sveikatą. Perdaug 
įtemptas nuolatinis besirūpinimas, per dideli, o 
ypač išpūsti, rūpesčiai yra priežastimi visų rūšių 
nervinių negalavimų, o dažnai ir rimtų psichinių 
susirsimų (Plg. Dr. F. M. Teagarden, Child 
Psvchelosv for Professionol Workers, 384 p., 
New York 1946). Štai motina, kuri turi vieną 
vaiką. Vaikas jau mokyklinio amžiaus, jis lanko 
mokyklą, kuri yra labai judriame miesto kvar- 
tale, Motinos asmenybės centre atsistojo naujas 


rūpestis — kad vaiko nesuvažinėtų gatvėje. 
Pradžioje šitas rūpestis buvo lygus kitiems die- 
nos rūpesčiams, ir apie jį, kaip išvidinio kon- 
flikto priežastį, nebuvo ko kalbėti. Bet kai ši- 
tas "susirūpinimas" motiną pristūmė prie to, 
kad ji, kaip tyrimo daviniai parodė, per šešias 
vaiko mokykloje buvimo valandas turėdavo de- 
šimtis kartų pažiūrėti pro langą, “ar vaiko ne- 
parveža kas suvažinėto", ir dar daugiau kartų 
sustoti triūsusi ir paklausyti, “ar vaikas nepar- 
eina verkdamas", tai pagaliau pasidarė aiškų, 
kad būsena yra nenormali. Šitas nenormalios bū- 
senos asmenyje “paaiškėjimas"' būna labai kri- 
tiškas momentas, nes kaip tik šiuo momentu ir 
prasideda asmenybės nesusitarimas su savimi. 
Prasidėjęs vidinis konfliktas motiną pastūmė 
prie to, kad ji iš viso namuose bijojo būti viena, 
kai vaikas būdavo mokykloje, o vyras darbe. 
Pertemptas susirūpinimas privedė prie ligos, nuo 
kurios pasisekė išgelbėti, laiku pašalinus jos 
priežastis. 


2. Moters likiminiai rūpesčiai 


Moters gyvenimo paskirtis moteriai yra l1ė- 
musi daugiau rūpesčių, negu vyrui vyriškoji jo 
gyvenimo paskirtis. Moteris savo rūpesčiais api- 
ma visą gyvenimą, su visomis jo smulkmenomis, 
o vyras rūpinasi tik “gyvenimo stambmenomis"'. 
Moteris daugiau pajėgia įsijausti į žmogų, pirmo- 
je vietoje — į vaiką. Ir suprantama dėl ko. “Mo- 
teris, kuri devynis mėnesius išnešioja savyje gy- 
vybę ir ją subrendina, kuri ilgą laiką ir po to 
pasilieka labai artimai surišta su vaiku, turi 
ypatingą ir labai natūralų supratimą apie gyve- 
nimą ir asmeniškus žmogaus reikalavimus, kai 
tuo tarpu vyras nėra tokiu supratimu apdova- 
notas. Vyras pasinėręs daiktų pasaulyje, o mote- 
ris gyvena žmonių reikalais". (Dr. Th. Bovet, 
Die Ehe, 93-94 p., Bern 1948). Begyvendama ir 
besirūpindama savo ir kitų reikalais, moteris 
greičiau peržengia normalių rūpesčių ribas ir pa- 
sijunta “nesusitarianti su savimi", negu vyras. 
Štai kodėl moteris reikalinga daugiau psicholo- 
ginės ir pedagoginės profilaktikos, negu vyras. 
Aukštai išsivysčiusios tautos turi šiuo klausimu 
puikios literatūros, kuri padeda išvengti moteriai 
įtempimų, konfliktų, o tuo pačiu — negalavimų 
ir visiško sveikatos sugriovimo. 

Moters rūpesčių skalė prasideda nuo susi- 
rūpinimo pačios savo likimu, išeinančiu iš dvi- 
lypės jos paskirties gyvenime. Iš jos paskirties 
kaip žmogaus, ir iš jos paskirties kaip žmonos. 
Žmogiškajam gyvenimui rengimosi kelias mer- 
gaitei yra tiesus, aiškus, be jokių abejonių: krikš- 
čioniškajame pasaulyje šiandieną ji yra pilnatei- 
sis žmogus, ne taip, kaip ji buvo pagoniškajame 

pasaulyje. Bet ji žino, kad, būdama žmogumi, 
ji turėtų būti ir žmona. Tapti žmona ją verčia 
visa jos prigimtis, nes šiame tapime realizuoja- 
si jos, kaip žmogaus, patys didieji uždaviniai: ly- 
čių poliarinis susijungimas, motiniškumas, EY- 
venimo tikrumas. Tapimas žmona, tačiau, tie- 
siogiai nepriklauso nuo jos pačios. Iniciatyvą Čia 
turi vyras. Vyro prigimtis jį reikalauja tapti vy- 
ru, kaip moterį — žmona, bet šis klausimas vy- 
rui tiek rūpesčių nesudaro, kiek moteriai, nes 
vyras “žino", kad jis “gaus žmoną, kai tik pa- 
norės". Tuo tarpu mergaitės širdyje, kaip rakš- 
tis, strygo klausimas: “Kažin, ar pasiseks?"  Ši- 
tas netikrumas slegia moterį nuo brendimo pra- 
džios iki vedybų, o kitą — ir visą gyvenimą. Dėl 
šito netikrumo, pasiekus tam tikro amžiaus, ne- 
viena moteris pergyvena audringai kritiškus vi- 
daus sukrėtimus, nuvedančius net iki gydytojo 
intervencijos. Ypatingai sunki padėtis pasidaro 
tokiu atveju įtemptos moters, kai ji mato aplin- 
kos “susirūpinimą" jąja. Tėvų įtempimas šiuo 
atveju didina jos įtempima. Šitas įtempimas, iš- 
einąs iš moters likiminio netikrumo šiame rei- 
kale, neretai būna priežastimi tragiškų vedybų, 
o tuo pačiu ir šeimų katastrofų, nes moteris bū- 
na priversta tekėti “už pirmo pasitaikiusio“. Ne- 
retai moteris šitų įtempto susirūpinimo konflik- 
tų rezultate tampa menkavertystės pasijutimo 
komplekso auka, arba asociali vyrų ir šeimų at- 
žvilsiu. Štai 24 metų amžiaus mergina, tik ga- 
vusi darbą ir tapusi nepriklausoma nuo tėvų, pa- 
reiškė, kad ji visiškai netekėsianti, nes ji “visa 
savo prigimtimi“ nekenčia to moterį paniekinan- 
čio kelio į vedybas, kuriuo moteris turi eiti, ir 
tos vergijos, kurion moteris pakliūva pagal vedy- 
bu aktą. Analizė parodė, kad šitos psichinės bū- 
senos priežastys yra jos 17-19 metų amžiaus lai- 
kotarpyje, kai mergaitei simpatizavo net keli 
rimti partneriai. Šita aplinkybe naudodamasi, 
motina panoro dukterį anksti ištekinti. Mergai- 
tė buvo labai subtili, ir jai savo manieromis ne- 
sisekė jaunose dienose užimponuoti už save vy- 
resniems kavalieriams. Motina pradėjo ją in- 
struktuoti, o kai tai nieko nepadėjo, ėmė mergai- 
te terorizuoti, kad ji nemokanti su žmonėmis 
elgtis, yra neidomi, nepatraukli, socialiai negabi. 
Kai mergaitė vidujinių konfliktų rezultate tapo 
apatiška, be energijos, partneriai vienas po kito 
pasitraukė, o ji įgavo menkavertystės pajutimo 
kompleksą. Asmenybę ginantieji mechanizmai 
menkavertystės pajutimą pakeitė atitinkamu pa- 


kaitalu — agresija prieš visa tai, kas jai sutei- 
kė daug kentėjimų. 
Moters ištekėjimo netikrumas verčia ją 


rengtis specialiai kuriai nors profesijai, kad tuo 
atveju, jeigu teks gyventi vienai, galėtų pati iš- 
silaikyti. Sudėjusi savo profesiniam pasirengimui 
nemažiau pastangų už vyrą, ištekėjus, moteriai 
reikia užsidaryti namie, nes “kur tik moteris, na- 
mų šeimininkė, yra kokioje nors profesijoje, ku- 
ri ją ištraukia iš namų, ten beveik visada nuken- 

čia arba šeima, arba profesija". (Dr. Th. Bovet, 
op. cit., 79 p.). Reta moteris šitame punkte išven- 
gia vidujinių įtempimų, kurie griauna jos svel- 
katą. Ypatingai giliai paliečia tas moteris, ku- 
rios pratusios rimtai į gyvenimą žiūrėti, kurios 
rimtai pasiruošusios kuriai nors profesijai, ir ku- 
rių šeimyninė gyvenimo pradžia nepasižymi ma- 
terialiniais ištekliais. Užsidariusi šeimoje, ji ken- 
čia negalinti pilnai realizuoti savęs gyvenime, 
išėjusi dirbti iš namų, ji dar daugiau kenčia, 
kad apleista šeima. 

Šito likiminio dvilypumo konfliktams iš- 
vengti, moteris turi giliai įsijausti į pilnutinį gy- 
venimą ir imti ji visoje jo platumoje, nieko ne- 
siaurinant ir neperdedant. Pirmiausia reikia at- 
siminti, kad moteris nėra skirta būtinai tapti 
žmona ar motina. Toks “būtinumas" yra įdieg- 
tas žmogaus sąmonėje žmonijos papročių, ypač 
žydų papročių, surištų su jų religija. Krikščio- 
nė moteris nuo šitų papročių yra laisva. “Reikia 
žinoti, kad žmogui nėra jokia gėda likti nesusi- 
tuokus, bet kad tie, kurie savo noru, ar prieš sa- 
vo norą, lieka nesusituokę, turi labai didelius už- 
davinius žmonijoje. Pasaulis negalėtų išsilaikyti, 
jeigu jame nebūtų nesusituokusių, ypatingai ne- 
tekėjusių moterų, kurios, kaip slaugės, kaip gai- 
lestingos seserys, kaip auklėtojos, savo meile 
spinduliuoja žmonėms... Suprantama, tarpe ši- 
tų viengungių yra daug tokių, kurie puikias šei- 
mas galėtų turėti, bet Dievas jiems, dėl mums 
nežinomų priežasčių, kitus uždavinius skyrė". 
(Dr. Th. Bovet, Die Ehe, op. cit. 110 p.). 

Šių dienų auklėjimas “vedybiniam gyveni- 
mui" ne tik nėra pasitarnavęs pačiam vedybi- 
niam gyvenimui, bet prisidėjęs prie šeimų ry- 
šių silpnėjimo, kuris gresia katastrofa žmonijai. 
Auklėjimas šiandieną moterį formuoja tik kaip 
žmoną ir kaip motiną, visai nekreipiant dėmesio 
į tai, kad ji pirmiausia yra žmogus. Moters esi- 
mas žmogumi yra esminis dalykas, tuo tarpu tai, 
kad ji bus (ar nebus) žmona ir motina, yra tik 
atsitiktiniai dalykai. Mergaitės uždarymas vadi- 
namose mergaičių mokyklose ir ten jai kalimas, 
kad “tu turi būti gera žmona ir motina", mūsų 
dienų šeimai, kaip matome, nieko gero nedavė. 
Moderniško auklėjimo koncepcija pati savyje yra 
žmogaus vidujinių konfliktų šaltinis. Moteris tu- 
rėtų būti auklėjama pilnutiniam gyvenimui per 
pilnutinį gyvenimą. Kiekvienas žmogus aukštąja 
savo prigimtimi yra Dievo paveikslas. “Todėl 
kiekvienas turi gyventi pagal tai, kuo jis yra — 
noblesse oblige". (J. M. Gillis, C. S. P., The Ca- 
tholic Church and the Home, 43-44 p., New York 
1928). Moteris, kaip žmogus, turi teisę aspiruoti 
būti žmona, motina, profesionalė, visuomeninin- 
kė ir politikos veikėja. Kur jos pajėgumas ir tin- 
kamumas jai lems apsistoti, ten ji turi ir kon- 
centruotis. Šitokia koncepcija asmenybę veikia 


raminančiai, ne tempiant, bet atleidžiant ją iš 
vidaus. 


PAIUL EOS AUGILOS 


3. Moteriai primesti rupesčiai 


Yra dvi sritys, į kurias galima suvesti visi, 
beveik beribiai, moters rūpesčiai: ji pati, kaip 
moteris, ir kiti, kaip jos artimieji. Mergaitė anks- 
čiau pradeda jausti save kitų tarpe, negu berniu- 
kas. Nuo to momento, kai ji pradeda jausti save 
kitų tarpe, mergaitė pradeda rūpintis savimi, 
kad ji “neatrodytų prasčiau už kitus". Jeigu ber- 
niukas reikia prižiūrėti, kad jis kas rytas šva- 
riai nusipraustų, ir priversti, kad jis laiku nu- 
sikirptų, tai tokio pat amžiaus mergaitė, net iš 
tų pačių namų, dažnai net skrupulingai žiūri, 
“kad nebūtų susivėlusi ir apšepusi", kas neretai 
išreiškiama palyginimu — “kaip berniukas“. 
Taigi, moteriškoji prigimtis iš esmės yra susi- 


|] 


» £: 

, 
bi 
Ū 


Pi 


Ža 


koncentravusi aplink save. Bet tai nereiškia, kad 
moteris iš esmės yra introvertiškas tipas, kaip 
kad mano daugumas šių dienų psichologų, nepa- 
jėgiančių įžvelgti tikros moteriškos prigimties, 
kuri yra pridengta ana aplink save koncentra- 
vimosi skraiste. Moteris koncentruojasi aplink 
save daugiau dėl kitų, ne dėl savęs. Tų kitų" 
yra dvi kategorijos: tie, kuriems moteris nori ir 
turi patikti, ir tie, kuriuos ji nori ir turi mylėti. 
Antroji kategorija pasiekiama tik per pirmąją. 
Dėl to ji daro viską, kad patiktų. Ji kantriai ne- 
ša net sunkiausias jai primestas gyvenimo for- 
mas, dažnai ją net žeminančias, kad tik patiktų. 
Štai kodėl ji “introvertiška". Faktas, kad mote- 
ris, bendrai imant, yra socialesnė, negu vyras, 
rodo, kad ji nėra “gimusi tik savim rūpintis“. 

Mūsų dienų “industrinė psichologija" giliau 
įžvelgė į moters prigimtį ir ją išnaudojo saviems 
reikalams, negu mokslinės ar net eksperimenti- 
nės psichologijos atstovai. Moteris yra šių dienų 
industrinės civilizacijos auka. Šiandieną ji pr1- 
versta rūpintis daugeliu dalykų, kurie ne tik ne- 
sutinka su moters prigimtimi, bet dargi ją dar- 
ko. Darko jos fizinę ir dvasinę prigimtį. Šių 
dienų industrializmas panaudojo moterį industri- 
jos bizniui, sukūręs moterų madas ir moteriškus 
papročius. 


Įsivaizduokime prigimties gerai apdovanotą 
aštuoniolikmetę. Iš prigimties — tikras meno 
kūrinys. Dabar pažiūrėkime į ją su visu tuo, kas 
uždėta ant jos industrializmo. Lūpos, per ku- 
rias reiškėsi moteriškasis švelnumas, motinišku- 
mas, meilė, užteptos dažais ir suparaližiuotos sa- 
vose funkcijose. Šiandieninis viešas operavimas 
raudonu lūpų pieštukų — draugijoje, susirinki- 
me, restorane, teatre, kelionėje — užtepė net pa- 
čią pagarbą moteriai, kuri anksčiau buvo reiš- 
kiama viešai įvairiomis formomis. Akys, kurių 
gelmėse būdavo matyti mergaitė, moteris, mo- 
tina, yra "pataisytos" taip, kad visa tai, kas pir- 
ma jose buvo matyti, dabar pridengta. Prigim- 
ties natūralinių turtų žalojimas baudžia pačią 
prigimtį: šių dienų aštuoniolikmetė sensta grei- 
čiau, negu anų laikų natūrali mergina. Kiekvie- 
no dekoravimo prigimtyje yra tai, kad dekoruo- 
tasis, nuėmus dekoraciją, atrodo senesnis, negu 
prieš dekoravimą. Šitaip yra dėl dekoracijos pa- 
liekamų pėdsakų ir dėl jausminės iliuzijos, kuri 
yra tarp to, kas dekoruota, ir to, kas nudekoruo- 
ta. Dėl to yra dalykų, kurių ne tik nereikia, bet 
ir nevalia dekoruoti. Yra salių, pavyzdžiui, Ver- 
salyje, Potsdame ar Sch6nbrune, kurių niekad 
nedekoruoja ta prasme, kuria dekoruojamos yra 
šokių salės. Dekoracijų pėdsakai ir jausminė 
iliuzija tarp dekoruotos ir nedekoruotos prigim- 
ties stumia mūsų dienų moterį į desperaciją. 

Nepaprasto įtempimo šiandieną reikalauja 
madų industrijos išsivystymas iš moters, norin- 
čios išsilaikyti skonio ribose. Tikrasis skonis yra 
gili prigimties dovana, kuria nekiekvienas apdo- 
vanotas. Menkesnio skonio pajutimo moteris turi 
nemaža rūpesčių madniai apsirengti, bet drauge 
ir neišsišokti, “kad neatrodytum neišmanėlė“'. 


"Šių dienų moters legalizuoti papročiai, kaip 
rūkymas, savo laikysenos ir manierų nekontro- 
liavimas, distancijos tarp jaunuolio ir jaunuolės 
išnykimas, meniškojo skonio pametimas — tai 
keliai, kurie privedė šeimą prie šiandieninio 
chaoso. Pačias kraštutiniausias ribas yra pasie- 
kusios moterys, nepaisančios šeimos  nesuardo- 
mumo. Divorsai šiandieną jau yra tapę bendro 
papročio dalykų. 

„ Dėl šitos padėties kalta ne vien moteris. Pa- 
ti subtiliausioji, giliausioji moteris dėl to daug 
kenčia. Leiskime kalbėti pačioms moterims. Kar. 
tą kolesijos studenčių, pedagogikos paskaitos 
metu buvau paklaustas, kaip aš žiūris į mote- 
rų rūkymą. Atsakiau, kad iš esmės žiūriu į tai 

neigiamai, bet rūkančios moters, individualiai 
imant, nesmerkiu, nes ji yra mūsų legalizuotų 
papročių auka. Klasėje to klausimo metu buvo 
visas 10090 rūkančių. Iš mano pusės jos buvo 
paprašytos pasisakyti, kaip jos jaučiasi dėl rū- 
kymo. Per 2590 iš jų be jokių rezervų pasisakė 
viduje daug kenčiančios dėl to, „bet nerūkyti ne- 
galinčios, kad “neatrodytų atsilikusios „ Jos ma- 
no, kad, iš viso, didelė dalis rūkančių mergaičių 
rūko tik apgaudinėti aplinkai, kuri “iš jų to rei- 
kalauja". Tą pat patvirtino neviena mano buvu- 
sių mokinių Lietuvoje, kurios, tik išėjusios iš 
gimnazijos ir įstojusios į universitetą „pradėjo 
rūkyti. Viena iš jų, pirmą kartą sutikta rū- 
kant, sarkastiškai pridėjo: “Kaip matote, nebeiš- 
laikiau teroro". 

Moteris liko visai bejėgė susigaudyti šių die- 
nų chaose. Išsivysčiusi madų industrija užhip- 
notizavo Moterį, paraližiavo jos savęs pajautimo 
galias, iš jos padarė manikeną. Dekoracijų sa- 
lionai, madų krautuvės aptvaikino šių dienų mo- 
terį. Savo valios ji ten maža bepajėgia pareikšti. 
Ją aprengia ir aptaiso tose įstaigose taip, kaip 
fabrikantų nustatyta. Šitos industrijos reklama 
pasidarė tokia galinga, kad ji kelia jau rimtą su- 
sirūpinimą net pačių konservatyviškiausių so- 
ciologinių liberalų tarpe (Plg. B. Clark, The Ad- 
vertising Smoke Screen, New York 1944). 

Moderniška moteris liko perkrauta rūpes- 
čiais. Bet visi jos rūpesčiai koncentruojasi tik 
apie žemiškus šio gyvenimo dalykus. Tai Evan- 
gelijos Mortos rūpesčiai. Rūpesčiams, dėl kurių 
Kristus pagyrė Mortos seserį Mariją, moderniš- 
kai moteriai neliko nei laiko, nei jėgų. Medita- 
cijos, pagaliau, ir nesiderina su šių dienų moters 
papročiais ir madomis. Iš prigimties jautri, ap- 
dovanota gilia intuicija, moteris šiandieną nu- 
jaučia padėties rimtumą ir dėl to yra nerami, 
įtempta, kovojanti pati savyje. Išeitis tebėra tik 
viena: susikaupti ir suprasti, kad reikia grįžt vėl 
pačiai į save. Grįžti moteris pajėgi net iš pačių 
tamsiausių padugnių, kaip sako visas komunisti- 
nes patamses išklaidžiojusi garsi konvertitė Do- 
rothy Day. 

Šių dienų moteris turi rasti atsakymą į šį 
klausimą: kam tos gyvenimo formos, kurios ją 
vargina ir žemina? Kad patiktų vyrams? Nuo 
kiekvieno vyro, kuriam patinka ant moters uždė- 
ta dekoracija, o ne pati moteris, kiekviena mo- 
teris privalo bėgti. Kad išsilaikytų lengviau gy- 
venime? Gyvenime išsilaikyti reikia jėgų, o jė- 
gų šaltinis yra ne prigimties iškreipime, bet na- 
tūralioje prigimtyje. Kad pridengtų moteriškos 
būtybės tizinius ir dvasinius trūkumus, be kurių 
iš viso sunku rasti žmogų? Trūkumus gali pri- 
dengti gražūs, skoningi drabužiai, skoningi pa- 
puošalai, intelektualinis ir estetinis išsivysty- 
mas, O dekoracijos ir ciniški papročiai tuos neto- 
bulumus, ypač dvasinius, tik dar labiau pabrėžia. 


4. Moters natūralieji rūpesčiai 


„Ir vis dėlto moters rūpesčių centre yra ne ji 
pati, bet jos artimieji. Rūpinimasis savimi jai 
nesuteikia tiek skausmo, kiek rūpinimasis kitais. 
Štai motina metus kitus negaluojanti. Dėl to 
"nedidelio" sirguliavimo jos ūpas nesusmunka, 
ji dirba kasdieninėje apyvokoje, skatina, drąsi- 
na, ikvepia vyrą ir vaikus. Šita laikysena, me- 
dikai sako, yra pats didžiausias jėgų šaltinis, ku- 
ris padeda ir organizmui atsigauti. Jai pačiai vi- 
sai pasveikus, štai pradeda sirguliuoti jos vai- 
kas. Motinos susirūpinimas įsitempia labiau ne- 
gu pirma, kai ji pati negalavo. Jos ūpas smunka, 
susivaldymas mažėja, laikysena ir veiksmai eks- 
centriškėja. Ir taip yra ne vien dėl vaiko ligos, 
bet ir dėl jo nepasisekimų. Dėl vaiko nepasise- 
kimų draugų tarpe, mokykloje, gyvenime moti- 
na daugiau kenčia, negu pats vaikas. Mokykloje 
tinginys, o namie ir bendruomenėje asocialus 
vaikas yra motinos “nežinomoji liga", dėl ku- 
rios ji arba nyksta, arba savo asmenybėje išsi- 
dirba tam tikrus mechanizmus vaiko veiksmams 
teisinti. Moters prigimtis yra artimesnė artimui. 
Atsimenu vieną pagyvenusį mokytoją, kuriam 
vėlai vakarais tekdavo pareiti namo per parką. 
Juo einant, jį “apimdavo baimė". “Kai aš pama- 
tau kartais tuo momentu einančią moterį, kaip 
angelas išsklaido mano baimę“, — sako moky- 
tojas. Šita subtilaus žmogaus dvasios būsena liu- 
dija, mažiausia, kad tas kažkas, dėl ko bijomasi, 
yra ne moteryje. O iš kitos pusės “svarbiose gy- 
venimo situacijose, kaip ligoje, nelaimingame at- 
sitikime, pavojuje, moteris rečiau pameta galvą, 
o dažnai tiesiog su nuostabiu ramumu griebiasi 
iniciatyvos ir randa išeiti". (Dr. Th. Bove, Die 
Ehe, 95 p., op. cit.). 

Mums paprastai daugiau žinomi išviršiniai 
konfliktai žmonos su savo vyru ar motinos su 
sūnum ar dukterim dėl jų palaido gyvenimo, bet 
šitie išviršiniai konfliktai yra tik prigimties or- 
ganizuojamos priemonės išsigelbėti nuo visiško 
sugriuvimo vidaus konfliktuose, nuo kurių ji 
kenčia. Dėl vyro piktos valios žmona, kuri nelin- 
kusi greit eiti į išorinius konfliktus, ima anali- 
zuoti save, jieškoti savyje anos piktos valios prie- 
žasčių. Ne išoriniai konfliktai, bet vidujiniai šv. 
Augustino motinos kentėjimai paveikė pragaiš- 
tingą gyvenimą vedantį sūnų. Dėl vaiko nedoro 
gyvenimo nereta motina, iš kitos pusės, savyje 
išsiugdo menkavertystės pajutimo kompleksus. 
Ir atvirkščiai. nereta Žmona ar Motina įpuola į 
didybės maniją dėl vyro ar vaiko pasisekimų. 
Tarp šitų dviejų kraštutinumų yra nepaprastai 
plati skalė — moters vidaus konfliktų ir kančių 
dėl savo artimųjų. Kartais net nepaprasto hero- 
jiškumo ir pasiaukojimo randama toje skalėje. 


Viena iš žiauriausių vietų moters natūrali- 
nių rūpesčių apimtyje yra ekonominė padėtis jos 
pačios, o ypač jos šeimos. Sunki ekonominė pa- 
dėtis moterišką prigimtį labiau veikia, negu vy- 
rišką. Vyras kitaip pergyvena ekonominius trū- 
kumus. Jis yra šaltesnis ekonominių nedateklių 
reikale, jis nepergyvena visų smulkmenų, kaip 
jas pergyvena moteris. Jau mokykloje mergaitė 
daug kenčia, jeigu ji “menkiau apsirengusi, ne- 
gu kitos". Rimti ekonominiai trūkumai vaikys- 
tėje ir jaunystėje moteriai palieka gilų antspau- 
dą. Vėliau ekonominiams reikalams pasitaisius, 
savos šeimos ūkyje tokia moteris, be mažų iš- 
imčių, būna labai nuosaiki, sąmoninga, planinga. 

Nereta moteris būna pertemptų ekonominių 
rūpesčių auka. Nervų ligų specialistai dėl to pir- 
moje vietoje atidžiai tiria ekonomines sąlygas, 
kuriose ligonis gyveno. Tai pati rimčiausia vie- 
ta mūsų dienų moters gyvenime, kalbant apie 
jos dvasinę ir fizinę sveikatą, o kartu ir apie 
ateities kartas, kurios taip daug priklauso nuo 
moters sveikatos. Bendras ekonominis psichozas 
apėmė šių dienų pasaulį. Fizinio gyvenimo stan- 
darto kėlimas — tai pradinis ir galutinis šių die- 
nų žmogaus siekimas. Šitame psichoze moteris 
tapo didžiausia auka. Ji labai jautriai išgyvena 
ekonominį moderniško žmogaus ir jo šeimos 
standartą. Kadangi tas standartas reklamos ir 
propagandos nuolat pučiamas, tai šių dienų žmo- 
gus, 0 ypač moteris, ekonominiame gyvenime 
yra pametęs kriterijų ir, nepaisydamas nei eg- 
zistencinių savo rūpesčių, nei sveikatos, daro vis- 
ką, kad tik “neatsilikus nuo kitų“. Psichiatrinė 
statistika rodo, kad ši įtampa daugiausia pakėlė 
psichinį ligonių skaičių. (Plg. H. E. Barnes, So- 
ciety in Transition, New York 1939). “Mes ne- 
galime pabėgti nuo išvados iš mūsų dienų gv- 
venimo. kad šiandieninio žmogaus dvasiniai trū- 
kumai ir nenormalumai daugiausia kilę iš to, kad 
žmogus šiandieną sunkiai pajėgia patenkinamai 
apspręsti save gyvenamoje aplinkoje. Jis su savo 
socialiniais, ekonominiais, biologiniais ir fiziniais 
reikalavimais šiandieną yra toli išėjęs iš savo 
pajėgumo ribų“. (Dr. J. W. Wallin, Personality 
Maladjustment and Mental Hygiene, 47 p., New 
York 1935). I šituos žodžius mūsų dienų moteris 
turėtų labai giliai įsiklausyti. Ne tik dėl savęs, 
bet pirmoje eilėje dėl savo artimųjų, kurių rei- 
kalais, kaip matėme, ji gyvena. Pagrindinis da- 
lykas — būti pačios savęs ribose. Taigi, ir vėl 
grįžome prie Evangelijos Mortos, kuriai Kristus 
pasakė: “Morta, Morta, sielojiesi ir esi susirūpi- 
nusi daugeliu dalykų, o reikia tik vieno. Mari- 
ja pasirinko geriausią dalį, kuri nebus iš jos 
atimta". (Luko 10, 41-42). 

Iš ERA TVURA: 


Henrikas Nagys, SAULĖS LAIK- 
RODžIAI. Poezija. Chicago, 1952 m. 
80 p. Kaina $1.00. 


Pirmą kartą Henriką Nagį užtikau, 
regis, žurnale “Kūryboj". Jau iš pir- 
mųjų dalykėlių susidariau įspūdį, kad 
čia ateina rašto Žmogus visai naujas. 
Buvo jis dar sunkokas, jautėsi prisi- 
skaitymas, tačiau jo žodyje jau tada 
siypėjo didelė ir šviežia galia. Jau 
tada. jis buvo būdingas šiems lai- 
kams: platus, epiškas, vienur kitur 
nušvintąs galinga eilute, kuri visą 
ilgą prozišką paruošimą sugyvindavo 
ir pakeldavo į grynosios poezijos sri- 
tis. 

Tai. “juodosios žvaigždės" Nagys. 
juodos spalvos atspindys buvo jo po- 
ctinic pasaulio mėgiamiausias dug- 
nas. Vėliau jis pasirodė su vienu ki- 
tu dalykėlių, kurie jau pasiliks. Pa- 
vyzdžiui, “Medis turgaus aikštėje", 
“Žemę praradęs žemdirbys" ir dar 
vienas kitas jau skambėjo subrendu- 
sio pceto žodžiu. Tie dalykėliai buvo 
paskelbti tremtyje rotatorium multi- 
piikuotame rinkinyje “ Eilėraščiuose" 
ir - vėliau pasirodžiusioje knygoje 
"Lapkričio naktys". 

Gera, tikra poezija įstringa min- 
tin ir lieka. Mūsų naujausioji poezija 
turi tą ydą, kad jinai labai žodinga 
ir lygi, kad jai dažnai stinga kažko 
prasiveržiančio ir liekančio. Forma- 
Lškai tariant, jai stinga kulminaci- 
nio taško, kur susikauptų jausmas 
ir muntis. Joje eilutės eina pakrikai, 
lyg karo pabėgėlių nedrausmingos 
kolonos. Kūryba yra kova, o mūšin 
voros visada eina tam tikra tvarka. 
Jos gali būti judrios ir elastingos, 
tet jos krikti negali, o turi kyliu, 
frontu ar lanku veržtis prie tikslo 
—- vedamosios minties. 

Ta prasme H. Nagys išsiskiria iš 
savo kartos poetų. Jis žino taisyklę, 
kad gerai sukirptame eilėraštyje bū- 
tinai turi būti pagrindinis posmas, 
pagrindinė eilutė ar bent vienas vy- 

riausias žodis, kuriame susikaupia 
visa eilėraščio esmė. Tai yra kiekvie- 
no meno kūrinio, kalbant statytojų 
technišku žodynu, la clef de voute, 
skliauto sandūron įspraustas akmuo 
ai: plyta, kur atsiremia visas skliau- 
tc svoris ir kuriuo viskas laikosi. 
Taip Nagys, būdamas naujas ir nau- 
joviškas, lieka klasiškas. Jei jam daž- 
nai stinga Vitruvijaus proporcijų, tai 
vistiek jo eilėraštis gerai organi- 
zuotas. 


Naujas jo poezijos rinkinys rodo 
didelę pažangą. Tiesa, jis čia lieka 
ištikimas savo stiliui ir dvasiai. Kaip 
pats žmogus nekinta, taip nekinta 
ir stilius. Ir čia jis kartais platus 
is žodingas, kartais lakoniškas ir 
trumpas, bet vienur ir kitur jaučia- 
ma, kad jis tampa žodžio šeiminin- 
kas. Didesnės apimties eilėraščiuose 
i“ ypač ilgesnio metražo eilutėse jis 
dar nevisada tinkamai išbalansuoja 
žodinę medžiagą ir nevisur '“išveža" 
iki galo, bet jame jau jaučiasi nauja. 


Iki šiol mes jį matėme objektyvų 
stebėtoją ir gerokai išpūstą. Jo me- 
dis buvo ne toks kaip kiti medžiai. 
Jauti, kad jis kieno nors vietoj ar ne 
vieto1 pasodintas. Jo žmogus, daž- 
nai pilkas, buvo šarvuose pastiręs. 
Nei eilinis darbininkas buvo ne be ko- 
turnų. Jausmas buvo dažnai dirbtinai 
santūrus. Paprastos ir kasdieniškos 
mintys perduotos patriarkišku iškil- 
mingumu. Nemanyčiau, kad tai bū- 
tų tikrasis Nagys, nes jautei, kad po 
ta iškilmių danga alsuoja gyvas žmo- 
gus ir šlama gyva gamta. 


“Saulės laikrodžiuose“ nuo scenos 
jis nužengia žemėn. Dar ne visur, bet 
jau jo poezija švinta ir giedrėja. Gy- 
vas žmogus prabyla į gyvą žmogų, ir 
į gyvą gamtą. Atsiranda intymumas; 
nucširdus, be pozos, be pakelto tono. 
CG tai reiškia, kad poetas pradeda ma- 
Lyti pasaulį čia pat, po savo kojų, o 
ne kažkur regėjimų miglose pasken- 


dusias šalis. Ir jo pa.aulin išeina jau 
ne literatūrinių štampų tigūros, 0 gy- 
vi žmonės su savo polėkiais ir troš- 
kimais. lr kaip tik dėl to net ir jo 
pasakų pasaulis darosi tikresnis. 


Dažnai poetui reikia labai ilgai 
paties savęs jieškoti. Ir man rodos, 
kad šioje knygoje H. Nagys rado sa- 
ve. "Vai dar nereiškia, kad jis save 
palietė. Ne, tik prieš jį atsi>toja jo 
tikras pasaulis: šviesus ir didingas 
savo šventadieniu ir kasdienybe. 
Dirbtiniu būdu slopintas jausmingu- 
mas pats pradeda veržtis iš jo širaies 
gelmių ir ima puoštis grasiausiais 
žodžiais. Kai kurie eilėraščiai nu- 
skamba nuostabiu tikrumuų, o tai 
reiškia, kad jis jau žodį piinai yra 
užvaldęs. Nemanau, kad jam šian- 
dien lengviau rašytųsi, kad žodžiai 
patys piauktų ir klostytųsi posmais. 
Nieko nuostabaus lengvai nuveikti 
negalima. Tobulybė gimsta kančio- 
je ir darbe. 


H. Nagys yra didelio išradingumo 
poetas. vis turi nuostabių eilučių, ku- 
rios išperka dažnai sunkią žodinę me- 
džiagą. Štai, sakysime, jis sukuria 
monctonišką mažos geležinkelio sto- 
ties nuotaiką, kur viskas kažkaip, lyg 
prieš audrą, nutilę, kur viskas juda 
tingiai, kaip šešėlis, bet staiga: “To- 
lybėj surinka išgąsdintos traukinio 
girios". Tai to vizo monotoniško ru- 
dens liūdesio šviesus spinduiėlis. Čia 
yra sukaupta pagrindinė mintis. Ei- 
leraštis eina toliau tik tam, kad iš- 
sakytų visą tą nostalgiją, kuri kaip 
migla gobia stotelę naktį ir dieną. 
Traukinys pasirodo ir dingsta, o ta 
sunki laukimo nuotaika lieka. 


Nostalgijos nuotaiką jis nuostabiai 
moka perduoti. Į rūsčias rudens ūka- 
nas įsiskverbia šviesus spindulėlis;: 


Užmuirštas visų, šešėly kukčioja 


[fontanas. 
Eusigūžę skuba niūrūs žmonės į 
| [namus. 
Tik plakatų stulpo gelstančioj 
[reklamoj 
supas vasaros gėlėtos valtys ant 
[vilnių. 


Ruduo, 10 psl. 


Tiesa, iki šiol tai buvo tik paskiros 
eilutės su tokia galia. šiame rinki- 
nyje jau ištisi eilėraščiai atlikti pa- 
našia įtampa ir galia. Turiu galvoje 
jo erotinius motyvus. Jau minėjau, 
kad Nagys dažnai dirbtiniu būdu slo- 
pina savo jausmingumą. Prigimtis 
visada prasiveržia pati. Ir, mano gal- 
va, čia kaip tik ir bus jo stichija. Kai 
kas tvirtina (Jeanroy), kad visa poe- 
zija galima suskirstyti į septyniolika 
motyvų arba siužetų, bet manyčiau, 
kad poezijoje yra tik du motyvu: liū- 
desys ir džiaugsmas. Kiti paskirsty- 
mai jau prikiauso poezijos turiniui, o 
ne esmei. Juo poezija yra paprastes- 
nė, juo ji nesudėtingesnė, tuo giliau ji 
mus veikia. Poezija labai gimininga 
muzikai, ir man net sunku būtų pa- 
sakyti, kuri jų motina, o kuri — duk- 
te. Jas skiria ne dvasia, bet mintis. 
Muzika reiškia tik nuotaiką, 0 poezi- 
ja iv nuotaiką, ir mintį. Dėl to nie- 
kad negalima aukoti esminių poezi- 
jcs clementų dėl pašalinių. Dar dau- 
giau. visada artimesnei individualios 
stichijos sričiai lengviau atsiskleidžia 
mintis ir ji pasipuošia gražiausiomis 
formomis. Tikras jausmas yra ne- 
pakartojamas. Tuo aš noriu tik pasa- 
kyti. kad poetas neturėtų vengti ku- 
rios nors poezijos srities vien dėl to, 
kad tai jau išsakyta. Tikrumoje, vis- 
kas apie viską jau sakyta, bet ir nie- 
ko nepasakyta. Kalbu apie H. Nazio 
amerinius dalykėlius. Ir mano noras 
būtų matyti jį tokį, koks jis yra. Ki- 
taip sakant, kad jis stačiai prieitų 
prie dalyko, o ne per tarpininkus. Ma- 
nau, kad tuo būdu jis mums parody- 
tų tikrai nuostabių kūrinių. 

Kiekvienas poetas, kol suranda sa- 
ve, nustoja labai daug negrįžtančio 
laiko. Poezija be jaunystės, be išvi- 
dinės galios gali mus stebinti, bet ji 
niekaG mūsų nežavės ir nesvaigins. 
Mintis yra daugiau per pusamžį per- 
siritusių žmonių sritis. Dėl to kiek- 
vienas poetas-lyrikas turėtų skubėti 
kurti, turėtų laiku sukrauti žiedą ir 
praskleisti, o paskui laiku pakeisti 
žanr4. Poezija labai glaudžiai siejasi 
su pačiu žmogum: ji stačiai neatski- 
riama, nes gi tas žmogus kalba savo 
liūdesį ar džiaugsmą. 

šioje knygoje, nors labai nedrąsiai, 
atsiranda  žaismingumas, atsiranda 
giedra, nors pilna liūdesio ir nos-al- 
gijos: 

Kaip žalias žiedas prasiskleis po 
[kojom 
Nustebęs ežeras. Kaip žemės ašara— 
[skaidrus. 

Jis miega Dievo delne ir alsuoja 

Į veidą Jo — žuvėdras ir drugius. 


Žmogaus namai, 13 psl. 


Gyvas, netarpiškas jausmas visada 
įsivelka į puošniausius drabužius. H. 


Nagio sakinys tampa drąsesnis ir to- 
bulesnis. Atsiranda eufoninės priemo- 
nės, kurios dar kartais per tirštos ir 
tinkamai neišbalansuotos: “bėga ban- 
dos, baubdamos iš siaubo“ (63 psl.); 
"šiaudinės kepures pasipuošę apynių 
nualpusiom kekėm" (71 psl.); “vil- 
gomos šilto šiušenimo šakos šnabždė- 
damos šneka" (61 psl.) ir t. t. Kar- 
tais disonansu nuskamba vienas kitas 
posmas, kuriam trūksta šlifo. Sa- 
kysime: 


Ateik, užtiesk šiltais plaukais man 
[veidą, 
Ir paskandink savų akių žvaigždes 
Manų ištroškusių akių gelmėn... 
Į kraują įsiliejo niūrūs, rūškanoti 
[dangūs! 


Karalaitė, 23 psl. 


Čia mes matome elementarias sti- 
liaus klaidas: ritmiškai žodis “akių" 
pasikartoja toje pačioje vietoje. Iš vi- 
so negerai, kad jis kartojasi, ir būtų 
čaug geriau čia pavartoti kitas kuris 
žodis. Ketvirtoji eilutė visai neside- 
rina posme. Ji per svetima ir per to- 
lima ne tik šiam posmui, bet ir vi- 
sam eileraščiui. Gal ji aiški autoriui, 
bet ji yra nesuprantama skaitytojui. 
Tie dalykai lengvai pašalinami, ir au- 
torius turi juos išlyginti. 


Kai kas H. Nagiui primeta karto- 
jimąsi. Tai galima prikišti kiekvie- 
nam autoriui, nes kiekvienas tų žo- 
džių turi, ir jie yra jau taip savi, taip 
prisisegę prie stiliaus, kad čia net ir 
pasiangos dažnai esti tuščios, ir kar- 
tais jų nusikratyti negalima. Būtų la- 
bai įdomu, kad kada nors imtų H. Ra- 
dauskas ir savo eilėse suskaitytų, 
kiek kartų jis yra savo poezijoje pa- 
vartojęs tokį išskirtinį epitetą kaip 
“stiklinis. Ar tegul šiuos žodžius ra- 
šantis surinktų vienon krūvon visus 
savo eilių “kažkas"' ar "niekad". Gal 
tai ir žodžiai bei vaizdai parazitai, bet 
jie yra jau tapę rašytojo prigimties 


dalimi. Kas kita, kai sudėtingesnis 
vaizdas kartojasi. Nagiui galėčiau 
prikišti: “palikęs persunktą aliejum 


uosto vandenį", 'pro tirštą alyvą jie 
mato", “ir aliejaus dėmės žydi uosto 
vandeny pajuodusiam“ ir t. t. Toks 
pasikartojimas gal jau turėtų būti 
vengtinas. 

Gerosios pusės išperka trūkumus, ir 
su kaupu. Gal šioje knygoje mes ir 
neniatome pirmosios knygos monu- 
mentų, kaip “Medis turgaus aikštė- 
je", bet ji visa darosi kita, ir reikia 
manyti, kad sekančios knygos eis to- 
lydžio didyn ir tobulyn. Svarbu, kad 
poetas jau palieka vieną savo kūrybos 
Jaiptą ir kopia aukštyn. Mes jau čia 
randame tikros, grynos ir didelės poe- 
zijos: 


Maželio nuotrauka 


Vyt. 


Henrikas Nagys 


Noriu užmigt. Tavo žydinčių rankų 
[pusnynuos, 
leisk, tegul ilsisi nugrimzdusi mano 

širdis. 

Ir teužpusto akis man ir tuščią 
[krūtinę 

Gegaučiu smėliu šios žemės vėjai 
[karšti. 


Tai meilės žodžiai, betgi po jų ateis 
brandi ir gili mintis. Norėčiau, kad 
kiekvienas skaitytojas jaustų ir gy- 
ventų tą poeto džiaugsmą. 

Jonas Aistis 


Jurgis Jankus: PAKLYDĘ PAUKš- 
čIAI. I dalis 172 p., II dalis — 225 p. 
Išleido Gabija. 

Kalbėti apie naujausią Jurgio Jan- 
kaus romaną “Paklydusius Paukš- 
čius" reiškia nors iš dalies atsakyti į 
klausimą, kiek literatūra gali atsi- 
šlieti žmogaus ir žemės ir kokiose ri- 
bose šitas atsišliejimas literatūriškai 
galimas. Ir ar yra toks Žmogaus ir 
žemės plotas, kuris moraliai privalo 
pasilikti literatūros rankų nepalies- 
tas, vadinasi, visais atvejais palikti- 
nas anapus literatūros ? 

šie klausimai turi du pagrindinius 
stebėjimo taškus: pirmasis yra mo- 
ralinis su didesniu ar mažesniu este- 
tinio grožio reikalavimu, antrasis yra 
autonominės meninės tikrovės akcen- 
tavimas. Kitaip sakant, tai yra gin- 
čas dėl pačios literatūros ir rašytojo 
problemos. Literatūros nusikalsta- 
mumas ar literatūros nepriklausomu- 
mas? Kiekviena dvasinė kūryba, pa- 
statyta ant vienos krypties bėgių, 
yra vidutiniškumo ir vegetacijos ga- 


417 


rantija, nes ne kūrybos nusikalsta- 
mumas, bet kūrybos nepriklausomu- 
mas yra kūrybos bei kūrėjo proble- 
ma. Specifinė literatūros galia — be- 
kompromisinis galėjimas parodyti 
žmogų situacijose ir laike— negali tu- 
rėti jokių apribojimų, išskyrus meni- 
nius. 


Todėl rašytojo pareiga yra visuo- 
met atskleisti kuo pilnesnį žmogų ne 
vien žmoniškomis, bet ir žmogiško- 
mis savybėmis, kadangi seniai jau 
žinoma, kad knyga, pretenduojanti iš- 
likti, privalc būti gyva personažais, 
nes gyvenamojo meto dvasios bei idė- 
jų įkūnijimas nėra pakankamas, jei 
jų kūnai pasilieka tik lėlėmis arba 
šeščliais. Rašytojas neturi bijoti kar- 
tas nuo karto nusiimti baltų pirštinių 
ir eiti į gyvenimą, kuris yra pakly- 
dimas, skurdas ir neviltis. Jis turi bū- 
ti atviras klystančiam ir lūžtančiam 
žmogui, nes kūrinys be žmogaus nė- 
ra atsparus laikui. Literatūrinių te- 
mų aprobavimas ar neaprobavimas 
rašytojui yra ne kas kita, kaip dvasi- 
nės diktatūros siekimas. Didžiausias 
ir vienintelis literatūros nusikalsta- 
mumas yra tik nekūrybiškumas. 


Dabar jau pilnai yra atėjęs laikas 
apvalyti mūsų literatūrą nuo įvairiau- 
sių neliteratūriškumų pačios mūsų li- 
teratūros labui, nes kol nebūsime nu- 
ėję iki toliausių Žmogaus gelmių, tol 
mūsų noras pasiekti vakarietiškos 
literatūros krantą paliks recenzen- 
tams tik gera proga nulašinti grau- 
desnio rašalo. Gal niekada lietuviui 
rašytojui nebuvo taip aktualūs ir rei- 
kalingi įsisąmoninti Pio Barojos žo- 
džiai, kad menas menui niekada ne- 
buvo didelis dalykas, kad didysis me- 
nas visuomet buvo paremtas žmogum. 


Šituo žmogaus jieškojimo keliu 
stambų, bet kartu ir rizikingą žings- 
nį dėjo Jurgis Jankus “Paklydusiais 
Paukščiais"'. Kiekvienu atveju auto- 
riaus nesustingimas yra sveikintinas. 
Nereikia jokios išminties pastebėti, 
kiek daug neišnaudotų plotų laukia 
lietuvio rašytojo žodžio. Tad į Jurgio 
Jankaus knygą šiame aptarime ir bus 
žiūrima, kaip į mėginimą grynai li- 
teratūriškai  praskleisti  paklydusio 
žmogaus uždangą. 


Naujasis Jankaus romanas pirmoje 
vietoje laikytinas rašytojo atsinauji- 
nimo pastanga. Pats romano sukirpi- 
mas yra originalus, tačiau tik mūsų 
literatūrai. Autorius, pirmuoju asme- 
niu atsidūręs savo knygos veikėjų ra- 
te, yra dažnokas reiškinys modernio- 
joj prozoj (kai kuriose panašaus su- 
kirpimo knygose autoriaus kalba ar 
pastabos išskiriamos net atskiru šrif- 
tu). Personažai, atsiverdami rašyto- 
jui bei pasakodami savo patirties is- 
torijas, sudaro visą knygos turinį, ku- 
ris kartais autoriaus noru yra arba 

suliejamas, arba paliekamas nesuriš- 
tų pasakojimų rinkiniu. 

Jurgis Jankus pirmąjį kelią pasi- 
rinko beveik kraštutiniškai, — V.sus 
pagrindinius žmonės kriminališkai 
subalansuodamas. Nenorint išsitarti 
iš esmės prieš kriminalinį elementą 
knygoje, tenka pažymėti, kad “Pa- 
klydusių Paukščių" žmonės tikrai 
per lengva ranka žudomi. Pats blo- 
giausias, mažiausiai būtinas ir dau- 
giausia neįtikėtinas yra kunigo nu- 
žudymas. Atrodo, autoriaus labai 
stengiamasi (todėl kartais netikroviš- 
kai) visų veikėjų likimą vienaip ar 
antraip išspręsti, kad skaitytojui, už- 
vertus knygą, nebereikėtų daugiau 
sielotis ir gyventi personažų egzista- 
vimu. Knygos intrygai ištiesti visiš- 
kai būtų užtekę tik vieno žmogžudžio 
— Vinco Viltrakic, nes tolimesnieji 
nužudymai jau yra tik dirbtinės ato- 
mazgos. Tiek ankstyvesniame Jurgio 
Jankaus darbe, “Naktyje ant morų"', 
tiek šiame romane prasimuša neįti- 
kėtinas veikėjų surišimas. Tr toji prie- 
žastis yra atsakymas, kodėl, kalbant 
apie “Paklydusius Paukščius", neno- 
rom kyla pramoginės knygos termi- 
nas, nors mes dar nesame tiek turtin- 
gi, kad ir menką geresnių savo kny- 
gų dalį galetume nukelti pramoginin 
skyriun. 

Netrumpa romano įžanga, pašvęs- 
ta rašytojo klausimui, savo užimamą 
plotą taip pat vargiai pateisina. Ją 
norėtųsi matyti gilesnę bei originales- 
nę. Autoriaus pasišnekėjimas (30 
puslapyje) su Daiva yra perdaug nai- 
vus ir nerašytojiškas. Tolimesnis pa- 
sikalbėjimas su Daiva (57—58 psl.) 
skaitytoją verčia šypsetis, ir neaišku, 
kodėl toji rafinuota moteris š'ame 
pokalbyje pravirksta, nes sakiniai, 
nors ir trimis šauktukais pabraukti, 
neatrodo esą labai svarbūs. Knygos 
pradžioje Jurgis Jankus per dažnai 
savo veikėjus nusaldina. Tai ypatin- 
gai svetima yra “Paklydusių Paukš- 
čių" pobūdžio knygai. Todėl romano 
pradžioje įvestieji žmonės, nors ir ga- 
na nemažai sakinių pasakę, dar ne- 
įstringa nieku charakteringu. Kunigo 
ir Daivos dažnas sėdėjimas prie šach- 
matų lentos ir jo nemaskuotas rū- 
pinimasis josios likimu perdaug pasa- 
ko skaitytojui, nors autoriaus buvo 
norėta jų artimumą atskleisti tik 
veiksmo atomazgoje. 


Puslapiai, kuriuose kunigas prade- 
da išsikalbėti rašytojui, ir ypatingai 
pasakojimas apie Daivos motiną jau 
atverčia tikrąjį Jankų, nors tariama- 
Sis girininkas gal per stipriais brūkš- 
niais pabrėžiamas ta prasme, kad jis 
perdaug skaitytoją įtikina savo buvi- 
mu, o vėliau tai kunigo lūpomis turi 
būti paneigta. šiame pasakojime Jan- 
kus dar kartą įrodo esąs nesmulkaus 
supynimo meisteris, sugebąs taupio- 


mis būdingcmis prozaikui priemonė- 
mis, aštriu bei įsidėmėtinu psichologo 
brūkštelėjimu apmesti net charakte- 
rinio veikėjo rėmus, iš kurių jis tik 
labai retais atsitikimais išsprūsta. 
Jankaus pasakojimas visumoje spren- 
džiamas dialogu, iškeliančiu pagrindi- 
nius jo savumus — perzonažo cha- 
rakteristiką bei veiksmą. Tik paty- 
ręs ir talentingas rašytojas gali dia- 
logą tiek apvaldyti, kad jis pats va- 
ro knygos veiksmą bei personažų 
sprendimą. Ir tik Jankaus neblozai 
vartojamo dialogo dėka knygos vei- 
kėjai skleidžiasi pamažu ir gana įti- 
kinamai. Kalbamoji romano vieta at- 
rodytų viena iš stipriausių visame 
“Paklydusių Paukščių" vienete. 


Tačiau pats didžiausias knygos iš- 
likimo laidas yra bandymas kurti 
žmones - charakterius, gyvenančius 
ne vien šviesiąja paros dalimi, bet ir 
tamsoje savotiškai mėginančius grieb- 
tis už ko nors, kas darytų, jų akimis 
žiūrint, gyvenimą lengvesnį bei ma- 
lonesnį. Ir tieji žmonės nėra be sie- 
los ir kraujo, nes kiekvieno jų patir- 
tis įrodė jiems klaidingą jų dienų su- 
pratimą. Kiekvienas jų netuščiai ir 
moraliai sunkiai kentėjo. Jurgis Jan- 
kus savo personažams neleido laimė- 
ti prieš tiesą, jis tik parodė juos silp- 
nus ir žmogiškus, neslėpdamas pri- 
gimtosios ydos, bet jos jokiu būdu ne- 
tapydamas šiltomis spalvemis. Vie- 
nintelis Jankaus pabrėžtas dalykas 
yra mirtis, kaip visų skriaudų išlygi- 
nimas nepaisant, jog daugumai vei- 
kėjų egzistavo Dievas. “Paklydusių 
Paukščių" žmones galima puikiai api- 
būdinti rašytojo-veikėjo žodžiais: “Aš 
žinau, kad žmogus padaro žmogiškai. 
Gal ir ne žmoniškai, bet vistiek žmo- 
giškai. Ir ką padaryti, kad tame 
žmogiškume yra saldumo, prieš kurį 
ir didelės asmenybės suklumpa ir 
meldžiasi jam..." 


Vienas gyviausių bei labiausiai pa- 
vykusių personažų Jankaus romane 
yra Aleksas.  Savotiška jo pasaulė- 
jauta, paklota pirmuose antros dalies 
puslapiuose, yra tvirta ir negriauna- 
ma jokiu jo paties veiksmu ar poel- 
giu. (Kunigo suvažinėjimas yra ne 
Alekso, bet Jankaus nereikalingas 
posūkis.) Pakankamai įtikiną yra 
Sužadėtinis ir Viltrakis, tačiau kuni- 
gas jau silpnesnis, nors ir geras, 
kartą paklydęs ir tyliai bei giliai at- 
gailojąs žmogus. Moterys, kaip ir 
daugumai mūsų beletristų, “Pakly- 
dusių Paukščių" autoriui sekasi Žy- 
mMiai sunkiau kurti, bet nebūtų gali- 
ma pasakyti, kad Daiva ir Ramunė, 
turėdamos tam tikra prasme charak- 
terinio giminingumo, būtų paviršuti- 
niškos būtybės tuščioj kasdienybėj. J. 
Jankaus įžvelgimas josna, ypatingai 
Ramunėn, laikytinas įtikinančiu, nors 
pats autorius — knygos veikėjas — 


yra apgailėtinas. Nežiūrint didesnių 
ir mažesnių rašytojo nepasisekimų 
charakterių, nebe tipų bandyme, ten- 
ka maloniai džiaugtis ir puoselėti ti- 
kėjimą, kad Jurgis Jankus ir toliau 
bus vienas iš nedaugelio mūsų prozos 
kūrėjų, pasukusių didžiausion bele- 
tristikos dorybėn — žmogun. 


Būdingu paskutiniausiu mūsų pro- 
zos bruožu darosi jaunas arba tik vi- 
dutinis veikėjų amžius. Tai parodo, 
jog daugiau ir daugiau mūsų prozon 
ateina nerimo žmogus, nes, anot 
Faulknerio, “kas gi kada nors su- 
rado teisingumą jaunystėje arba ke- 
letą iš tų varginančių dorybių, kurio- 
mis mes lepiname ir lopšyje supame 
savo pavargusias arterijas ir sielas. 
Gana taikliai buvo neseniai mestas 
tvirtinimas apie lietuviškosios prozos 
artėjimą poetiškon išraiškon. Tačiau 
Jurgis Jankus čia ir toliau neįsprau- 
džiamas. Jo sakinys, vietomis atro- 
dantis banalių, yra tvirtai proziškas 
iv paprastas, bet nešaltas. 


Nereikia kartoti, kad 'Paklydusių 
Paukščių" autorius puikiai moka 
skaitytojus pririšti prie savo knygos 
puslapių ir situacijų, nors šiame ro- 
mane yra ryškaus veiksmo nesime- 
triškumo — pradžioje einančio lėto- 
kai ir nuo antros dalies vidurio kiek 
per staigiai spartinamo. Tik vėl no- 
risi pasidžiaugti rašytojo jieškojimu 
ir pastangomis nesustingti tuose pa- 
čiuose vandenyse. Norisi tikėti, kad 
tolimesnis Jankaus ėjimas žmogun 
bus žymiai stipresnis literatūriškai. Ir 
nedrąsiai jau galima tarti apie mūsų 
beletristikos lauko prašviesėjimą, nes 
jeigu tremtyje sugebėta giliai at- 
skleisti lietuvišką kaimą (“Kryžiai", 
“Kur bakužė samanota"“, “Sudiev, 
kvietkeli"'), tai yra pagrindo tikėti, 
kad mūsų proza, tiek Jurgio Jankaus, 
tiek kitų beletristų asmenyse, ir to- 
liau kelsis į vienkiemius ir žmogų. 


A. Audrius 


LITERATŪROS LANKAI 


Reikia pasidžiaugti, kad laisvaja- 
me pasaulyje lietuvių literatūros 
klausimai gauna naujų akstinų, atė- 
jusių iš pačių rašytojų iniciatyvos. 
Maloniai nuteikė ir “Literatūros lan- 
kai", kurių didžiausias rūpestis — es- 
tetinė kūryba. Šį momentą galima 
būtų laikyti programiniu naujojo lei- 
dinio bruožu. Juo labiau reikia ver- 
tinti šias pastangas, kai atsimename, 
kokiomis sąlygomis mūsų kūrėjams 
šiandien tenka puoselėti savo meną. 


Dabar turime du literatūrai skirtus 
periodinius leidinius. Jau anksčiau pa- 
sirodė “Gabija", kuri stengėsi apimti 
visus pajėgesnius mūsų raštų žmones. 
“Literatūros lankai" yra kiek ekskliu- 
syviškesnio pobūdžio. Trumpai tarus, 


Jų. bianduolį sudaro tie asmenys, ku- 
rie buvo susimetę į "Žemės" antologi- 
ją. Ta proga reikia pastebėti, kad be 
šių dviejų grynai literatūrinių žurna- 
lų, į literatūrą tinkamo dėmesio krei- 
pia it kai kurie savaitraščiai bei dien- 
raščiai, nors turime ir tokių, kuriems 
lietuviškoji kūryba egzistuoja tik kaip 
grynai atsitiktinis reiškinys, arba ir 
visai neegzistuoja. 


Pirmame “Literatūros lankų" nu- 
meryje rašo K. Bradūnas, A. škėma, 
H. Nagys, J. Kėkštas, J. Girnius, Jo- 
nas Mekas, A. Katiliškis, J. Kaupas, 
J. Staniškis, VI. šlaitas, L. Miškinas 
ir dav kiti. 


Visą jų triūsą galima suskirstyti į 
Gu ruožus — į poeziją bei prozą ir į 
kritiką. Prie pirmojo skyriaus pride- 
dame ir vertimus. : 

Bendras įspūdis — kritikos pusė 
atrodo ar tik nebūsianti drūtesnė, ne- 
gu grožinės kūrybos. Yra tai šios die- 
nos ženklas. Tose pačiose Jungtinėse 
Valstybėse yra svarbių literatūros lei- 
dinių, kuriuose kritika aiškiai vyrau- 
ja. Antra vertus, tai gal liudija tam 
tikrą atoslūgį grožinėje literatūroje, 
jeigu. poetai persimeta į kritikos lau- 
ką. Ugdant gi literatūrą, poema, ly- 
rika, apysaka, romanas yra pirmi- 
niai veiksniai. Pati kritika rašytojo 
talento nepakelia, tik iš jo minta ir 
sau vardą susidaro. 


Grįžtant prie grožinių dalykų, pir- 
miausia randame A. Škėmos 'Gies- 
mę“', kuri pradedama šiais žodžiais: 
"Aštrus gotikas užkabintas ant mė- 
nulio ragų". Tai pirmasis leidinio sa- 
kinys, ir visas šis dalykas tuo įgauna 
tani tikrą programinį mostą, ar bent 
liudija naują stilių. Tačiau abiem 
šiais atžvilgiais jis neatlaiko, nes kū- 
rinėlic emocinis pradas nesusiderina 
su pasakojamąja tikrove, — ir netu- 
rime vienalytiško, savyje suaugusio 
darbo. . 


Tchau susitinkame su Kazio Bra- 
dūno, Jono Meko, Vlado šlaito ir Juo- 
zo Kėkšto lyrika. Juos čia skaitome 
kaip senus pažįstamus, kurių nuotai- 
kos, mintys ir polėkiai mums jau iš 
anksčiau nesvetimi. Juliaus Kaupo 
"Nusikaltimas" parašytas nuotaikin- 
gai — autorius itin žymisi šiuo at- 
žvilgiu. Betgi patsai psichologinis 
momentas remiamas lyg ir ant anek- 
dotinio niuanso, kuriam stigtų reikia- 
mo išryškinimo. Todėl ir čia gal 
esama tam tikro lūžio tarp nuotaikos 
ir paties fakto. A. M. Katiliškio 
“Raktas" autorių atskleidžia tradici- 
nėje jo stiliaus ir turinio šviesoje, 0 
Jono Staniškio “Vaikystė" mūsų li- 
teratūroje padvelkia kažkuo nauju— 
šiam amžiui svetur taip ryškiu psi- 
choicogizmu. Reikia linkėti, kad auto- 
rius savo užsimojimą tęsėtų ligi galo, 
nes “Literatūros lankuose" įdėtą jo 


Galyką tereikėtų laikyti ištrauka. An- 
tra vertus, jo kelias primena kai ku- 
rių užsieninių didžiųjų psichologų me- 
todus, ir šia prasme reikėtų dar pa- 
galvoti. 


Iš vertimų stipriausiai atrodo Čes- 
Jovo Milašiaus lyrika, ypač jo “Him- 
nas" — platus, galingas ir taip giliai 
išaugęs iš mūsų dienos nerimo. Kiti 
vertimai tokio įspūdžio nepalieka. 
Naujoji švedų lyrika vertime atrodo 
nieko naujo negalinti duoti. Iš to 
sprendžiant, kyla mintis, kad su savo 
naujaisiais lyrikais galėtume dau- 
giau tarti švedams. 


Tarp kritikos ir grožinės literatū- 
ros esama poros straipsnių. Vieną jų 
davė žinomasai mūsų filosofas Juozas 
Girnius. Tai ištrauka iš didesnio jo 
veikalo. Joje kalbama apie “Laimės 
ji kaltės problemą Jean Anouilh dra- 
mose". Autorius yra aštrus galvoto- 
jas, iv jo straipsnyje susiduriame su 
eile svarių pastebėjimų. Toliau H. Na- 
gys rašo apie velionį Knutą Hamsu- 
ną. , 

Po to įžengiame į skyrių, ant kurio 
angos užrašyta “Kritika". Pirmiausia 
bendrų pastabų pažeria Julius Kau- 
pas. Po jo seka Vytauto Statkaus re- 
cenzija apie Fausto Kiršos “šventuo- 
sius akmenis". Straipsnio autorius 
griežtas savo sprendimuose, ir kai ka- 
da šaudo į nesamas pilis. Štai jis tvir- 
tina, kad F. Kiršai yra sudarytas pa- 
triarcho vaidmuo. Iš tos prielaidos 
išeidamas, V. Statkus šneka, kad tai 
esąs nenupelnytas vainikas. Iš tikrų- 
jų gi būtų sunku rasti rimtesnį auto- 
rių, kuris būtų panašiai Faustą Kir- 
šą įvertinęs, o ypač mūsų visuomenė- 
je nėra tokios įsivyravusios nuomonės 
šiųo klausimu. Nei pats F. Kirša ne- 
siekia tų laurų. Todėl recenzento puo- 
limai šiuo frontu yra ataka prieš sa- 
vo paties malūnus. Jis pats susikuria 
tas “nebūtas paslaptis", kuriomis ki- 
tus kaltina. Antroje vietoje, V. Stat- 
kus sudaro įspūdį, lyg apie Fausto 
Kiršos kūrybą būtų mūsų kritikos 
ir spaudos prikalbėta kuo daugiausia 
(keliais atvejais užsimena apie “Kir- 
šą iškėlusių kritikų straipsnius"). 
Tiess. gi yra paprasta — Faustas Kir- 
ša vra mažiausiai apkalbėtas iš jo 
amžininkų būrio. Kai kurios jo kny- 
gos buvo bemaž nepastebėtos, ar tik 
vienui kitur apibūdintos. Apie Faus- 
tą Kiršą nėra pasirodę jokio itin 
stambaus straipsnio, ir juoba studijos, 
nors jisai ir paskutiniu metu yra da- 
vęs įsidėmėtinų kūrinių, kaip “Smūt- 
kelis' ar “Laiškas obelaitėms"', kurie 
sudarytų garbės ir tiems poetams, 
kurie kitus lamdo, kaip epigonus. Pa- 
galiau, V. Statkus rašo, lyg pirmas 
būtų pastebėjęs “Pelenų vertę. Ta- 
čiau jau prieš jį tai yra pakartotinai 
pastebėję tie patys kritikai, kuriuos 

čia V. Statkus varinėja. Galus galan 
suvedus, ir mes galime tarti tą patį 
klausimą: ar V. Statkaus kritika 
“nčra klaidingai įklasifikuota,' šiaip 
ar taip, reikėtų kritikoje vengti šios 
padėties — susikurti sau tezes apie 
kurį autcrių ir paskui jas visu narsu 
pulti. 


Šias pastabas padarėme, turėdami 
mintyje tai, ką recenzentas teizia 
apskritai apie Fausto Kiršos poeziją. 


Iš kitų recenzijų norėtume paminė- 
ti A. Sietyno darbą apie V. Alanto 
“Pragaro pašvaistes". Čia mes randa- 
me įdomiai išryškinta, kaip V. Alan- 
to veikale idėjinė pusė nėra suvesta į 
meninę plotmę. Pastebėjimas eina li- 
teratūrinių reikalavimų ribose, ir ga- 
li pavaizduoti, kaip reikia šias pro- 
blemas traktuoti grožinės kritikos 
mastu. 


Kitos recenzijos paliečia J. Aisčio, 
Nelės Mazalaitės ir Jurgio Jankaus 
knygas. 


Gale norėtume tarti, kad geriau bū- 
tų buvę “Literatūros lankams" pasi- 
rinkti knyginę formą: tada juos ir 
saugotum, kaip knygą. Dabartinė jų 
fizinė apimtis nėra visai patogi... 


Čia, kalbėdami apie “Literatūros 
lankus", metėme keletą minčių. Jų 
tarpe — ir vieną kitą pastabą. Ap- 
valusai įspūdis yra gi toksai: tai gra- 
žus ir svarbus žygis, kurio intencijos 
yra aukštos ir reikšmingos: kūrybinis 
mūsų savarankumas ir augimas. 


Antanas Vaičiulaitis 


e Rugsėjo pabaigoje Romoje mirė 
žymus ispanų kilmės amerikiečių fi- 
losofas ir rašytojas GEORGE SAN- 
TAYANA. Gimęs 1863. 12. 16 Ma- 
dride, 9 metų amžiaus atvyko į JAV. 
Studijavo, doktorizavosi ir vėliau pro- 
fesoriavo Harvardo universitete. 1912 
metais Santayana rezignavo ir iš- 
vyko į Europą. Debiutavo jis poezi- 
jos knyga “Sonnets and Poems" 
(1894). Toliau sekė “The Sense of 
Beauty" (1896) ir milžiniškas penkių 
tomų veikalas “The Life of Reason" 
(1905), kuriame studijuojamos žmo- 
nijos progreso fazės. 1923 m. išleido 
“Collected Poems". Būdamas 72 me- 
tų, parašė ir išleido rcmaną “The 
Last Puritan", kurį jis laikė savo 
paskutiniu žodžiu pasauliu. Ten jis 
pasireiškia kaip neginčijamas anglų 
prozos meisteris. Dar minėtini šie 19 
veikalai. “Persons and Places", *Dom- 
minations and Powers", “Egotism in 
German Philosophy" etc. Mirė San- 
tayana kaip atsiskyrėlis Romos Mė- 
lynujų Seserų vienuolyne, kurį jis 
buvo pasirinkęs savo dienoms baigti, 

ir buvo palaidotas Romoje, Campo 
Verano kapinėse. 


e Rugpiūčio 1 d. savo namuose 
prie Starnberger See mirė žymus vo- 
kiečių rašytojas WALDEMAR BON- 
SELS, pažįstamas lietuviškai publi- 
kai iš jo knygos “Die Biene Maja und 
ihre Abendteuer'" lietuviško vertimo. 
Bonsels gimė 1881 m. Jaunystėje bas- 
tėsi po pasaulį ir vėliau, pasinaudoda- 
mas kelionių įspūdžiais, parašė žy- 
miausius savo veikalus: “Aus den N0- 
tizen eines Vagabunden", 'Indien- 
fahrt", “Der Reiter in der Wueste.“ 
Bonsels buvo nepaprastai populiarus 
masėse, ir jo knygos pasiekė milijo- 
ninį tiražą. 


e Paryžiuje mirė žymus belgų ra- 
šytojas CHARLES PLISNIER. Pla- 
čiausiai pagarsėjo jis 1937 m., už sa- 
vo romaną “Les Faux Passeports“ 
gaudamas Goncourt Akademijos pre- 
miją. Kiti po žymūs veikalai yra pla- 
čios apimties romanai 'Mariage'“ 
(1936), “Meurtres" (1938) ir t. t. 


e Romos Academia dei Lincei su- 
teikė žymiam šių dienų vokiečių ra- 
šytojui THOMAS MANN vadinamąją 
*premio Farnelli" už tai, kad jis sa- 
vo kūryboje davęs retą pavyzdį hu- 
manizmo, kuris iškyląs virš dvasinio 
šių laikų susiskaldymo, kaip sakoma 
premijos paskyrimo protokole 


e Prancūzai šiemet minėjo keleta 
stambių savo literatūrinių sukakčių, 
kurių tarpe — pusantro šimto metų, 
kai gimė didysis romantikas Victor 
Hugo, šimtas metų, kai gimė ps:icho- 
loginio ir idėjinio romano meistias 
Paul Bourget ir penkiasdešimt metų, 
kai mirė garsiausias natūralizmo ra- 
šytojas Emile Zola. Visų jų kūrykos 
yra išversta ir į lietuvių kalbą. Beje, 
švedų Akademija pirmąją Nobelio 
premiją buvo numačiusi skirti Emile 
Zola, bet tam nepritarė Prancūzų 
Akademija. 

e Lietuvių Rašytojų Draugijos pir- 
minirku korespondenciniu būdu iš- 
rinktas Benediktas Babrauskas.Drau- 
gija šiemet mini 20 metų gyvavimo 
sukaktį. 


e Spalio 12 Čikagoje, Lietuvių Au- 
ditorijoje įvyko literatūros vakaras. 
Savo kūrybos skaitė Bern. Brazdžio- 
nis ir Antanas Gustaitis. Deklamavo 
aktorius Henrikas Kačinskas. 


e Vincui Krėvei spalio 19 d. suėjo 
“0 metų amžiaus. Rašytojui pagerbti 
Philadelphijoj suruošta iškilmė, ku- 
rioje kalbėjo J. Aistis, dr. V. Ma- 
ciūnas, prof. A. Sennas, V. Mykolai- 
tis ir kiti. Meninę programos dalį atli- 
ko operos solistė Juzė Augaitytė ir 
pianistė H. Leonienė. Vincas Krėvė 
yra gimęs 1882 m. Subartonių kaime, 
Merkinės valsčiuje. 


e Lietuvių Kultūrės Fondo laikino- 
ji JAV Apygardos Valdyba už komi- 
sijos pripažintus dramos veikalus ski- 
ria dvi premijas: pirmąją — 500 dol., 
antrąją — 300 dol. Į komisiją įeina 
Lietuvių Rašytojų Draugijos paskirti 
atstovai: rašytojai — Stasys Tamu- 
laitis, Aloyzas Baronas, Lietuvos 
Teatro aktoriai — Stasys Pilka ir Vy- 
tautas Valiukas. Lietuvių Kultūros 
Fondą atstovauja jo valdybos pirmin. 
Aldona  Augustinavičienė.  Veikalus 
reikia įteikti iki 1952 m. gruodžio 31 d. 
šiuo adresu: Jonas F. Daugėla, 1863 
West 47 St., Cleveland 2, Ohio. 


e Kanadoje Hamiltone spalio 11 d. 
įvyko literatūros vakaras. Programo- 
je dalyvavo V. Kastytis, Pr. Kozulis, 
B. Rukša, V. Peseckas ir Z. Grabaus- 
kaitė - Šukienė. 


e "Aidų" tradicinis muzikos - lite- 
ratūros vakaras 1953 m. numatytas 
balandžio 12 d. (Atvelykyje). Vakaro 
metu už komisijos įvertintą mokslo 
veikalą bus įteikta 500 dol. premija. 


ATSIŲSTA PAMINĖTI 


Maironis: PAVASARIO BALSAI. 
XVII laida. Redagavo Bern. Brazdžio- 


nis. Išleido Mons. Pr. Juras. Roma, 
1952. 308 p. 
Jieva Simonaitytė: AUKšTUJŲ 


šIMONIŲ LIKIMAS. Mažosios Lie- 
tuvos buities romanas. Trečioji laida. 
Išleidc Knygų Leidykla BALTIJA, 
168 Concord Ave., Toronto, Ont., Ca- 
nada. spaudė M. Morkūno spaustuvė, 
Viršelis ir vinjetės dailininko Albino 
Bielskio. Tiražas — 1000 egzemplio- 
rių. 487 psl., kaina 3.50 dol. 


M. Biržiška: LIETUVIŲ TAUTOS 
KELIAS. I tomas. Galvojimai apie 
tautą savyje ir kaimynų tarpe. Išlei- 
dc „Lietuvių Dienos. Los Angeles, 
1952. XII | 240 p. Kaina $3.00. 


Stepas Zobarskas: AUšRELĖ. Ele- 
mentorius. Leidykla “Patria"“, Stam- 
ford, Conn. 137 p. Kaina $2.25. 


MŪSŲ KELIU. Roma, 1952. 108 p. 


LIETUVOS R. KATALIKŲ EPIS- 
KOPATO DIREKTYVOS KATALI- 
KAMS. Roma, 1952. 50 p. 


LIETUVOS VALSTYBĖS KONS- 


TI1UCIJOS. Išleido Spaudos Ben- 
drovė “Žiburiai. Toronto, 1952 m. 
48 p. 


VOYAGE TO FREEDOM (— Tri- 
jų lietuvių žvejų istorija). 


BAŽNYčIA 


IR MENAS 


(šv. Oficijo Kongregacijos aplinkraščio proga) 


Meno gerbėja 


Niekas giliau už Bažnyčią nėra su- 
pratęs vaizdinio meno reikšmės žmo- 
gaus dvasiniam gyvenimui. Nuo pat 
pirmųjų krikščionybės amžių be jo- 
kio vargo buvo įžvelgta, kad kūrybi- 
nė kibirkštis, švystelėjusi medžiago- 
je, ne tik šiaipjau daro kilnesnius 
žmones, bet padeda išryškinti tikėji- 
mo paslaptis, ir prie jų pakelia šir- 
dis. Antgamtinė sritis yra gausi ab- 
strakčiomis sąvokomis, kurios sun- 
kiai prieinamos eilinio žmogaus vaiz- 
duotei. Kūrėjas, apšviestas įkvėpimo 
valandoje, lengviau gali surasti į jas 
kelią ir išraiškai formą. Kaip ši pa- 
vasarį Pijus XII pažymėjo pas jį at- 
silankiusiems menininkams, “meno 
paskirtis yra pralaužti ankštą ir bau- 
gų laikinumo lukštą, troškinantį žmo- 
nes, kol jie gyvena pasaulyje, ir, lyg 
kokį langą, atverti jų išsiilgusiai be- 
galybės dvasiai“. 

Tokia aukšta vaizdinio meno sam- 
prata, visą laiką vyravusi krikščio- 
nybėje, ypač gi Katalikų Bažnyčioje, 
be galo daug reiškė jo klestėjimui. 
Pradžioje simboliški ženklai bei pri- 
mityvios Kristaus, Marijos ir kanki- 
nių apybraižos katakombcse, paskui 
jau iškilnios bazilikos, mirgančios 
mozaikomis, pagaliau milžiniškos ka- 
tedros, išdabintos paveikslais bei 
skulptūromis, iškalbiai byloja, jog 
Kristaus paskelbtoji religija yra pa- 
lanki dirva menui. 

Kai metama žvilgsnis į praeitį, su- 
sidaro įspūdis, jog menas yra tartum 
kokia neatskiriama krikščionybės da- 
lis, be kurios jinai vargu būtų ga- 
lėjusi taip tiesiogiai veikti širdis. 
Užtat jo ugdymui bei gynimui Baž- 
nyčia niekad nesigailėjo jėgų. Kova 
prieš religinius paveikslus, užsidegu- 
si aštuntame šimtmetyje, gana smar- 
kiai sukrėtė ano meto krikščionybę. 
Ypač ji plačiai įsiliepsnojo rytuose, 
kur labiau jaučiama Mahometo reli- 
gijos įtaka, perdėm neigiama išorinių 
ženklų atžvilgiu. Drąsiai galima teig- 
ti, jog tasai amžius turėjo lemiamos 
reikšmės tolimesniam meno vysty- 
muisi. Imperatoriai, sukurstyti trum- 
paregių fanatikų, stvėrėsi žiaurių 


priemonių paveikslams bei skulptū- 
roms naikinti. Bet Romos popiežiai, 
nepaisydami jokių grasinimų, ener- 
gingai stojo prieš jų užmačias. Iš 
abiejų šalių buvo prieita prie didelių 
aštrumų, kurie, be abejonės, dar la- 
biau pasunkino Rytų ir Vakarų Baž- 
nyčios opius santykius. Tai buvo pas- 
kutinis susirėmimas prieš galutinį iš- 
siskyrimą. Tą pavojų anuomet regė- 
jo popiežiai, bet religinio meno neiš- 
davė. Be jo būtų atsivėrusi baisi tuš- 
tuma ir sustingęs kultas. Tą kritišką 
valandą Bažnyčia meną apgynė ir tiek 
rytuose, tiek vakaruose galėjo kles- 
teti jis daugiau kaip tūkstantį metų. 
šiandien gi komunistų užimtose ša- 
lyse jam vėl yra suduotas skaudus 
smūgis. 


Naujas žodis 


Katalikų Bažnyčia, ištikima savo 
šimtametėm tradicijom, ir dabar te- 
besirūpina menu. Jos pagrindinės 
mintys religinio meno atžvilgiu, 
nusistojusios per tiek amžių, galu- 
tinai yra išreikštos naujajame kano- 
nų teisės kodekse. Po to dar tai vie- 
na, tai kita proga buvo užsimenami 
religinio meno reikalai ir suteikiamos 
atitinkamos pastabos. Pagaliau šie- 
met birželio 30 d. šv. Oficijo Kongre- 
gacija, kuriai vadovauja pats popie- 
žius, išleido vyskupams specialų aD- 
linkraštį, pavadintą instrukcija. Joje 
primenami ir paryškinami jau kano- 
nuose esą potvarkiai. 


Kaip kanonuose, taip ir aplinkraš- 
tyje religiniam menui apibūdinti var- 
tojami žodžiai “Ars sacra", šventasis 
meras, tuo būdu iškeliant jo sąryšį su 
tikėjimu. Praktiškame gyvenime ta- 
sai sąryšis ne visuomet lygus. Viena 
religinio meno dalis vystosi už bažny- 
čios sienų, pasilikdama pas privačius 
asmenis arba muziejuose. Iš jos lau- 
kiama bent tiek, kad neprieštarautų 
vaizduojamoms tikėjimo tiesoms. Ki- 
ta religinio meno dalis yra intymiai 
susilietusi su kulto veiksmais bei jo 
priemonėmis. Ji neišeina už bažnyčios 
sienų. Šiai sričiai, žinoma, pirmiausia 
priskirtini patys dienvnamiai su vi- 


sais vidaus ir išorės stilistiniais išpuo- 
šimais, altoriai, paveikslai, statulos, 
vilražai, mozaikos ... Visa tai turi di- 
delės įtakos žmogui ir gali jį teigia- 
mai ar neigiamai nuteikti. Ir kadangi 
į maldos namus sueina visokio sko- 
nio bei išsilavinimo žmonės, religinio 
menc klausimas tampa labai opus. 
Išleisti šiuo reikalu naują aplink- 
raštį vyskupams šv. Oficijo Kongre- 
gaciją paskatino dvi pagrindinės 
priežastys. Pirma — kaikurios mo- 
derninio meno apraiškos, tiek savo 
turiniu, tiek forma tolimos religinei 
dvasiai ir užtai sukeliančios žmonėse 
tam tikro nepasitenkinimo ir net pik- 
tinimosi; antra — didis užvertimas 
Dievo namų pigiais daikteliais, kurie 
taip žiauriai iškreipia žūrovų skonį, 
jog paskui jau beveik neįmanoma jį 
atitaisyti. Daugelyje paveikslų ir 
skulptūrų, padarytų atmestinai ir 
grynai dėl pasipelnymo, visaip išdažy- 
ti šventieji yra daugiau panašūs į tea- 
trų artistus, kaip į dangiškas būtybes. 
O vis dėlto prie jų yra be galo prisi- 
rišę Žmonės, nes nuo mažystės, gal- 
būt, nieko geresnio nematė. Kiekvie- 
nas šviežesnis prie religinio objekto 
priėjimas tapyboje ir skulptūroje daž- 
nai susilaukia nemaža riksmo. Užtat 
šiandien žymi dalis religinių paveiks- 
lų bei statulų, o ypač smulkioji devo- 
cionalija, gaminama su tuo pačiu pi- 
nigo troškuliu bei skubėjimo manija, 
kaip ir kiti fabrikų dirbiniai, yra tik- 
rai apgailėtinoj padėty. Jeigu Bažny- 
čia prieš tai nekeltų balso, toks su- 
smulkėjimas reikštų religinio meno 
mirtį. Dailininkai, negalėdami kon- 
kuruoti su menkaverčių dirbinių ant- 
plūdžių, būtų priversti jieškoti pra- 
gyvenimo kitose srityse, o tikintieji, 
palikti amatininkų valiai, vis labiau 
skurstų dvasia. Todėl šioje instruk- 
cijoje ir pasakyta: “Diecezijų vysku- 
pai, pasiremdami kanonais, turi pa- 
šalinti iš šventų pastatų visa tai, kas 
nesiderina su vietos kilnumu bei pa- 
garba, reikalinga Dievo namams. Jie 
privalo griežtai uždrausti, kad ant 
paskirų altorių arba juos supančių 
sienų tikinčiųjų garbinimui nebūtų iš- 
statyta begalinė daugybė menkos 
vertės statulų arba paveikslų — taip 
sakant — kopijų". Statant arba puo- 
šiant bažnyčias, įsakoma neužsiimti 
su mėgėjais, bet jieškoti ekspertų. 
Akivaizdoje gi mūsų amžiaus nau- 
jovių tiek kanonuose, tiek aplinkrašty- 
je pasirenkamas auksinis vidurio ke- 
lias. Nesileisdama į teorinius klausi- 
mus, Bažnyčia nieko kito nesiekia, 
kaip tik vieno tikslo, būtent, kad 
dievnamiuose klestėtų tikras religinis 
menas. Kulto paskirtis yra tokia 
aukšta, jog jame negali rasti vietos 
nei pigūs blizgučiai, nei kaikurie šių 
dienų eksperimentinio pobūdžio dar- 
bai.  Aplinkraščio pradžioje aiškiai 

pasakoma, jog "religinio meno pa- 
skirtis yra prisidėti prie dievnamių 
papuošimo ir ugdyti pamaldumą bei 
tikėjimą tų, kurie susirenka ten pra- 
šyti dangiškų malonių". Užtat, kaip 
tame pačiame rašte pažymima, šio- 
je srityje neturi būti ignoruojamos 
tam tikros su Apreiškimu ir krikščic- 
niška asketika susijusios taisyklės. 
Kitaip kulto reikalams taikomo me- 
no nebūtų galima pavadinti religiniu 
arba šventu. Taip pat aplinkraštyje 
nepriimama mintis, kad religinis me- 
nas turįs aklai taikytis prie naujųjų 
laikų sąlygų bei reikalavimų, visai 
nesiskaitydamas net su garbinga sa- 
vo tradicija. 


šiuo savo raštu bažnytinė vyriau- 
syb3 paliečia tik religinį meną. Ji ti- 
ki, kad ten padarytos pastabos daug 
prisidės prie jo kilimo. šv. Oficijo 
Kongregacija nelaiko savo pareiga 
apimti viso meno. Jos žinion jis įeina 
tada, kai nori vadintis religiniu ir 
prašo vietos dievnamiuose. Šios kon- 
gregacijos uždavinys yra spręsti, ar 
kūrinys gali prisidėti prie bažnyčių 
papuošimo ir sykiu ugdyti tikėjimą 
bei pamaldumą. Kad išvengus nema- 
lenumų, ji iš anksto išreiškia sąlygas. 
šiaip menas, kaip grožio įkūniji- 
mas medžiagoje, turįs “ visuotinio 
pobūdžio ir žmogų priartinąs prie 
Dievo, reikalauja sau pilnos laisvės. 
Paimtas pačioje savo esmėje, jis vi- 
suomet turi tam tikrą religinį ant- 
spalvį ir gali vadintis šventu. Iš šio 
taško žvelgdamas, Mykolas Angelas 
rašo: “Tikras menas yra religinis. 
Tai ne kas kita, kaip Dievo tobulybių 
atspindys". Ant šito pagrindo atsisto- 
jus, jau nebegalima kalbėti apie me- 
no nemoralumą. Jeigu kūriny kokiu 
nors būdu prasikištų antimoralinės 
tendencijos, jis tuo pačiu nustotų bu- 
vęs meno kūrinys, kaip praradęs es- 
mingą menui estetinio nesuinteresuo- 
tumo momentą. Tada Bažnyčia su juo 
stotų kovon ne tiek meno globėjos, 
kielt dorovės saugotojos vardu. Tie- 
sa, gali pasitaikyti, kad ir tikras me- 
no kūrinys kai kam sukels nedarnių 
jausmų, tačiau tokiu atveju priežas- 
ties prisieis jieškoti ne jame, o išori- 
nėse aplinkybėse — dažniausiai pa- 
ties žiūrovo prigimtyje. Panašiais at- 
sitikimais Bažnyčia gali išleisti ati- 
tinkamus potvarkius, bet ir tada jie 
nevaržys paties meno, o tiktai iškry- 
pusius žmogaus polinkius. 


žvilgsnis į moderninį meną 


Savaime suprantama, kad vysku- 
pams išleistoji šv. Oficijo Kongrega- 


cijos instrukcija nerado reikalo 
priešintis moderniniam menui, nors 
aiškiai primena  neatitrūkti nuo 


tradicijos, nes tai jam pačiam išeitų 
į nenaudą. Besąlyginis stojimas prieš 

gyvenamo laikotarpio religinį meną 
būtų ir nenuoseklus ir neišmintingas 
žygis. Nenuoseklus, nes visi didieji 
menininkai savo laiku buvo moder- 
nistai, neišmintingas, nes būtų su- 
stabdyta meno pažanga, be kurios jis 
turėtų mirti. šiuo klausimu šv. Ofici- 
jo rašte pakartojami dabartinio po- 
piežiaus žodžiai, paimti iš 1947 m. 
išleistos enciklikos apie liturgiją. Ten 
Pijus XII rašė: “Būtinai reikalinga 
palikti laisvą vietą ir moderniniam 
menui, jeigu tik su tinkama pagarba 
tarnauja šventoms vietoms ir šven- 
tiems veiksmams. Taip pat ir jis gali 
jungtis į nuostabų garbės himną, ku- 
rį praėjusiais amžiais katalikų tikėji- 
mui giedojo genijai". Tačiau ten pat 
išreiškiamas ir rūpestis: “Nusiženg- 
tume pareigcms ir sąžinei, jei neap- 
gailėtume ir neatmestume tų neseniai 
išstatytų paveikslų bei skulptūrų, 
kurios atrodo tikrojo meno darkymas 
ir, atvirai priešindamiesi grožiui, nuc- 
saikumui ir pamaldumui, negailestin- 
gai užgauna religinius jausmus. Nuo 
jų būtinai reikia stovėti atokiai ir ša- 
linti iš bažnyčių, kaip ir visa kita, 
kas nesiderina su vietos šventumu". 
šis atsakingas darbas ir apskritai 
religinic meno klausimuose žodis pa- 
liekamas diecezijų vyskupams. Jie 
sudaro specialistų komisijas, kurios 
saugo, kad šioje srityje nebūtų išei- 
nama iš kelio. Neaiškumuose jos 
kreipiasi į šios rūšies arkivyskupijų 
komisijas arba tiesiog į centrinę Ro- 
moje. Be tc, vyskupai rūpinasi, kad 
seminarijose klierikai būtų tinkamai 
apšviesti meno klausimuose. 


Kaip iš visko matyti, Bažnyčia nie- 
kc neturi nei prieš naują stilių, nei 
prieš naują techniką, nei prieš naują 
forma. Jeigu tik kūrinys yra įkvėp- 
tas, teisingai išreiškiąs religinę idėją 
ir nepažeidžiąs tradicijos, visuomet 
jam bus užtikrinta vieta dievnamyje. 
O jeigu to nėra, padėtis pasunkėja. 
Kartais kūriny gali būti nevykusiai 
išreikšta religinė mintis, kartais jis 
gali iš viso mažai ką bendro turėti 
su antgamtiniu pasauliu. Savaime 
aišku, jog tokiais atvejais nepritiktų 
reikalauti, kad paveikslas ar statula 
būtu išstatyta bažnyčioje, kur visi 
daiktai privalo derintis su Apreiški- 
mu ir religine nuotaika. Nevykusiai 
apipavidalintos idėjos net negalėtų 
vadintis religiniu menu. šios katego- 
rijos darbams palankiausiu atveju 
reikėtų pasitenkinti muziejais arba 
juos mėgstančių žmonių patalpomis. 
Čia gal ne pro šalį būtų paminėti iš- 
garsėjusį žydų kilmės dailininką 
Marc Chagall, kuris neretai tapybai 
renkasi temas iš Senojo Testamento. 
Kartais šį tą jis paima ir iš Naujojo. 
Bet jo kūriniai iki šėol, turbūt, dar 
nėra įžengę į jokią bažnyčią. Kaiku- 
riucse jo darbuose sykiu su religine 


nuotaika yra maišoma erotinės meilės 
motyvai. Vienas kitas darbas religine 
prasme atrodo blaivesnis, bet vidinės 
šilumas pasigendama. Prie šios rū- 
šies paveikslų tektų skirti New Yor- 
kc moderninio meno muziejuje esantį 
Kristaus nukryžiavimą, kuris teikia 
kažkokio apokaliptinio įspūdžio, bet 
tikros religinės nuotaikos nesukelia. 

Moderninio meno atžvilgiu popie- 
žiaus mintis yra aiški, tačiau, kaip ir 
papra:tai panašiuose klausimuose, 
vengiama detalių. Užtat prisieitų at- 
sidurti dideliame klaidcs pavojuje, 
jeigu po šio šv. Oficijo rašto būtų 
mėginama jo neigiamąją pusę indi- 
vidualiai taikyti dailininkams bei 
skulptoriams, kurie religinėms idė- 
joms mene yra davę naują išraišką. 
Visuomet Bažnyčia į kilnias žmogaus 
pastangas žiūri palankiai, todėl ir 
mene nedraudžia jieškoti naujų kelių. 
Tačiau nori tikrai gerų religinių kū- 
riniu, kurie ne taip jau lengvai kiek- 
vienam sekasi. 


Įsijautimas į religiją 


Pagal naująjį aplinkraštį viena iš 
pagrindinių nesisekimo priežasčių yra 
stoka įsijautimo į religiją. Jeigu me- 
nininkas visiškai paneigia krikščio- 
nybę arba mažai tenusimano jos turi- 
nyje, jo kelias į religinio meno sritį 
bus nelengvas. Tai rodo faktas, kad 
pas nekrikščionis, pvz., japonus, ki- 
nus, indus bei arabus, kol jie priima 
krikštą ir įsijaučia į Kristaus mokslo 
dvasią, nėra įprasta kūrybai rinktis 
temų iš krikščicnybės, nors jai ir jau- 
čiamas palankumas, ypač šviesuome- 
nėje. Žinoma, krikščioniškoje ap.in- 
koje išaugęs žmogus, jeigu ir neti- 
kėtų, lengviau orientuosis religiniame 
mene, kaip stabmeldys, tačiau didžių 
vilčių negalima dėti. Nors kažkaip 
stiprus kūrybinis įkvėpimas, vistiek, 
išskyrus ypatingus atsitikimus mis- 
tikoje, negali žmogaus pakelti iki ne- 
žinomų dogminių idėjų pažinimo. To- 
kio pobūdžio įkvėpimą patyrė tik 
žmonės, rašiusieji šv. Rašto knygas. 
Jiems tiesiog buvo apreikšta, ką pri- 
valo užrašyti, todėl ir tų veikalų au- 
torius yra patsai Aukščiausiasis. Kū- 
rybinis įkvėpimas mene remiasi tam 
tikru apšvietimu, patirtimi ir žmo- 
giškos prigimties ypatingais savu- 
mais. Todėl, jeigu menininkas gerai 
nežino, kas yra Švenč. Trejybė, nors 
it laimingiausioje įkvėpimo valando- 
je, kokiu būdu jis gali ją pavaizduoti, 
kad kūrinys keltų religinę nuotaiką 
lit derintųsis su Apreiškimo princi- 
pais7 Panašiai būtų su Kristaus die- 
vybe bei kitomis dogminėmis tieso- 
mis. Galbūt, dailininkas ras prie jų 
ką, bet pats kūrinys gali išeiti visai 
savotiškai įdomų priėjimą bei išraiš- 
ne religinis arba net priešingas reli- 
gijai. 


Šiiokių pavojų akivaizdoje Pijus 
XII praėjusį pavasarį kalbėjo meni- 
ninkams: “Kuo aiškiau atsispindi me- 
ne tai, kas begalinio ir dieviško, tuo 
aukščiau kūrėjas pakyla prie idealo 
1 meninės tiesos. Užtat kuo labiau 
menininkas gyvena religija, tuo ge- 
riau yra pasiruošęs prabilti meno kal- 
ba, įsijausti į harmoniją ir pagauti 
jos virpėjimus... Kiekvienas meni- 
ninkas yra privilegijuotas žmogus, o 
menininkas krikščionis tiesiog yra 
išrinktasis, nes išrinktųjų daliai pri- 
klauso kontempliavimas, gėrėjimasis 
iv Aukščiausiojo tobulybių garsini- 
mas. Jieškokite Dievo gamtoje, žmo- 
guje, o labiausiai patys savyje. Ne- 
pasitenkinkite keldami tiktai tą, kas 
žmogiška, palikdami nuošaliai, kas 
dieviška. Nepalikite gamtos be Kū- 
rėjo. Derinkite praeinančius daiktus 
su begalybe, laiką su amžinybė, žmo- 
gų su Dievu, ir taip jūs perteiksite 
meninę tikrovę — tvirtą meną." 


Jeigu šie žodžiai yra taikomi kiek- 
vienam kūrėjui, tai ką besakyti apie 
tuos, kurie peržengia religinę sritį ir 
savo darbais įsjungia į bažnytinį kul- 
tą. Tikras religijos pergyvenimas nu- 
teikia menininką pagarbiai traktuoti 
šventus objektus. šioje srityje, jeigu 
norima pasiekti gerų vaisių, reikia 
atsakomybės pajautimo ne tiktai 
žmonių, bet ir Dievo atžvilgiu. Jeigu 
dailininkas arba skulptorius prie re- 
ligimų tiesų eis su tuo pačiu įsijau- 
timu bei pagarba, kaip prie pasakų ar 
legendų, jo kūriniais negalės pasi- 
džiaugti Bažnyčia. Mesdamasis į sa- 
vo širdžiai tolimą ir nepakankamai 
įvertintą religinį pasaulį, jis kartais 
gali atsidurti savotiškame veidmai- 
nystės pavojuje, o jo darbai įgauti 
tam tikrą melo atspalvį. Žinoma, 
toks žmogus iš viso vargiai pasineš į 
religinį meną. Tačiau pavyzdžių ne- 
trūksta, kai netikintieji bando palies- 
t: šventas temas. Bažnyčioje nėra jo- 
kio potvarkio, kuris tai uždraustų. 
Kartais gali atsitikti, jog ir be tikė- 
jimo dailininkas, pajutęs savo skau- 
džią dvasinę būseną, ras naują priėji- 
mą prie netikėlio Tomo, prie Emaus 
mokinių ir prie kitų panašaus pobū- 
džio siužetų. Pasijieškoti temų yra 
kiekvieno asmeniškas reikalas, bet 
spręsti, ar kūrinys religiniu atžvilgiu 
tvarkoj, priklauso dvasinei vyriausy- 
bei. 


Ryšys su praeitim 


Antra priežastis, trukdanti išsi- 
skleisti menininkams religinėje srity- 
je, pagal naująjį aplinkraštį, yra nu- 
traukimas ryšių su praeitimi arta 
tradicija. Pirmu akies užmetimu kai- 
kam galėtų atrodyti, jog giminiavi- 
masis su praėjusiais amžiais meno 
pažangai sudaro kliūtį. Bet iš tikrų- 
jų taip nėra. Santykiavimas su tra- 


dicija čia gali tik padėti. Religinio 
meno pasaulyje tai nesiskaito įpuoli- 
mu į svetimos giesmės gaidą, bet 
reiškia pažinimą ir pripažinimą tų 
laimėjimų, kurie buvo pasiekti per 
tūkstančius metų. Pagal Bažnyčios 
mintį, tradicija religiniame mene yra 
tvirtas pagrindas, ant kurios atsisto- 
jus, nėra pavojaus nuslysti į prara- 
jas. Praeity iškilusių kūrinių pažini- 
mas praturtina menininko sielą, pra- 
piečia jo dvasinį akiratį ir paskatina 
jieškoti naujų kelių. Kai kas tradici- 
ją lygina su uostu, iš kurio galima 
leistis į kūrybinio pasaulio sūkurius, 
be pavojaus sudužti. Tai suprato vi- 
si didieji menininkai. Jie buvo pažan- 
80s mylėtojai, bet vistiek noriai nau- 
ūojosi kitų pasiekta patirtim, kad ga- 
lėtų sėkmingiau pirmyn žengti. 


Religinio meno tradicija yra ilga 
i: garbinga. Tik į ją pažvelgus pa- 
sirodo, ką nuplovė laiko vandenys, 
kas atsilaikė prieš jų srovę. Dailinin- 
kas, susipažinęs su praėjusių amžių 
kūriniais, lengviau pagaus Bažnyčios 
mintį ir ją suderins su naujų laikų 
dvasia. Nėra abejonės, jog kiekvie- 
nos epochos žmogui reikia kokio nors 
ypatingo impulso, kad jis plačiau iš- 
skleistų sparnus antgamtinio pasaulio 
linkui. Nenutraukęs ryšių su praei- 
timi ir kvėpuodamas dabartim, meni- 
ninkas orientuosis, kaip prabilti ar- 
chitektūroje, skulptūroje ir tapyboje, 
kad jo balsas pasiektų širdis. Tikrai 
nesudarytų garbės architektui, jeigu 
į jo suplanuotą dievnamį nenoriai 
rinktųsi žmonės maldai. Tai būtų aiš- 
kus ženklas, jog nepataikyta. Kad to 
išvengus, naujajame aplinkrašty ne- 
mažai kalbama apie bažnyčių sta- 
tybą. 

Bažnyčios pagal kanonų teisę y:a 
Dievo namai, nes jose gyvena Kris- 
tus Eucharistijoje. Su tuo faktu tiek 
bažnytinei vyriausybei, tiek meninin- 
kams tenka labai skaitytis. 

Minėtame šv. Oficijo rašte pasaky- 
ta: “Religinė architektūra ir tuo at- 
veju, kai išsiskleidžia naujose formo- 
se, privalo atitikti savo paskirtį, —bū- 
ti Dievo ir maldos namais, skirtingais 
nuo eilinių pastatų". Be to, prime- 
nama, jog “planuojant naujas bažny- 
čias, taip pat reikia rūpintis, kad jos 
pasižymėtų paprastumu linijų, nesu- 
darkytų dirbtine ornamentika, ir pa- 
lengvintų tikintiesiems akimis sekti 
šventus veiksmus. Tačiau visomis jė- 
gomis turi būti vengiama viso to, kas 
rodytų apsileidimą meno kūriny.'' Už- 
tat jokia katalikų bažnyčia negali bū- 
i pastatyta be diecezijų vyskupų raš- 
tiško leidimo. šie gi, “klausdamiesi 
specialistų nucmonės, turi žiūrėti, kad 


dievnamiai būtų pagal krikščioniš- 
kos tradicijos priimtas formas ir re- 
liginio meno taisykles... . Eucharisti- 


jai reikia skirti žymiausią ir garbin- 


giausią vietą — paprastai didįjį alto- 
rių, arba kokį kitą, jeigu atrodo tin- 
kamesnis ir puošnesnis tokio didžio 
Sakramento garbinimui". 


Taigi, jei architektūroje išsaugoma 
rimties, šventumo ir pagarbos nuotai- 
ka, stiliaus klausimas išsisprendžia 
lengvai. Kaip matėme, šv. Oficijo 
Kongregacija savo rašte aiškiai pasi- 
sako už moderninio meno įsileidimą į 
bažnyčias. Ji kalba apie “naujas for- 
mas' architektūroje, primena tradici- 
ją bei religinio meno taisykles. Bet 
tų dalykų teorijoje ir praktikoje tin- 
kamas suderinimas paliekamas archi- 
tektc sugebėjimams. Jam teikiama 
daug laisvės, bet reikalaujama ir at- 
sakomybės. 


Kaip iš visko matyti, Bažnytinė vy- 
riausybė nieko neturi prieš mūsų 
amžiaus statybos stilių. Pačioje kata- 
likybės širdyje, Romos mieste, yra 
naujų maldos namų, kurie šaukian- 
čiai išsiskiria iš bendros barokinio sti- 
liaus panoramos, bet gražiai derinasi 
su dabartinių laikų dvasia. Tos baž- 
nyčios pastatytos šio amžiaus stiliu- 
je. Yra pagrindo manyti, kad ne vie- 
na jų iškilo, Romos vyskupiją popie- 
žiaus vardu valdant kardinolui Pran- 
ciškuv Marcchetti-Salvaggiani, kuris 
ilgą laiką buvo šv. Oficijo Kongrega- 
cijos sekretorius, arba faktiškas val- 
dytojas — tos pačois įstaigos, kuri 
dabar: prabilo religinio meno klausi- 
mu. Pagal kanonų teisę jisai turėjo 
patvirtinti planą ir duoti statybai lei- 
dimą. 


Šiandien keista būtų reikalauti 
smulkaus išjieškojimo ornamentikoje, 
kai gyvenimas yra įgavęs dinamišką 
pobūdį. Seniai nebėra žibančio rite- 
rių luomo, baigiasi ir nusigyvenusios 
aristokratijos dienos. Žmonės jieško 
kelių į paprastumą, kuris taip būdin- 
gas grožiui. Nūn mėgstama tiesi lini- 
ja, plati erdvė, gausi šviesa... Baž- 
nyčia su tuo skaitosi. Liturginių 
veiksmų atidesniam sekimui palan- 
kesnė atrodo viena nava, gaunantį 
viršų naujojoje bažnytinėje architek- 
tūroje. Įdomu, kad instrukcija kalba 
apie “linijų paprastumą“ šventuose 
pastatuose, neleisdama jų laužyti 
dirbltiniais  išgražinimais. Šiandien 
bažnytinėje architektūroje dažnai yra 
derinami ankstyvesnieji stiliai su nau- 
jųjų laikų statybos dvasia, ir pasie- 
kiama gerų rezultatų. 


Iš viso peršasi išvada, kad archi- 
tektas, projektuodamas Dievo namus, 
turi daryti didelį skirtumą tarp jų ir 
geležink. stoties, parodos paviljonų 
ir stadijonų sporto reikalams. Kata- 
likų Bažnyčia laukia, kad į šių die- 
nų, palyginti, šaltą stilių būtų įnešta 
jaukios šilumos, kuri skleidžiasi iš 
praeities meno šedevrų ir iš tikinčio 
architekto sielos. 

MOKSLO, FILOSOFIJOS 


IR RELI- 


GIJOS KONFERENCIJA 


Rugsėjo 2-5 dienomis Kolumbijos 
universitete New Yorke įvyko iš eilės 
tryliktoji mokslo, filosofijos ir religi- 
jos konferencija santykyje su demo- 
kratiniu gyvenimo būdu ('"Thirteenth 
Conference on Science, Philosophy 
and Religion in their Relation to the 
Democratic Way of Life"). šios rū- 
šies konferencijos skiriamos mokslo, 
filosofijos bei religijos sintezei palai- 
kyti bei ugdyti. Jose dalyvauja labai 
įvairių sričių mokslininkai, meninin- 
kai, filosofai ir įvairių religijų atsto- 
vai. 

Šių metų konferencija svarstė tik 
vieną temą: “Simboliai ir Vertybės". 
Atskiros sesijos nagrinėjo temas: 
1) simbolizmo esmė, 2) simbolizmas 
mene, 3) simbolizmas moksle, 4) sim- 
bclizmas santykyje su bendruomene 


ir 5) simbolizmas religijoje. Kiekvie- 
nai sesijai buvo iš anksto parašyta 
iki dešimties referatų, kuriuos daly- 
vaujantieji galėjo raštu ar žodžiu ko- 
mentuoti. Susirinkimo metu vyko tik 
diskusijos, kurios daugiausia lietė są- 
vokų apsprendimą (ypač: kas yra 
simbolis ir kas ne, kas yra ženklas ir 
kas yra simbolis, kas yra simbolis 
mene ir kas yra simbolis moksle, pa- 
galiau, kas yra menas ir kas yra 
mokslas, kas yra menas ir kas yra re- 
ligija, etc.). Referatai ir diskusijų re- 
rezultatai bus išspausdinti atskiru 
leidiniu. 

Konferencijoje dalyvavo apie 150 
rinktinių, daugiausia Amerikos konti- 
nentc mokslininkų, filosofų, meninin- 
kų ir teologų, be to, dar keletas iš 
Anglijos, Belgijos, Indijos, Japonijos. 


Būdinga buvo tai, kad turbūt dau- 
giau nei puzė dalyvaujančiųjų kalbėjo 
“sų gkceentu", nors ir atstovavo Jung- 
tinių Amerikos Valstybių universite- 
tus. Harvardo, Yale, Princetono uni- 
versitetus atstovavo austrai, prancū- 
zai, žydai, čekai ir lietuviai. Savaime 
piršosi mintis, jog sintezės problema 
artimesnė tik europiečiui. 

Konferencijos prezidentu buvo Ord- 
way Tead, New Yorko pedagogas-fi- 
lcsofas, vice-prezidentu Wendell M. 
Stanley, iš Kalifornijos universiteto. 
Dalyvaujančiųjų tarpe buvo Prince- 
tono universiteto filosofas Jacgues 
Maritain, kurio referatas apie sim- 
bolius ir ženklus buvo vienas iš pačių 
geriausių. Simbolizmo ir meno sesijo- 
ję pažymėtini referatai Kenneth 
Burkc (literatūros srities), E. H. 
Gombrich ir William G. Ccnstable 
(vaizduojamojo meno), Eric Mendel- 
sohn (architektūros) ir kt. 

Marija Gimbutienė 


LIETUVIŲ ENCIKLOPEDIJA 


Lietuviškoji enciklopedija, kurią iš- 
leisti pasiryžo plačiai žinomas ir di- 
džiai prityręs spaustuvininkas p. J. 
Kapočius, patapo gyvu diskusijų ob- 
jektu. Iš visos eilės šiuo klausimu 
spaudoje pasisakiusių nė vienas ne- 


Panašus reikalas atsiremti į tradi- 
ciją būtinas ir tapyboje bei skulptū- 
10je. Ši meno sritis religinių tiesų 
atžvilgiu yra gal net opesnė. Kai ar- 
chitektūriniu pastatu sudaroma ben- 
dra pamaldumo nuotaika, tapytojas 
bei skulptorius turi leistis į detales, 
pavaizduodamas įvairias idėjas iš Ap- 
reiškimo. Tik pažindamas religinio 
menc evoliuciją, dailininkas orientuo- 
sis, kaip prie objekto prieiti ir kaip 
toli žengti, kad nepažeistų dogminio 
charakterio ir bendros pamaldumo 
nuotaikos. šioje srityje tiek seniau, 
tiek dabar nėra buvę išvengta klyst- 
kelių. Pavyzdžiu galėtų eiti Germain 
Richier nukryžiuotasis Kristus, pada- 
rytas Assy miesto bažnyčios didžia- 
jam altoriui. Skulptorius, pasirėmęs 
pranašo Izaijo žodžiais “Matėme jį ir 
jame nebuvo išvaizdos", sukūrė Išga- 
nytoją, nepakankamai išjieškotą žmo- 
giškos formos atžvilgiu, ilgiausiomis 
rankomis, kuris, lyg atšokęs nuo kry- 
žiaus. siaubingai metasi į žiūrovą. 
Kūrinys negalėjo būti bažnyčioje. 
Bendras nepasitenkinimas buvo toks 
didelis, kad vyskupas, su kurio žinia 
kryžius pateko į dievnamį, turėjo jį 
perkelti į kitą vietą. Mat, skulpto- 
rius, vaizduodamas Išganytoją, išėjo 
iš tinkamų ribų, kurias apsprendžia 
tiek objekto šventumas, tiek tradici- 
nis momentas. Jeigu didžiajame al- 
toriuje, kur vyksta pagrindiniai kulto 

veiksmai, Kristaus atvaizdo nepripa- 
Žįsta tikintieji ir jį laiko fantazma, 
ne tiktai menininkas, bet ypač baž- 
nytinė vyriausybė atsistoja keblioje 
padėtyje. Tokiems atsitikimams iš- 
vengti tiek kanonuose, tiek naujaja- 
me aplinkrašty įsakoma, be vietos 
vyskupo leidimo, bažnyčiose nedėti 
keistos formos paveikslų. Vyskupai 
viešam kultui neturi teisės aprobuo- 
ti paveikslų, priešingų Bažnyčios pa- 
pročiams, o labiausiai tokių, kurie ar- 
ba iškelia klaidingas idėjas, arba už- 
gauna padorumą, arba menkai išsi- 
lavinusius traukia į klaidas. Pripa- 
žįstant Dievo namams šventumo cha- 
rakterį, tokie potvarkiai atrodo savo 
vietoje. Šiaip ar taip dvasinė vyriau- 
sybė yra šeimininkė bažnyčiose. Jei- 
gU privatus asmuo turi teisę pasirink- 
L savo skoniui atitinkantį meno kū- 
rinį, tai tuo labiau šita didžiulė ben- 
druomenė, kuri neša atsakomybę už 
milijonus sielų. Palankumu menui su 
ja niekas negali lenktyniuoti, o taip 
pat ir jos žvilgsnio platumas šios sri- 
ties klausimuose yra didelis. Aplan- 
kius Vatikanc muziejų, išnyksta men- 
kiausia abejonė. Visa tai garantuoja, 
jog duotos pastabos bus išganingos. 


Džiugus reiškinys 


Einant prie galutinės išvados, pra- 
vartu iškelti malonų reiškinį, kad šių 


dienų menininkai domisi dvasiniu pa- 
sauliu, nors gyvenamasis laikotarpis 
nėra jam palankus. Iš vienos pusės 
prieš kiekvieną religiją eina negirdė- 
ta kova, savo žiauriausią išraišką ra- 


dusi komunistiškoje ideologijoje, iš 
kitos gi — pastebimas didis indife- 
rentizmas. Paskutinysis nėra aplen- 


kęs nė tam tikros dalies menui pasi- 
šventusių žmonių šiapus “Geležinės 
Uždangos". Tačiau, nežiūrint to, rei- 
kėtų gerai pajieškoti, kol būtų gali- 
ma rasti tapytoją ar skulptorių, vi- 
siškai nepalietusį religinių temų. Be 
to, menininkų linkimas į abstraktiz- 
mą rodo, jog ilgimasi kažko antgam- 
tinio neužtinkamo medžiaginiame pa- 
saulyje. Pagaliau tai paliudija ir anas 
ypatingas mistinis tonas, šių laikų 
menininkų duodamas vaizduojamiems 
konkretiems daiktams, kuris juos su- 
dvasina ir savotiškai išskiria iš kas- 
dieninės tikrovės. Dabartinis Bažny- 
čios religinio meno atžvilgiu pasisa- 
kymas, taip aiškiai išreiškiąs jos min- 
tį ir taip palankus kūrybinėms aspi- 
racijoms, reikia manyti, architektus, 
skulptorius, dailininkus ir kitų žanrų 
specialistus dar labiau paskatins pa- 
garbiai leisti į šią neišsakomo grožio 
SKC 

LEONARDO šIMUčIO VAIDMUO 
VISUOMENĖJE 


šiemet Leonardui šimučiui sukako 
60 metų amžiaus. Taip pat suėjo 25 
metai, kai jis dienrašty “Drauge" yra 
vyriausio redaktoriaus pareigose. Ta 
proga jis ir jo ilgametis bendradar- 
bis Ignas Sakalas buvo šv. Tėvo ap- 
dovanoti ordinu “Pro Ecclesia et Pon- 
tifice'“. 


Šalia to, reikia pastebėti, kad L. Ši- 
mutis yra ilgametis visus Am. lietu- 
vius katalikus apimančios savišalpi- 
nės organizacijos, A. L. R. K. Susi- 
vienijimo pirmininkas. Jis taip pat 
yra ilgus metus buvęs pirmininkų, 
vicepirmininku ir sekretorium ben- 
drinės lietuvių katalikų veikimo orga- 

neigia lietuviškos enciklopedijos rei- 
kalingumo ir jos praktiško naudin- 
gumo. Juk gyvename amžiuje, kur 
žmonijos žinija taip neaprėpiamai iš- 
siplėtė, išsišakojo, kad dažnas nesu- 
sigaudo jos painiuose labirintuose ir 
negali susirasti reikiamos orientaci- 
jos vienu ar kitu klausimu. Kiekvienoj 
mokslo šakelėj prirašyta begalės vei- 
kalų ir jų skaičius vis tolydžio didė- 
ja. Dėl to kiekvienam mokslo mėgė- 
jui, norinčiam susivokti tame painia- 
me žinijos labirinte, ir kyla reikalas 
turėti tinkamą vadovą — enciklope- 
diją. kuris bet kuriuo klausimu pa- 
dėtų orientuotis, nurodytų naujausią 
literatūrą, supažindintų su stipriau- 
siais autoritetais ir bendrai duotų aiš- 
kiai formuluotų žinių. Bendroji enci- 
klopedija nepatenkins atskirų sričių 
specialistų. Jiems leidžiamos ir spe- 
cialinės enciklopedijos, bet eiliniam 
inteligentui ji yra labai pravartus Ži- 
nijos šaltinis. 

Kai kurie diskusijų kėlėjai (pvz. 
dr. Balys, žiūr. “Draugas", spalių 
11 d.) siūlo leisti ne visuotinę, bet 
tik grynai lituanistinę, kelių tomų 
enciklopediją. Tokie siūlytojai, deja, 
nežino arba gal nenori žinoti, kad ke- 
lių tomų tik lituanistikos enciklope- 
dija neįmanoma išleisti šiose sąlygo- 
se jau vien tik dėl finansinių sunku- 
mų. Nors tai atrodo paradoksalu, bet 
yra tikras faktas, kad išleisti 22-jų 
tomų visuotinę enciklopediją yra ne- 
palyginti lengviau, nekaip 2-3 tomų 
vien tik lituanistinę. Užtenka vienos 
šios priežasties, dėl kurios tik litua- 
nistinės enciklopedijos leidimas visai 
atkrinta. 

Mūsų planuojamoji Lietuvių Enci- 
klopedija skirs lituanistikos reikalui 
svarbiausią vietą. Joje lituanistikai 
yra skiriama didžiausias dėmesys. 
Bus stengiamasi pateikti “viskas apie 


viską" iš lietuvių būtovės. Joje ben- 
dradarbiauti kviečiami žymiausi mū- 
sų lituanistai. Lietuvos istorija, geo- 
grafija, gamta, ūkis, lietuvių litera- 
tūra, menas, muzika, tautosaka, et- 
nografija, religinis gyvenimas, socia- 
liniai klausimai, sportas ir kitos sri- 
tys ras daugiausiai sau vietos. Lietu- 
vių emigracija įvairiais laikais ir 
įvairiose šalyse, lietuvių indėlis į ki- 
tų šalių kultūrą, dabartinė tremtis, 
stovyklinis gyvenimas Europoje ir 
kt. bus reikiamai aprašyta. Tačiau 
šalia šitų tautinių dalykų bus patei- 
kiama ir daugybė faktų iš bendrojo 
žinijos lobyno, kad prireikus jos sa- 
vininkui netektų bėgioti po bibliote- 
kas ir ten knistis po svetimomis kal- 
bomis išleistas enciklopedijas. Mū- 
siškė turės viza tai, ką turi mums 
reikšmingo bent kuri rinktinė sveti- 
moji enciklopedija, ir dar tai, kas 
mums ypačiai brangu — plačią litua- 
nistiką. Dėl to planuojamoji Lietuvių 
Enciklopedija bus dvigubai vertinges- 
nė už bent kurią svetimąją enciklo- 
PE) A. Bendorius 

o Iš spaudos išėjo naujas Bernar- 
do Berensono veikalas — 'Rumor 
and Reflection". Yra tai karo metų 
pastabos. Autorius yra pats gar- 
siausias šių dienų meno istorikas, jau 
daugel metų gyvenąs prie Florenci- 
jos. Jie yra žymiausias renesanso 
meno autoritetas mūsų dienomis. Be- 
rensonas yra gimęs Lietuvoje, Butri- 
monyse ar Butrimoniškiuose — pats 
gerai nežino. Pora žodžių dar atsime- 
na lietuviškai, nors iš Lietuvos buvo 
išvežtas labai anksti. Apsigyvenęs 
Amerikoje, jisai studijavo meną ir 
yra Jungtinių Valstybių pilietis. Kiti 
ji vadina pasaulio piliečiu. Ligi pas- 
kutinio laiko tačiau jis nėra užmir- 
šęs Lietuvos. 


nizacijos, kuri vadinasi A. L. R. K. 
Federacija. 

L. šimučio veiklos įtaka išeina ir 
anapus katalikiškos organizuotos vi- 
suomenės ribų. Jis yra Amerikos 
Lietuvių Tarybos steigėjas. Ten, ben- 
dradarbiaudamas su kitų grupių at- 
stovais, jis gina lietuvių tautos reika- 
lus ir dirba jos valstybei atstatyti. 

Vienu laikų L. šimutis buvo akty- 
viai įsijungęs ir į Lietuvos valstybės 
poližinį darbą. Jo kandidatūra buvo 
pastatyta į trečiąjį Lietuvos seimą, ir 
jis buvo išrinktas. Tačiau netrukus, 
šių pareigų atsisakęs, jis grįžo į Ame- 
riką. 

Būdamas įtakingų Amerikos lietu- 
vių organizacijų priešakyje, jis su- 
gebėjo su jomis įsijungti į bendrąją 
Amerikos katalikų veiklą, kurioje lie- 
tuviai yra deramai reprezentuojami. 
Leonardas šimutis yra vienas iš sep- 
tynių centrinių direktorių Amerikos 
Kat. Vyrų Sąjungoje (NCCM). 

Turėdama prieš akis šias Šimučio 
einamas pareigas, lietuviška visuome- 
nė džiaugiasi jo sukaktuvėmis ir jo 
gautų iš šv. Tėvo atžymėjimu. Ji linki 
jam visokios sėkmės. Žiūrėdama į jį 
kaip į viešą asmenį, ji jo veikla do- 
misi ir nori ją teisingai suprasti ir 
įvertinti. 


šimučio problema 


Nėra lengva L. šimučio veiklą tei- 
singai įvertinti dėl daugelio priežas- 
čių. Jų tarpe galima paminėti pora. 
Visų pirma, jis dar labai gyvai reiš- 
kiasi: mūsų visuomeniniame gyveni- 
me. Jis užima tam tikrą poziciją įvai- 
riais klausimais, ir dėl to tie, kuriems 
tai patinka, jį giria; tie, kuriems ne- 
patinka, nuo jo vertinimo susilaiko. 
šitoks. vertinimas, žinoma, irgi nemai- 
žai pasako apie kalbamąjį asmenį. | 

Kita sunkenybė apibūdinti L. šŠi- 
mutį kyla iš to, kad jo veikla, nors 
ir labai lietuviška, reiškiasi daugiau- 
sia ne Lietuvoje. Jis, veikdamas sve- 
tur, yra tikra prasme pasaulio lietu- 
vis. Tačiau mes turime prisipažinti, 
kad daugelio mūsų galvose dar nėra 
jokio vaizdo, nei jokios sąvokos, kas 
yra ir kas turėtų būti pasaulio lietu- 
vis. Kas šiandien mums galėtų atsa- 
kyti į klausimą, kaip lietuvis, gyve- 
nąs ne Lietuvoje, turi išbalansuoti sa- 
vo pareigas savo kilmės valstybės at- 
žvilgiu, savo tautos atžvilgiu ir at- 
žvilgiu tos valstybės, kurioje gyvena ? 
Nors mes šiandien kalbame apie PLB, 
bet apie ją mes kalbame tik kaip apie 
bėdos reikalą, kuris, atgavus Lietu- 
vos nepriklausomybę, neteks tos 
reikšmės, kurios mes jai dabar ski- 
riame. L. šimutis tuo tarpu net ne- 
priklausomajai Lietuvai egzistuojant, 
gyveno ne Lietuvoje, bet Amerikoje ir 
čia dirbo visuomeninį darbą lietuvių 
tarpe. Kaip mes šį jo pasirinkimą tu- 

rime vertinti? Ir jeigu už šį pasirin- 
kim4 mes įo nepasmerksime, kokius 
uždavinius jo gyvenimui mes turime 
statyti ? 

Dėi to, norint įvertinti L. šimučio 
veiklą, reikia turėti sąmonėje pirma- 
vaizdį lietuvio, gyvenančio ne Lietu- 
voje. Reikia turėti idealą, pagal kurį 
mes šitokio pobūdžio veiklą galėtu- 
me vertinti. Mes ne tik tokio pirma- 
vaizčžio neturime, bet ne kartą net 
abejojame, ar toks pirmavaizdis iš 
viso yra galimas: ar galimas lietu- 
vis, pastoviai gyvenąs ne Lietuvoje. 
Dideli mūsų tautos nuostoliai žmo- 
nėmis, per ketvertą paskutinių šimt- 
mečių, mus tiesiog atgrasina net nuo 
tokio klausimo svarstymo. 


Visuomenininkas iš šeimos 


L. šimutis yra gimęs 1892 m. lap- 
kričio 6 d. šėrikų kaime, šilalės pa- 
rapijoj, Tauragės apskr. pasiturin- 
čio ūkininko, vyriausio valsčiaus tei- 
sėjo, šeimoje. Jei kas stebisi, iš kur 
Leonardas turi tą lengvumą posė- 
džiauti ir nepavargti ilguose susirin- 
kimuose, tai tos paslapties gal reikia 
jieškoti jo šeimos tradicijose. Mūsų 
tautoje neperdaug yra tokių apsigi- 
musių parlamentarų, kurie visada pa- 
kęstų savo pokalbininką, neįsižeistų 
jo nuomonėmis bei jo menkystėmis ir 
užtrenkę durų neišeitų iš posėdžio. 

Baigęs pradžios mokyklą Šilalėje, 
aukštesniojo mokslo Leonardas siekė 
Kaune ir 1911-12 m. Maskvoje. Ame- 
rikon atvyko 1913 metais. 1916-17 m. 
mokėsi anglų kalbos ir pats mokė ki- 
tus lietuvių kalbos šv. Bedos benedik- 
tinų kolegijoje, netoli Chicagos. Ten 
tuo metu mokėsi keletas dešimčių 
liet. jaunuolių, kurie šiandien yra kle- 
bonai ar užima kitas garbingas vie- 
tas Amerikos lietuvių gyvenime. Tei- 
sės, žurnalistikos ir literatūros Leo- 
nardas studijavo De Paul ir Lojolos 
universitetuose, o sociologijos klausė 
Fordhamo universitete. 


Laikraštininkas 


Laikraštinį darbą L. šimutis pradė- 
jo 1911 metais Lietuvoje, rašydamas 
kauniškėn “Vienybėn". Atvykęs Ame- 
rikon jis taip pat rašė korespondenci- 
jas įvairiems laikraščiams. Vėliau jis 
buvo įtrauktas trumpaamžio dienraš- 
čio “Kataliko" redakcijon. 1915 m. 
Kartu su A. Račkum ir K. Pakštu 
įsteigė “Vytį"'. 1918 m. buvo pakvies- 
tas redaguoti "Garsą". O grįžęs iš 
Lietuvos 1927 m. pradėjo redaguoti 
"Draugą". Šiame darbe sulaukė 25 
metų sukakties ir jį sėkmingai tęsia 
toliau. 

Laikraštinis Šimučio stilius yra 
lengvas ir aiškus. Politinius ar vi- 
sucomeninius faktus jis atpasakoja 
ryškiai ir drąsiai, bet kartu ir pa- 

Leonardas šimutis 


prastai. Jeigu naujiems ateiviams L. 
Šimučio kalba kurį laiką atrodė kiek 
atsilikusi, tai šiandien to atsilikimo 
jau beveik negalima pastebėti. Tarp- 
tautinius politinius faktus jis vertina, 
paprastai laikydamasis  saikingos 
amerikietiškos linijos, neperdaug nu- 
tolusios nuo demokratų pažiūrų. 
Klausimais, kurie liečia Lietuvos lais- 
vinimco bylą, jis visucmet yra labai 
aktyvus ir jokioms svetimųjų suges- 
tijoms nepasiduoda. Lietuvos išlaisvi- 
nimas jam rūpi ne mažiau, negu ko- 
kiam Nepr. Lietuvos valstybininkui. 


Kalbėtojas 


Reikia iškelti L. šimučio, kaip kal- 
bėtojo veiklą. Daugumoje Amerikos 
liet. crganizacijų centrinių seimų ar 
suvažiavimų jis yra arba pirmininka- 
vęs, arba kalbų pasakęs. Organizaci- 
nis Amerikos lietuvių gyvenimas, ga- 
lima sakyti, beveik yra neįsivaizduo- 
jamas be L. šimučio. Kiekviename di- 
deliame suvažiavime jis jaučiasi kaip 
namie. 


Naujieji ateiviai, kurie, apskritai 
imant, yra girdėję gerų kalbėtojų ir 
kurie stato gana aukštų reikalavimų 
laikraštininkams, L. šimutį kaip kal- 
bėtoją paprastai priima be jokių re- 
zervų, visa širdimi. Vistiek, ar tai 
būtų studentų suvažiavimas, ar koks 
labdarių seimas, visi jo kalbos klauso- 
si noriai ir mielai. Naujųjų ateivių 
auditoriją jis laimi savo jautria tėvy- 
nės meile. Tačiau ir išorinė jo kalbos 
išraiška — tiek žodis, tiek mostas, — 
yra gyva ir plastiška. Jo retorika yra 
tiek išbalansuota, kad joje nesijaučia 
nei šalto rezervuotumo, nei dirbtinio 
gerinimosi klausytojui, norint laimė- 
ti jo dėmesį. 


Pasaulio lietuvis 


L. šimutis nėra pagyrų žmogus. 
Gal jis kartais perdaug pagiria tą 
žmogų, kuris jam patinka, tačiau jis 
nemėgsta girtis ir reklamuotis sa- 
vęs. Dėl to už tikrą dalyką reikia 
priimti tai, ką jis kartą yra prasita- 
ręs apie save, būtent, kad savo gy- 
venime jis nei vienos dienos nėra pa- 
šventęs kitai tarnybai, išskyrus Lie- 
tuvių tautos. 

Prie visuomeninių L. šimučio suge- 
bėjimų būtų buvę visai natūralu, kad 
jis būtų įsijungęs į politinį ar visuo- 
meninį JAV gyvenimą ir padaręs ne- 
abejotinai pinigingesnę karjerą. Ta- 
čiau jis to nepadarė. Ar jis tokių pa- 
gundų neturėjo? Gal jis jų turėjo. 

Apie vieną iš jų jis pats pasakoja. 
Tai buvo laikai, kai čekas Cermakas 
kandidavo į Chicagos burmistrus. Jo 
priešai puolė jį, sakydami, kad jis 
esąs atėjūnas, nei angliškai žmoniš- 
kai nemokąs, ir kad tokio nevykusio 
burmistro Chicaga dar nėra turėjusi. 
L. šimutis, pasipiktinęs tokiomis kal- 
bomis, parašęs "Drauge" karštą ve- 
čamajį už Cermaką. Cermakas lai- 
mėjo rinkimus. Jis, patyręs apie L. 
šimučio straipsnį, pasiūlė jam Chi- 
cagos policijos inspektoriaus vietą. 
Tačiau kai Cermakas, lydėdamas 
Rooseveltą, neilgai trukus buvo nu- 
šautas, L. Šimutis nepanorėjo toliau 
savo privilegija naudotis. 

Dėl to, nepaisant šios savo “polici- 
ninkiškos" karjeros, kurią jis buvo 
apsiėmęs tik formaliai ir nesiliovė 
ėjęs savo pareigų “Drauge", L. Ši- 
mutis gali sakyti, kad jis jokios die- 
nos nedirbo kam kitam, kaip tik lie- 
tuvių tautai. Dėl tos priežasties jis 
yra toks pasaulio lietuvis, kuriam lie- 


tuvių tautos reikalai nei vienai dienai 
nebuvo nustoję rūpėti. 


Amerikos lietuvis 


Norint trumpai suimti L. šimučio 
veiklą Amerikos lietuvių tarpe, rei- 
kėtų aukščiausiai įvertinti jo pastan- 
gas, Amerikos lietuvių katalikų veik- 
lą centralizuojant. Jis daug prisidė- 
jo, kač ši veikla buvo sujungta ir iš- 
liko iki šiai dienai sutelkta į du dide- 
liu centru: Susivienijimo ir Federaci- 
jos. Šių centralizavimo pastangų sun- 
kenybes gali įvertinti tik tas, kas Ži- 
no, kokios stiprios tendencijos buvo ir 
tebėra Amerikos lietuvių veikloje pa- 
sitenkinti siauresniais horizontais ir 
neišeiti iš parapijos ribų. Nesuburta į 
centrus, ši veikla nebūtų turėjusi to- 
kios didelės įtakos nei Amerikos nei 
Lietuvos gyvenimui. 

Amerikos katalikų gyvenimui ši 
veikla turėjo tos reikšmės, kad ji bu- 
vo pirmutinė visą Ameriką apimanti 
organizacija, kurią kaip gyvą crga- 
nizmą buvo galima įjungti į visos 
Amerikos katalikų organizacijų są- 
jungą. (Lenkų panašios organizaci- 
jos yra dar iki šiol neįsijungusios į 
visuotinę Am. katalikų organizaciją). 

Lietuvai ši organizacija turėjo tos 
reikšmės, kad per ją Lietuvai įvairio- 
mis progomis buvo surinkta žymios 
sumos aukų. Į Lietuvą atvežtos, jos 
dėl valiutos skirtumų atrodė dar di- 
česnės ir reikšmingesnės. Atsistatan- 
čiam savarankiškam visuomeniniam 
Lietuvos gyvenimui jos buvo labai 
reikalingos. Reikia paminėti, kad ne- 
vienas tų aukų vajus buvo pravestas 
L. šimučio pastangomis. 

Avnskritai visame L. šimučio triūse 
žymu Gaug Dievo palaimos. Ne kiek- 
vienas visuomenininkas gali pasigirti 
tokia turtinga, sėkminga ir visą gy- 
venimią apimančia veikla. Jo mokėji- 
mas eiti pirmyn ten, kur galima, ir 
sugebėjimas sustoti ten, kur toliau 
eiti negalima, jo kantrybė laukti pro- 
gos tolimesniems ėjimams, yra tos jo 
būdo savybės, kurios šiai veiklai buvo 
labai naudingos. Brangi Ššimučio sa- 
vybė yra ne tik mokėjimas veikti lai- 
mėjimo metu, bet ypač mokėjimas 
veiksmingas išvadas padaryti ir ta- 
da, kai būva daugumos priimta ne ta 
nuonionė, kurią jis gynė ar atstovavo. 

L. šimutis yra laimingas ne tik vi- 
suomeninėje veikloje, bet ir šeimoje. 
Jis yra vedęs 1918 m. Angelę Eval- 
daitę, biržietę, gimusią Chicagoje. Ji 
pirmoji ir vienintelė pirmosios šv. 
Kazimiero akademijos laidos abi- 
turientė. šimučiai yra užauginę tris 
sūnus ir vieną dukterį. Jie visi jau 
yra sukūrę savo šeimas ir garbingai 
sau skinasi kelią Amerikos valstybi- 
niame ir kultūriniame gyvenime. 

L. šimutis visoje savo veikloje yra 
visuomenininkas politikas ir *ai pa- 


čia prakilniąja šio žodžio prasme. 
Nors administracinio arba valdančio 
darbo jis niekada nėra dirbęs, tačiau 
politiką, kaip tvarkingą visų jėgų de- 
rinimą bendram tikslui, jis supran- 
ta tiesiog instinktyviai. Lietuvių tau- 
tos atstovavimui ir gynimui Ameri- 
kos valdžios sluogsniuose jis yra pa- 
daręs tikrai nemažiau negu etatinis 
ambasadorius. 

Dai reikėtų priminti, kad L. šimų- 
tis dažnai įsileidžia ir į grožinę sritį — 
yra davęs nemaža lyrikos, bandęs 
dramoje. 

Jeigu galima ko pageidauti L. Ši- 
mučio veikloje, tai tam tikro pedago- 
ginio jausmo. Atsidėdamas visos tau- 
tos organizavimo darbui, jis ne tiek 
kreipė dėmesį į jos auklėjimą tų pa- 
čių idealų šilumoje, kuriuose jis pats 
buvo išaugęs. Tai, žinoma, yra toks 
sunkus ir didelis uždavinys, kuris bū- 
tų davęs progos pasireikšti kitam di- 
deliam vyrui. Galbūt, kad šis dar- 
bas yra dar sunkesnis ir painesnis, 
nes reikalauja principinio ir teisingo 
susiorientavimo visoje painybėje tų 
uždavinių, kurie iškyla tautai, gyve- 
uančiai išblaškytai visame pasaulyje. 


Odisėjas ar Enėjas 


Pasaulinėje literatūroje klasinę iš- 
raišką yra radę du emigranto tipai: 
vienas iš jų klajoja po pasaulį, kad 
rastų kelią namo, antrasis kad 
duotų pradžią kažkam naujam, kad 
naujas imperijas kurtų. Pirmasis yra 
išreikštas Trojos nugalėtojo gudriojo 
Odisėjo asmenyje. Jis grįžta namon, 
nors ir elgeta būdamas, ir išlaisvina 
savo žmoną iš šimto įkyrių piršlių. Jo 
ištikimoji žmona yra gražus mūsų 
pavergtos tėvynės simbolis. 

Antrasis emigrantas yra pamaldu- 
sis Enėjas, nugalėtos Trojos pabėgė- 
lis. Jis keliauja iš sugriautos tėviškės 
su visais savo namais. Jis nepasiduo- 
da Kartagos karalienės vilionėms. Be- 
simeisdamas, atidžiai Dievo valios be- 
klausydamas ir kietas kovas bekovo- 
damas, jis įsikuria toje vietoje, ku- 
rioje jam yra lemta padėti būsimo- 
sios Romos imperijos religinius, do- 
rinius ir politinius pagrindus. 

Iv Odisėjas ir Enėjas alsuoja gilia 
tėvynės meile, tačiau gyvenimo apsi- 
sprendimą jie padaro visai skirtingą. 
Lietuvos šviesuomenė yra gerai susi- 
pažinusi su Odisėjo ideologija iš pui- 
kaus Dr. J. Ralio vertimo. “Enėjida" 
tačiau iki šiol dar lietuviškai nėra iš- 
spausdinta. “Enėjidos" vertimais ypač 
domisi tos tautos, kurios keliauja po 
pasaulį, ten nešdamos savo dvasios 
tvarką, sakysim, nors ir anglai. 

Tam tikra prasme gal galima sa- 
kyti, kad senieji Am. lietuviai yra 
daugiau Enėjo dvasios atstovai, 0 
naujieji — Odisėjo. Tačiau toks su- 
gretinimas galėtų būti greičiau tik 


akstinas šį klausimą giliau pastudi- 
juoti. o ne koks tvirtas teigimas. 
Taip pat ir L. Šimutis, nepaisant 
jo rūpesčio Lietuvos atstatymu, ne- 
paišant jo trumpo grįžimo į Lietuvos 
seimą, savo apsisprendimu už gyve- 
nimą Amerikoje, yra “Enėjidos" dva- 
sios Žmogus. Jo grįžimas į Lietuvą 
yra tik tarsi Enėjo susitikimas su tė- 
vo dvasia, iš kurios jis patiria naujas 
savo ateities gaires. 
Kun. V. Bagdanavičius, MIC. 


POL!TINĖS MORALĖS KLAUSIMU 


1. Klausimo aktualumas 


Kalbėti apie moralę — vis viena, 
ar apskritai ar specialiai apie poli- 
tinę moralę, — sunku. Sunku ne to- 
dėl, kad nebūtų ko pasakyti, bet to- 
dėl, kad kiekvienas to reikalo svars- 
tymas gali būti sutiktas tik kaip šal- 
tas moralizavimas, — ne kaip nuošir- 
dus rūpestis, o tik kaip išdidus noras 
kitus iš aukšto mokyti. 

Nesinorėtų kalbėti, ir vis dėlto ši- 
tas klausimas darosi tokia pavojinga 
mūsų visuomenininio ir politinio gy- 
venimo žaizda, kad atvirai pasisakyti 
yra būtina. Iš visų pusių kalbama 
apie reikalą nuoširdinti tarpusavio 
santykius (visada kalbama apie tai, 


"ko iš tiesų stokojama!), ir tačiau ne- 


retai šita kalba išvirsta tiktai tokiu 
kitų pasmerkimu ir savęs išaukštini- 
mu, kad užuot reikalą pataisius, tik- 
tai dar labiau užnuodijama nuotaika. 
Nencrėdami, kad toksai likimas iš- 
tiktų ir mūsų pastangą, liksime prin- 
cipinėje plotmėje, nors ne vienas 
kcnkretus pavyzdys ir tiesiai pirštųsi 
bendrajai minčiai pailiustruoti. 

Kelti politinės moralės klausimą vi- 
sų pirma reiškia klausti, ne kokia 
morale vadovautis politikoje (nes mo- 
ralė, bent bendruosiuose principuose, 
panašiai suprantama ir iš skirtingų 
pasaulėžiūrinių nusistatymų išeinant), 
bet apskritai, ar privalu politikoje va- 
dovautis moraliniais principais, ar ne. 
Tai, kad niekas nesiima atvirai gin- 
ti principo, jog politikoje neprivalu 
vadovautis moraliniais dėsniais, ne- 
reiškia, kad ir faktiškai taip visada 
manoma, vadinasi, kad pasitaikąs po- 
litinėje veikloje moralinių principų 
pažeidimas tėra žmogiško silpnumo, 
o ne sąmoningos valios apraiška. Ir 
Macchiavelli mokė kunigaikštį visus 
savo politinius žingsnius apgaubti 
moralės skraiste! 

Kiekvienu atveju lieka nepaneigia- 
mas faktas, kad ir viešojoje nuomo- 
nėje politika kaip tik dėl savo ati- 
trūkimo nuo moralinių principų lai- 
koma nešvariu dalyku. Nešvariu ne 
tik turint galvoje to ar kito meto fak- 
tinę politiką, bet iš viso sutinkant, 
kad politika kitokia ir negali būti. 
Kaip tik dėl tokio esminio politikai 

priskiriamo nešvarumo daugelis net 
ir tokių žmonių, kurie patys turi gy- 
vą politinį interesą, ryžtasi laikytis 
nuošaliai nuo politinės veiklos. Iš 
anksto bijo, jeigu ne patys susitepti, 
tai tikrai būti kitų sutepti, apjuodin- 
ti. Pastarąja prasme šita politikos 
baimė nėra visiškai nepagrįsta, nes 
iš tiesų nevienas politikas slaptai so- 
lidarizuoja su ana viešąja nuotaika, 
kad moralė politikai yra svetima. So- 
lidarizuoja ne tik mintimi, bet nuo- 
sekliai ir savo paties veikla. Tokie 
politikai ir pateisina (jeigu ne objek- 
tyviai, tai bent subjektyviai) dažno 
šalinimąsi nuo politinio gyvenimo: 
kol žmogus tedirba savo profesinį 
darbą arba į visuomenę teišeina kul- 
tūrinė veikla, jis gali būti ramus, ta- 
čiau išėjęs į politinę veiklą ir joje su- 
sidūręs su politikos nemoralumą pri- 
pažįstančiais politikais, iš tiesų rizi- 
kuoja būti apipurvintu. 

Šito prasme politinės moralės klau- 
simą daro aktualų ne tiktai pačių 
politinių sambūrių jaučiamas nuošir- 
desnio sugyvenimo reikalas, bet ir ly- 
giai jaustina pareiga į politinį gyve- 
nimą įjungti visus visuomeninio inte- 
reso tautiečius, nesudarant jiems ap- 
juodinimo rizikos. 


2. Politinė moralė kaip moralinis 

demokratiškumas 

Ką praktiškai reiškia politiką atpa- 
laiduoti nuo moralės? Ogi atpalai- 
ducti politiką nuo moralės tikslo po- 
žiūri: yra lygų paversti politiką 
pliku valdžios siekimu.  Atpalai- 
duoti politiką nuo moralės prie- 
moniu požiūriu reiškia šito tikslo 
(valdžios) siekti “visomis" priemo- 
nėmis; faktiškai pasitikėti ne tiek sa- 
vo politinės ideologijos tiesa, kiek de- 
magoginiu apsukrumu, vadinasi, prie- 
varta plačiąja to žodžio prasme (prie- 
varta tenka lygiai laikyti ne tik fizi- 
nį, bet ir moralinį prievartavimą, ne 
tik Koncentracijos stovyklas, bet ir 
demagogiją). 

Tokiu dalyko atskleidimu išryški, 
kad politinės moralės klausimas yra 
ne tiktai taktikos, bet ir pačios poli- 
tinės ideologijos dalykas. Kokia tak- 
tika, tokia ir ideologija, nes ideologi- 
ją galima ir vaidinti, atseit meluoti, 
gi taktika, kaip patsai praktinis žmo- 
gaus reiškimasis, nemeluodama pasa- 
ko, kas Žmogus yra (tai daug svar- 
biau, negu tai, ką kas skelbia!). 

Kas laikosi — nesvarbu viešai ar 
slaptai — politikos amoralumo (mo- 
ralei svetimumo) principo, vadinasi, 
principiškai pateisina prievartą, tas 
tuo pačiu faktiškai atstovauja prie- 
vartinei ideologijai, vadinasi, diktatū- 
riniam politikos supratimui. Ir, at- 
virkščiai, kas atstovauja demokrati- 
niam politikos supratimui, niekada 
nesiims "visų" priemonių, nes tada 
jisai neigtų patsai save. 

Politinės moralės nevienodas su- 
pratimas išryškina bei radikaliai iš- 
skiria pačias pagrindines politines 
ideologijas — diktatūrinį ar demo- 
kratinį politinio ir apskritai visuome- 
ninio gyvenimo supratimą. 

Demokratija yra ne tik politinė, bet 
ir moralinė koncepcija. Žmogų ar p0- 
litinį sambūrį daro demokratišką ne 
formalus demckratinės teorijos išpa- 
žinimas, o tik faktinis visoje savo 
veikloje vadovavimasis žmogaus ger- 
bimo principų ir todėl atsisakymas 
“visų priemonių (— prievartos), at- 
seit pripažinimas moralės galiojimo 
ir politikai. Politinė moralė yra tik- 
rasis tiek atskiro žmogaus, tiek poli- 
tinio kolektyvo demokratiškumo kri- 


terijus. 
Demokratiškumas, atpalaiduotas 
nuo politinės moralės — priešingybė 


savyje. Gali būti šita priešingybė psi- 
chologiškai suprasta: arba kaip są- 
moningas demokratine kauke maska- 
vimasis, vadinasi, demagogija, arba 
kaip nesąmoningas nesusipratimas, 
“viena. galvos puse“ demokratiškai 
mąstant, o antra diktatūriškai vei- 
kiant. Tačiau psichologinis suprati- 
mas dar nėra moralinis pateisinimas, 
nes kai toki demokratai, kuriems vi- 
sos priemonės leistos, pasiekia val- 
džios, faktiškai jie gali vykdyti ne de- 
mokratiją, o tik tironiją, tegu ir 
daugumos tironiją. 


3. Pagrindiniai politinės moralės 
principai 


Išplėtokime konkrečiau pagrindi- 
nius politinės moralės principus. Te- 
esie jie mums klausimų, ar iš tiesų 
ne gyvą žaizdą liečiame, o Mirusiuo- 
sius šaukiame. 

a) Privalu visų pirma pačiam pozi- 
tyviai reikštis, o ne tik negatyviai ki- 
ių netobulybes kelti. Pasitikėki savo 
tiesa, o ne kitų klaidomis. Tai, kad vi- 
sos kitos ideologijos yra klaidingos, 
dar neįrodo, kad tavoji turi būti tei- 
singa — visiškai panašiai, kaip tai, 
kad visi kiti blogi, dar nereiškia, kad 
tu esi geras! 

b) Akcentuodami visų pirma pozi- 
tyvų reiškimąsi, o ne negatyvinį kitų 
neigimą, nenorime betgi apskritai 
teigti, kad kitų kritika būtų iš viso 
išvengiama ar dargi absoliučiai veng- 
tina. Sau išryškinti priklauso ir nuo 
kitų atsiribojimas. Lygiai nėra nei 
taktiskai išvengiama nei principiškai 
vengtina ir praktinė kova su kitais 
politiniais susigrupavimais. Ir prakti- 
nė kova priklauso politinei veiklai, 
nes politinėje veikloje rūpi, ne taip 
sos skleidimas žmonėse, bet ir visuo- 
menėje bei valstybėje vadovaujančio 
vaidmens laimėjimas. Tačiau priva- 
lu, kad politinė kova būtų vedama 
garbingomis, žmogaus nelygstamąją 


vertę atitinkančiomis priemonėmis ir 
tuo pačiu būtų atsisakoma nuo bet 
kokių prievartinių veikimo priemo- 
nių: demagogijos, svetimų pažiūrų 
iškraipymo ar apie joms atstovaujan- 
čiuosius nebūtų dalykų pramanymo, 
vienu žodžiu — juodinimo. Tiesa ne- 
gali būti melu ar teroru skelbiama. 
Kas griebiasi melo, patsai liudija sa- 
vo netiesą, ir kas imasi teroro, patsai 
prisipažįsta, kad jisai pasitiki ne sa- 
vo teise, o tiktai jėga. 

c) Privalu kovą su skirtingomis 
politinėmis pažiūromis bei skirtingais 
politiniais sambūriais nepaversti as- 
meniška kova prieš atskirus asmenis. 
Suprantama yra teisė reikalauti, kad 
Lie, kurie imasi visuomenei bei vals- 
tybei atstovauti, būtų padorūs žmo- 
nės. Bet ar ta teise dažnai “ne per 
plačiai" naudojamasi; jei išklausyti iš 
eilės visa, ką vienos politinės srovės 
žmonės žinc apie kitus, ar nesusida- 
rytų pašaliečiui įspūdis, kad toje tau- 
toje ar bent jos politiniuose vaduose 
mėra nė vieno padoraus žmogaus. Im- 
kinie, pavyzdžiui, mūsų valstybės de- 
mokratinį laikotarpį: ar bešališkam 
rinkikui negalėjo susidaryti įspūdis, 
kad iš viso nėra ką rinkti, visi — vie- 
ni tautos išdavikai: vieni Vilnių Va- 


tikanui pardavė, antri — kovojo 
prieš Lietuvos nepriklausomybę, tre- 
ti — vokiečių, ketvirti — dar kieno 


agentai, etc. etc. Ar šiandien tas sa- 
vęs pačių niekinimo pavojus jau din- 
ses“ 

d) Privalu moralinio vertingumo 
reikalauti ne tik iš svetimųjų, bet ly- 
giai ir iš savųjų. Negalima savie- 
siems visa leisti, ir tik iš kitų politi- 
nės moralės reikalauti. Antraip — vi- 
sa pastanga sudaryti politiniame gy- 
venime sveiką nuotaiką iš anksto pa- 
Ssmerkta nesėkmei. Kiek šis principas 
savaime aiškus, tiek, deja, nelengvas 
praktiškai juo vadovautis. Tetenka, 
galbūt, dar tik paryžkinti, kad poli- 
tine moralė nėra atsieta nuo asmeni- 
nio morališkumo. Niekas neturi tei- 
sės būti kito sąžinės teisėju, ir vis 
dėlto nėra politinės moralės požiūriu 
pado'u visiškai užmerkti akis į as- 
meninį Žmogaus padorumą ir težiū- 
rėti vien jo partinio uolumo, “sa- 
vam' reikalui atsidėjimo. Ypačiai tai 
galioja žmonėms, kuriems patikimas 
politinio gyvenimo vadovavimas. Bū- 
tų tikras visiško moralinio nejautru- 
mo ženklas versti kitus bendradar- 
biauti su tokiu “savo" žmogumi, ku- 
ris kaip žmogus negalėtų būti verti- 
namas, o būtų pakenčiamas tik kaip 
"atstovas". 


4. Būtinybė politinį demokratiškumą 
susieti su moraliniu demokratiškumu 


Suprantama, kad šitais keturiais 
principais formuluotoji politinė mora- 
lė, arba, kitais žodžiais, moralinis de- 


mokratiškumas, nėra taip “savaime 
aišku", kaip iš pradžių atrodė. Galė- 
jo šitie moralinio demokratiškumo 
principai atrodyti tiesiai neįprasti. 
Tačiau tai būtų liudijimas ne prieš 
juos. c tiktai prieš mūsų nuo jų nu- 
tolimą. Ir neteisinga būtų teisintis, 
kad ir kitose valstybėse, kurias visi 
laikome demokratijos pavyzdžių, “vi- 
so" pasitaiko: ir spaudoje demagogi- 
jos, ir susirinkimuose bei mitinguose 
triukšmo ir dargi muštynių. Tokios 
apraiškos ir anose valstybėse nėra 
teisinamos: sunku visišką tobulumą 
pasiekti, tačiau niekada negalima 
klaidos paskelbti norma. Kaip anks- 
čiau sakėme, lengva demokratiją 
skelbti, bet sunku pačiam demokra- 
tiškai gyventi. Kiekvienas gali save 
krikštyti, kuo tik nori, bet ne vardas 
žmogų išreiškia, o tik jo gyvenimas. 
Panašiai ir politinį sambūrį išreiškia 
ne tiktai formaliai demokratiška pro- 
grama, bet ir visa politinė laikysena. 

Nesiekiame betgi įrodinėti, kad ne- 
turime teisės demokratais vadintis, o 
liktai norime priminti, kad šitą teisę 
visų pirma duoda pati praktinė mū- 
sų laikysena, mūsų politinis morališ- 
kumas, kaip tikrasai demokratiškumo 
ženklas. Tesiekiame priminti, kad 
politinis demokratiškumas negali bū- 
ti atsiejamas nuo moralinio demokra- 
tiškumo. Atvirkščiai, moralinis de- 
mokratiškumas yra tikrasai ir politi- 
nic demokratiškumo pagrindas. 

Tenesie todėl mūsų atviras, bet 
principinis, pasisakymas suprastas 
kieno nors įžeidinėjimų, į principus 
įvatuota demagogija (pirmoji dema- 
gogiškumo apraiška visur demagogi- 
ją tematyti!). Ir tačiau nieko nuosta- 
baus, kad šitas pasisakymas nėra 
tiktai neaktuali teorija, o gyvas mū- 
sų gyvenimo žaizdų palietimas. Ilgą 
laiką gyvencm diktatūrinėje aplinko- 
je ir nors išlaikėme gyvą politinį de- 
mokratijos idealą, tačiau nejučiomis į 
-ne vieno galvoseną ir dar labiau lai- 
kyseną nemaža įsisunkė ir demokra- 
tiškumui svetimo elemento. Šita pras- 
me ir turime kreipti mūsų pastangas, 
kad demokratiškumas apsireikštų ne 
tik programiškai, bet ir praktiškai, ir 
būtent, ne kitu, kaip aukštesne politi- 
ne morale. 

Juozas Alaušius 


SUVAŽIAVIMŲ SEZONAS 


Su rudens pradžia įvyko eilė suva- 
žiavimų — tarptautinio pobūdžio ir 
grynai lietuviškų. Juose ne tik pade- 
monstruota turimoji jėga ir veikla, 
bet buvo iškeltas vienas antras nau- 
jas šūkis, kuris duoda paskatų ir ki- 
tiems pergalvoti bei apsispręsti dėl 
tolimesnių veiklos kelių. 

Iš užsieninių suvažiavimų dėmesį 
patraukia Nouvelles Eguipes Interna- 


tionales (NEI) kongresas Šveicarijo- 
je, Friburge. Dalyvavo 120 atstovų iš 
Austrijos, Belgijos, Britanijos, Bul- 
garijos, Čekoslovakijos, Italijos, Len- 
kijos, Lietuvos (min. E. Turauskas), 
Luksemburgo, Olandijos, Prancūzijos, 
Rumunijos, šveicarijos, Vokietijos. 
Kongrese raudona gija buvo pabrėžia- 
mas reikalas ginti asmens, šeimos 
teises ir kitas krikščioniškas verty- 
bes, reikalauti socialinio teisingumo ir 
tam tikslui eiti krikščionims aktyviai 
į visokias tos rūšies visuomenines or- 
ganizacijas savuose kraštuose. Po 
specialaus pranešimo apie padėtį už 
geležinės uždangos rezoliucijoje buvo 
pareikštas solidarumas su persekio- 
jamais krikščionimis rytų kraštuose, 
pagerbti jų herojai ir kankiniai dėl ti- 
kėjimo ir laisvės. Rezoliucija ragina 
laisvas tautas rūpintis pavergtųjų 
tautų likimu, priešintis politiniam 
maršandažui pavergtųjų kaina, ne- 
pripažinti jų pavergimo galutiniu ir 
baigtu faktu. Kongresas pasiūlė ter- 
miną "satelitiniai kraštai" pakeisti 
terminu “satelitinės vyriausybės", nes 
tautos nėra atsakingos už dabartinę 
padėtį. Taip pat nutarta kiekvienam 
krašte organizuoti už pavergtąsias 
tautas maldos dieną 1953 m. sausio 
mėn. 


Rugpiūčio pabaigoje Merane, Ita- 
lijos pasienyje, buvo tautinių grupių 
ir tautinių mažumų suvažiavimas 
steigti tarptautiniam institutui, kuris 
tirtų tautinių grupių ir tautinių ma- 
žumų klausimus. Institutas turįs būti 
grynai mokslinio tiriamojo pobūdžio. 
Jo medžiaga galėtų pasinaudoti ir po- 
litinės institucijos, kurios sprendžia 
praktinius tos rūšies klausimus. Buvo 
pabrėžta, kad paskutinį šimtmetį 
daugelis konfliktų kilo kaip tik dėl 
to, kad nepakankamai buvo supras- 
tas mažumų klausimas ar nepakan- 
kamai jis buvo respektuotas. Suva- 
žiavimui pirmininkavo St. Lozorai- 
tis. Išrinkta instituto vadovybė, į ku- 
rią įeina šie tautinių grupių atsto- 
vai: St. Lozoraitis (Lietuva), Alia- 
ta di Montereale (Italija), mons. Dra- 
ganowic (Kroatija), Dr. Fedoron- 
czuk (Ukraina), Dr. Kosciemski 
(Lenkija), mons. Krainc (Slovenija), 
prof. Pezzangora (Triestas), Dr. Pal- 
mieri ir Dr. Putska (Bohemija), Dr. 
Cury (Vengrija), prof. Magnino ir 


Dr. Murgas (Slovakija), A. Spekke 
(Latvija), mons. Tatarowič (Gu- 
dija ). 


Beveik mūsų spaudos nepastebėtas 
buvo Austrijos katalikų Kongresas, 
kuris buvo nemažesnės reikšmės kaip 
toks pat Vokietijos katalikų kongre- 
sas Berlyne. Tai buvo pirmas kongre- 
sas nuo 1933 m. Pažymėtina, kad ja- 
me buvo patvirtintas nuo pavasario 
specialaus komiteto ruoštas projektas, 
kuriuo Austrijos katalikų Bažnyčia 


atsiviboja nuo vienos kurios politinės 
partijos rėmimo. Austrijos katali- 
kams tai savotiška naujiena, nes jie 
anksčiau buvo susigyvenę su Krikš- 
čionių Socialų partija, dabar su Liau- 
dies partija, kaip reiškiančiomis sy- 
kiu i: Katalikų Bažnyčios pažiūras. 
Spaudos žiniomis, iš 964; visų Austri- 
jos gyventojų, kurie yra katalikai, tik 
10—-1544 buvo aktyvūs. To neaktyvu- 
mo priežastimi buvę linkstama laiky- 
ti ir tą faktą, kad susirišdama su 
partija, Bažnyčia paleidusi iš savo 
žinios kitus katalikus, kurie nuėjo į 
socialistus. Dabartinė reforma e5ą 
siekiama atgauti tuos katalikus, ku- 
rie praradę ryšį su Bažnyčia dėl po- 
litirių priežasčių, ir sudaryti sąlygas, 
kad katalikų idėjos plistų į gyvenimą 
plačiau ir gausiau. 


Rugpiūčio 30—31 d. Clevelande 
įvyko Amerikos Lietuvių Fronto Bi- 
čiuliu suvažiavimas. Dalyvavo apie 
70 asmenų. Pagrindinis reikalas bu- 
vo — nauja padėtis, Lietuvių Fronto 
atstovui išėjus iš VLIKo. Rezoliuci- 
jose suvažiavimas pritarė Fronto pa- 
sitraukimui ir sykiu prašė Fronto 
vadovybę galutinį nusistatymą dėl LF 
santykių su VLIKu padaryti tik iš- 
ryškėjus VLIKO reformų galimybei ir 
krypčiai. Savo narius suvažiavimas 
įpareigojo remti visom jėgom PLB 
organizacijos sudarymą, palaikant jos 
nepartinį demokratinį pobūdį. Pažy- 
inėtinas taip pat kreipimasis į jauni- 
mą, kad jis išlaikytų rezistencinę 
dvasią prieš bet kurį nutautinimą ir 
nuasmenėjimą. Suvažiavimas tarp 
kitų pasveikino ir Laikinąją Vyriau- 
sybę, kurią buvo paskelbęs 1941 m. 
sukilimas. 


Tomis pat dienomis Bostone buvo 
ALLS (Amerikos Lietuvių Socialde- 
mokratų Sąjungos) suvažiavimas. 
Apyskaitoje buvo pažymėta, kad nau- 
jieji ateiviai, kurie Lietuvoje buvo so- 
cialdemokratų partijoje, lengvai suta- 
po su „Amerikos socialdemokratais. 
Daus sunkiau tiems, kurie prie so- 
cialdemokratų prisidėjo tik Vokietijo- 
je. Tarp rezoliucijų dėmesio vertas 
pasisakymas dėl PLB. Po gausių dis- 
kusijų suvažiavimas “negalėjo aiškiai 
pasisakyti". P. Grigaičiui kaltinus 
i1:OKą, kad jis nutolęs nuo susitarimo 
su ALT dėl bendruomenės pobūdžio, 
rezoliucijoje pasisakoma už rėmimą 
tokios bendruomenės, kuri apsiribotų 
kultūriniais reikalais, politinius rei- 
kalus palikdama ALTui ir mokėdama 
ALTui tam tikrus mokesčius; ben- 
druomenės “užuomazginiai  komite- 
tai" turį būti sudaromi tuo pačiu 
principu (grupių susitarimu) kaip ir 
AL'Tas. Tik tada, kai partija išsiaiš- 
kins su LOKu, ji pasakys savo galu- 
tinę nuomonę. Dėl Lietuvos turto, įša- 
lusio užsieniuose, pasisakė už tai, kad 
jo tvarkyme žodį turėtų ir VLIKas. 

PASTABOS 


VIENAS VYRAS NE TALKA 


Lietuviškajame gyvenime tenka 
stebėti bemaž paradoksą, kuris yra— 
partijos stabas. Kartais gauni įspū- 
dį, kad jeigu tu nepriklausai vienai iš 
jų, pro jų akinius nežiūri į pasaulio 
šviesą, tai su tavim nėra nei ko kal- 
bėtis, esi nereikšmingas. 

Tenka pripažinti, kad partijos yra 
natūralus ir sveikas dalykas šalies ir 
visuomenės gyvenime. Tačiau ir pa- 
čios partijos turi būti sveikos — ir 
gyvos. Dabar reikia stebėtis, kai pri- 
einama prie mūsų partinės aritmeti- 
kos: regime net iš numirėlių dirbti- 
nai prikeltas ir tokias partijas, ku- 
rios Lietuvoje jau seniai gulėjo lavo- 
nais ir kurios iš viso nebuvo turėju- 
sios kokio vaidmens. Nei prieš pen- 
kiolika metų nei dabar laisvuose rin- 
kimuose Lietuvoje toki politikai ne- 
pravestų nei vieno savo atstovo, gal 
net negautų ir nei vieno balso, išsky- 
rus tos partijos valdybos balsus, jei- 
gu dar esama kokios valdybos. Pas- 
kutiniai įvykiai parodė, kad net ir su 
tvirtesnių partijų valdybomis ne vis- 
kas tvarkoje — kartais ir jos nesusi- 
gaudo, kur jų koja, kur galva. 

Politikos vyrai, nors ir grumda- 
miesi, vistiek savo tarpe turi bendrą 
šneką, nes ir nesantaikoj juos riša 
kažkoki mistiški ryšiai. Jiems, 
kaip tam tikras aritmetinis skait- 
muo, savo vietą šiandien turi ir tokia 


politinė partija, kuri jau seniai ir pas- 
kutinį kvapą yra atidavusi. Jei tai 
pasiliktų grynai partijos ribose, tegul 
jie sau žaistų šiuos politinius šach- 
matus. Tačiau tai turi pasėkų ir pla- 
tesniam mūsų darbui ir visam Lietu- 
vos reikalu. Pasėkos gi yra tokios: 
įvairius svarbius susitarimus darant 
partijų vardu, daug jėgų išeikvoja- 
ma, bediskutuojant su atstovais to- 
kių partijų, kurios tera fikcijos ir 
kurių egzistencija reikalinga tik po- 
ros asmenų politinei ambicijai ir veik- 
lai pagrįsti. Ir tokios šešėlinės parti- 
jos turi savo žmogų net aukščiau- 
siuose veiksniuose, gal vienintelį eg- 
zempliorių toj partijoje, bet reiklų ir 
sau lygaus svoric siekiantį. Niekas 
nežino, kada tokios partijos buvo su- 
važiavimas, kada ji rinko valdybą, 
kiek ji narių turi ar visai jų neturi. 
Užtenka užsikabinti partijos iškabą, 
arba išgalvoti naują partiją, dangstan- 
tis nepartinėmis intencijomis, ir tau 
tuoj per nugarą patekšlens: matai, 
dar vienas draugas atsirado. Vie- 
nam tokiam politiniam naujagimiui 
triukšmingiau riktelėjus, jo pirmieji 
žodžiai buvo atžymėti net viename 
oficialiame mūsų leidinyje, nors šim- 
tai kitų, ir dar daug vertingesnių 
spaudinių, tos oficialios akies nebuvo 
pastebėti — ne tik šia proga, bet ir 
niekados. 


Lietuvos Vyčių organizacija suva- 
žiavimą turėjo rugsėjo 12-14 d. Day- 
ton, Ohio. Jų, kaip Amerikos piliečių, 
rezoliucijos yra politinio pobūdžio ir 
susijusios tiesiogiai su Lietuvos lais- 
vinimu. Prezidentui Trumanui (nuo- 
rašai senatoriams ir kongreso na- 
rimas) skirtoje rezoliucijoje suvažia- 
vimas prašo JAV vyriausybę iškelti 
Jungtinėse Tautose bylą Sovietų Są- 
jungai už genocidinius veiksmus Lie- 
tuvoje. 

Studentų ateitininkų stovykla ir su- 
važiavimas įvyko prie Chicagos. Su- 
važiavimo uždavinys buvo nustatyti 
crganizacinę kryptį bei metodus. Ta- 
čiau stipriai buvo išryškintas ir asme- 
ninio tobulėjimo reikalas. Tokios rū- 
šies suvažiavime ne tiek svarbu pri- 
imtos rezoliucijas, kiek bendra suva- 
žiavimo ir stovyklavimo metu suda- 
ryta. nuotaika, kuri jaunimui palieka 
ilgam atminime ir įtaigoja jo žygius. 
Čia jaunimas sugebėjo rasti tinkamų 
vaizdinių priemonių savo emocijoms 
pareikšti ir joms stiprinti, surengda- 
mas eiseną su žvakelėmis prie parti- 
zanų kapo, surengdamas ateitininko 
teismą, kuriame iis buvo išteisintas, 

bet vis dėlto pripažinta, kad iš jo lau- 
kiama daugiau rezultatų. Į naują va- 
dovybę išrinkti V. Žvirgždys, A. Mer- 
kelis, A. Prapuolenytė, D. Valančiū- 
tė, V Kleiza, K. Keblinskas ir visa 
eilė kitų pareigūnų. 

A. R. K. Federacijos suvažiavimas 
įvyko Detroite rugsėjo 26-28 d. Daly- 
vavo 65 atstovai. Labiausiai išryškėjo 
reikalas sutelkti visą dėmesį į para- 
piją, ten organizuoti ar stiprinti fe- 
deracijos skyrius, ten stiprinti ir ka- 
talikiškų kitų organizacijų veikimą 
bei lietuviškas mokyklas. Rezoliucijo- 
se tas reikalas itin pabrėžiamas; taip 
pat raginama jaunimui steigti ramo- 
ves, katalikai įpareigojami remti ben- 
druomenę, ateitininkus, BALFą, “Ai- 
dus', “Eglutę", "Ateitį". Pats suva- 
žiavimas turėjo manifestacinio po- 
būdžio, kurį išryškino koncertas, iš- 
kilmingas Valančiaus minėjimas, pa- 
maldos. Organizaciniu atžvilgiu Det- 
roita rengėjai parodė didelius savo 
sugebėjimus ir pasiaukojimą. Į nau- 
ją vadovybę išrinkti kun. Albavi- 
čius, prel. Balkūnas, prel. Juras, kun. 
Juška, D. Kaminskienė, S. Pieža, L. 
Šimutis, prof. Vitkus. sSŽD; 


Adomas Jakštas dainavo, kad vie- 
nas vyras ne talka. Mūsų politikai 
patobulino šią dainą, skaitydamiesi su 
tokiomis partijomis, kurios turi tik 
vaidinuoklius. Joms yra pastatyta 
kedė net ir aukštųjų veiksnių tarpe. 
Ten sėdėdami, jie turi lygų balsą su 
kitais politiniais žmonėmis, kuriuos 
remia ir didelė praeitis ir stambus vi- 
suomeninis užnugaris, ir kurių nuo- 
pelnai yra neginčijami. Esame ver- 
čiami skaitytis ne tik su gyvais or- 
ganizmais, bet ir tokiais, kurie dirb- 
tinai ant kedės buvo užkelti. 

Kur reikia ir kur nereikia, lietuvių 
tautos vardu kalba ir šie sustabarė- 
ję politiniai druskos stulpai. Tie, ku- 
rie tikrai nusipelno balso tokiu atve- 
ju, visai nustumiami į šalį. Turiu 
galvoj: politikai Lietuvos reikale yra 
visai nustūmę kultūrininkus. Susėdę 
vadovaujamcse vietose, politikai regi 
tik save. Jie lietuvių kultūrininkus 
atsimena tik tada, jeigu kur reikia 
juos paatstovauti. Į tarptautinius po- 
sčėdžius mūsų kultūros vardu kalbėti, 
žiūrėk, ir nuvažiuoja koksai politi- 
kas. Kurgi — reprezentacija! Kaip 
ten  siųsi kokį dailininką, rašytoją 
ar muziką! Ten gali važiuoti vien par- 
tinis asmuo, ir tai dar pagal grupių 
susitarimą, žodį turint ir tokiai gru- 
pei, kuri buvo iš numirusių prikelta— 
ir vistiek gyvybės neatgavo. 

Bet tik tu jų pasiklausyk — apie 
literatūros ir meno veikalus jie mie- 
liausiai sprendžia pro savo padūma- 
vusius politinius akinius. 

Tokiems vėjams pučiant, pasilieka 
neparemtas vienas laukas — lietuviš- 
koji kultūra. Turime politikų ir diplo- 
matų, kurie dirba savo srity. Tačiau 
neturime nė vieno rašytojo, kuris 
naudotųsi panašia pozicija — turėtų 
tokią vietą, kur jis galėtų vien tik 
rašyti. Rašytojai gerai supranta, 
kad jie tokių sąlygų niekad neturės, 
tačiau jie gerai žino, kad Lietuva 
švies ne politiniu dilgėlynu, bet — sa- 
vo Menais, mokslais ir kitais savo 
dvasios turtais. Politikams, kaip ro- 
do praktika, dvasios turtų puoselėji- 
mas mažiausia rūpi: jie galvas sau 
laužo savo šachmatais, kuriuos tiek 
jau supainiojo, kad paprastas pilietis 
be vadovėlio ten ir nesusigaudo. Be 
kita ko, jie yra jautrūs ir ekonomi- 
nėms problemoms. Užtai visokio 
ūkinio patyrimo vyrai vis tvirčiau įsi- 
kasa ir mūsų veiksniuose. 

Tačiau jie užmiršta paprastą tiesą, 
kurią jau prieš dvidešimt metų išreiš- 
kė prof. K. Pakštas: “Tad didžiau- 
sios Mūsų pastangos turi būti nu- 
kreiptos dvasinės kūrybos kryp- 
timi" ... (Ateitis, 1932 m. 5 nr.) 

Mums atrodo, kad mūsų politikos 
sodą reikėtų taip papurtyti, kad iš jo 
medžių nubyrėtų visi negyvi lapai. 

A. R. 


AR Iš TIESŲ SVEIKINTINAS 
SUMANYMAS 

Neseniai įvairiuose laikraščiuose 
skaitėme tokią žinutę: X mieste su- 
sitelkė aštuoni knygos mylėtojai, nu- 
tardami nuo kiekvienos algos skirti 
25 centus lietuviškoms knygoms, ku- 
rias visi perskaitę, kiekvienas per sa- 
vaitę, padovanos Diepholzo lietuvių 
gimnazijai. Reikia spėti, kad šią ži- 
nutę paskelbė viešai spaudoje patys 
šio sumanymo iniciatoriai, laikydami 
jį sektinu pavyzdžiu ir kitiems. Vie- 
nas laikraštis šią žinutę taip ir už- 
vardino: “sveikintinas reiškinys". 

Mums tačiau kyla abejonė, ar šis 
sumanymas iš tiesų vertas pasekti. 
Įsivaizduokime: ima ir paseka šiuo 
pavyzdžiu visi tie mūsų tautiečiai, 
kurie ligšiol pirkosi lietuviškas kny- 
gas kiekvienas sau (neprileidžiu min- 
ties, kad anie aštuoni knygos mylė- 
tojai anksčiau nebūtų iš viso lietuviš- 
kų knygų pirkę, nes šiuo atveju juos 
tektų iš tiesų sveikinti). Sakysime, 
Bostone susidaro koks dešimt tokių 
būrelių, po tiek pat — Baltimorėje, 
Waterburyje, Philadelphijoje, Ro- 
chesteryje, Pittsburghe, Omahoje, te- 
gu New Yorke ir Clevelandas subu- 
ria po tris dešimtis tokių būrelių, nu- 
matykime čikagai ir Detroitui po 
šešias dešimtis tokių būrelių. Toks 
tinklas apimtų beveik visus lietuviš- 
kąją knygą skaitančiuosius: būtų 
kiekviena lietuviška knyga perskaito- 
ma apie 6000 skaitytojų (prileidus 
250 būrelių po aštuonis žmones ir pri- 
leidus vidutiniškai kiekvienam būrelio 
nariui, be jo paties, po du šeimos na- 
rius). 6000 skaitytojų — koks gražus 
skaičius, tiesiai per gražus: būtų mū- 
sų leidėjai patenkinti, jei kiekviena 
knyga vidutiniškai galėtų remtis 17 
2000 skaitytojų tiražu! Bet jei iš tų 
6000 skaitytojų tebus tik 250 pirkė- 
jų, nebeteks nieko skaityti, nes ne- 
rasi tokio stebukladario leidėjo, ku- 
ris išsiverstų su tokiu tiražu. Štai to- 
dėl ir keliame klausimą, ar minėtą 
sumanymą galima sveikinti. Žinoma, 
neabejojame, kad šis sumanymas 
anuose aštuoniuose vyruose kilo iš 
tyros intencijos. Tačiau tatai kaip tik 
liudija, kaip mūsų knygos tikrosios 
padėties nesupranta nė tie, kurie pri- 
valčėtų tai suprasti. Gražus dalykas 
knygas skaityti. Bet lietuviška knyga 
nori būti ne tik skaitoma, bet ir as- 
meniškai perkama, nes tai yra pati 
jos viešumon išėjimo sąlyga. 

Būtų panašus sumanymas sveikin- 
tinas tik kitose aplinkybėse: pavyz- 
džiui, jei panašiai susimestų centus 
lietuviškai knygai kurios sanatorijos 
ligoniai Vokietijoje, ar koki seneliai 
prieglaudoje, ar pagaliau vaikučiai 
tokių tėvų, kurie jiems pašykšti lie- 
tuviškos knygos. Kada tačiau tokiu 
pačiu pigiausiu būdu nori lietuvišką 
knyga skaityti dirbantieji, laikome 


KRONIKA 


e Jeigu susidarys pakankamas 
prenumeratų skaičius, “Lietuvių En- 
ciklopedijos" manoma išleisti kasmet 


tai nesusipratimu, tegu kilusiu ne iš 
biogos valios, o tik iš dalykų nesu- 
pratimo. Skirti į metus lietuviškai 
knygai tik 12 dolerių nėra dar joks 
sektinas pavyzdys: galbūt, tai tik 
pačios minimalinės pareigos atliki- 
mas lietuviškajai knygai. Todėl ir 
džiaugčiausi radęs laikraščiuose pa- 
našų minėtos žinutės atitaisymą: anie 
aštuoni knygos mylėtojai skiria nuo 
kiekvienos algos 25 centus knygoras 
padovanoti Diepholzo lietuvių gimna- 
Zijai, O patys perkasi lietuviškas 
knygas kiekvienas sau. Tada ir mes 
galėtume prisidėti sakiniu: sveikinti- 
nas reiškinys. J. Al. 


KRITIKOS PAMOKA 


Stasys Santvaras savo straipsnyje 
“Dailusis žodis ir jo kritikai“ ('Dir- 
va", 1952 m., rugsėjo 4 d. nr.), išdės- 
tęs tikrus ar tariamus mūsų nūdieni- 
nės kritikos nusikaltimus, duoda sa- 
vc skaitytojams bei kolegoms rašyto- 
jams literatūrinės kritikos pamoką. 
Pamoka susideda iš dviejų dalių.: 
teoretinės ir praktinės. Teorinėje da- 
lyjeę Stasys Santvaras nurodo kriti- 
kos iškrypimo priežastis: “Atrodo, 
priežasčių gali būti visa eilė. Bet 
svarbiausios, viešumoj regimos, yra 
dvi: a) kritikai, tardami savo spren- 
dimus, prarado atsakingumo jausmą. 
b) kritikos straipsniai ir naujų vei- 
kalų aptarimai rašomi bendro pobū- 
džio sakiniais, vengiant gilesnių vei- 
kalo nagrinėjimų". Už poros skilčių 
straipsnio autorius, kaip neydingas 
kritikas, duoda keletą, jo Manymu, 
atsakingos ir nebendro pobūdžio sa- 
kiniais rašomos kritikos pavyzdžių, 
kurie, kaip neatsargiai sviestas bu- 
merangas, atsitrenkia į autorių, nes, 
mūsų supratimu, tai yra klasiškos 
bendrybės. štai viena iš jų skaityto- 
jui susipažinti: “... tasai jo veika- 
las (Vytauto Alanto 'Pragaro po- 
švaistės", L. M.) tikrai yra nedažna 
kregždė mūsų padangėje. Gal būtų 
galima su autorium pasikalbėti dėl 
veikalo kompozicijos, gal Berlyno 
įvykius reikėtų suveiksminti ir apva- 
lyti nuo pamokslinių ginčų, 0 Gesta- 
po pagrobtas merginas įjungti į 
veiksmą, tačiau tai yra tik maži ne- 
lygumai, kuriuos nustelbia puikiai ap- 
mesti veikėjų charakteriai, jautriai 
išgyvenama Lietuvos meilė, Vilniaus 
grožio aprašymai, ir platus mostas, 
(m. p. L. M.), kuriuo Vyt. Alantas 
aprėpia savo kūrinio medžiagą.". 
Gaila, kad autorius neperspėjo skai- 
tytojų pastaba, reikalaujančia nežiū- 
rėti, ką darome, bet klausyti, ką Sa- 
kome. L. M. 


po 3-4 tomus, kurių kiekvienas tu- 
rės 600-640 pusl. Viso bus 20-24 to- 
mai. 


Jau sudaryta redakcija, į kurią jei- 
na: prof. Vacl. Biržiška, vyr. red, 
prof. Pr. Čepėnas, prof. P. Jonikas, 
Antanas Bendorius, Stasys Santva- 
ras. Redakcinę komisiją sudaro: 
prel. J. Balkūnas, prof. M. Biržiška, 
prof. V. Kanauka, prof. Stp. Kolu- 
paila, prof. V. Krėvė, prof. K. Pakš- 
tas, prof. J. Puzinas, Vyt. širvydas, 
adv. M. Tolišius, dr. A. Želvys. Tiek 
redakciją, tiek redakcinę komisiją 
Manoma papildyti naujais nariais, 
Redakcijos adresas: Prof. Vacl. Bir- 
žiška, 1222 11th St., N. W., Washing- 
Lon DAC: 


Didesnėse kolonijose yra “Lietuvių 
Enciklopedijos" generaliniai atstovai, 
kurie renka prenumeratą. Iš anksto 
pinigų nereikalaujama — pasitenki- 
nama raštišku pasižadėjimu. Jeigu 
iki Naujų Metų paaiškės, kad susi- 
daro prenumeratorių minimumas, 
apie kovą - balandį manoma išleisti 
pirmą tomą. Veikalą užsisakyti ga- 
lima pas gen. atstovus ir pas leidė- 
ją šiuo adresų: Juozas Kapočius, 680 
Bushwick Ave., Brooklyn 21, N. Y. 


e Dail. Adomas Galdikas gavo iš 
Prancūzijos švietimo Ministerijos pra- 
nišimą  , kad Meno Departamentas 
Paryžiaus Moderniojo Meno Muziejui 
nupirko jo paveikslą — 'Pavasaris". 
Iš kelių dešimčių tūkstančių Paryžiu- 
jo gyvenančių pasaulio dailininkų 
toks įvertinimas tenka vos keletui per 
metus. Dabar Paryžiaus muziejuose 
jau bus trys Adomo Galdiko darbai. 


» Dail. Adolfas Valeška dabar de- 
koruoja Norwoodo lietuvių parapijos 
bažnyčią, kurioje klebonauja kun. P. 
Norbutas. 


e Dail. Telesforas Valius šį rudenį 
pakviestas dalyvauti Kanados grafi- 
kų parodoje Toronte. 


e Didžiausioje pasaulyje foto reik- 
menų Willoughby parduotuvėje New 
Yorke, 110 W. 32nd St., nuo spalio 
28 d. iki lapkričio 4 d. buvo Vytauto 
Maželio nuotraukų paroda. Minėtose 
patalpose leidžiama pasirodyti tik 
rinktiniams fotografams. 


e Į naują Ateitininkų Federacijos 
vadovybę korespondencijos būdu iš- 
rinkta: vadu — prof. Simas Sužiedė- 
lis, tarybos pirmininku — prof. dr, J. 
Meškauskas, tarybos nariais — prof. 
dr. Zenonas Ivinskis, prel. Jonas Bal- 
kūnas, prof. dr. Pranas Padalskis, dr. 
Agota Šidlauskaitė, prof. dr. Vitas 
Manelis, dr. Ona Labanauskaitė, kun. 
Kazimieras Juršėnas, prof. Balys Vit- 
kus, dr. Antanas šerkšnas, L. Dam- 
briūnas, kontrolės komisijos pirminin- 

kų -— Stasys Lūšys, į Garbės Teis- 
mą — prof. J. Graurogkas, dr. A. S. 
Bačkys, Leonardas šimutis. 


o Dail. Jonas Mackevičius, dabar 
prisiglaudęs Šveicarijoje, sulaukė 80 
metų amžiaus. Gimęs jis yra Ragu- 
voje. Menc mokslus baigė Petrapily- 
je. Savo kūryba plačiai reiškėsi Lie- 
tuvoje, Rusijoje ir Italijoje. Gyvenda- 
mas Kaune, dėstė Meno mokykloje. 
Yra sukūręs daug paveikslų, dalyva- 
vęs įvairiose parodose. Dabar leidžia 
senatvės dienas, beveik visiškai nete- 
kęs regėjimo. 

e “Amerikos Balso" radijo prozra- 
mos Lietuvoje girdimos 8 kartus die- 
noje. 

e Amerikos Lietuvių Romos Kata- 
likų Federacijos 32-sis suvažiavimas 
Detroite tarp daugelio kitų nutarimų 
palietė ir spaudą. Ta proga rezoliuci- 
joje padėkcta vienuolijoms, prel. P. 
Jurui ir visiems kitiems, ugdantiems 
spausdintą žodį. Vaikų laikraštėlio 
“Eglutės" ir kultūros žurnalo “ Aidų" 
reikalu buvo priimtos specialios rezo- 
liucijos. Apie “Aidus" taip išsireikš- 
ta: “Kongresas didžiai vertina krikš- 
čioniškos ir lietuviškos kultūros “Ai- 
dų" žurnalą ir kviečia bei skatina 
Amerikos lietuvių katalikų visuome- 
nę šį žurnalą visokeriopai paremti, jį 


prenumeruojant, skaitant ir plati- 
nant'. 
e šiemet du lietuviai vyskupai: 


Vincentas Brizgys ir Vincentas Pa- 
dolskis mini 25 metų kunigystės ju- 
biliejų. 

o Australijos lietuviai yra pasiry- 
žę Sydnėjaus mieste statyti lietuvių 
namus. Tam reikalui iš organizacijų 
atstovų išrinkta komisija. Paruošia- 
miej: darbai eina sklandžiai. 

«e Naujosios Zelandijos lietuviai sie- 
lojasi tautiniais reikalais. Suorgani- 
Zzuota skrajojanti biblioteka, leidžia- 
mas bendruomenės biuletenis, spau- 
dai ruošiamas metraštis. 'Tautinei 
sąmcnei palaikyti panaudojamos ir 
radijo transliacijos. 

e Kauno universiteto 30 metų mi- 
nėjime New Yorke kalbėjo prof. V. 
Kanauka, prof. V. Biržiška ir prof. J. 
Puzinas. Meninę dalį išpildė Mykolo 
Liuberskio vedamas Operetės choras, 
akomponuojant A. Mrozinskui, ir 
dramos aktorius Henrikas Kačinskas. 


e Balfo vajaus komiteto pirminin- 
ku New Yorko apylinkėje yra Metro- 
politan Operos solistas Algirdas Bra- 
zys. Vicepirmininko pareigas eina 
kun. Antanas Račkauskas. Tremtinių 
šelpimui manoma sukelti 10,000 dol. 
Vajus oficialiai pradėtas spalio 26 d. 

e Bostono Lietuvių Rašytojų Klu- 
bo susirinkime spalio 4 d. Dr. Juozas 
Girnius laikė paskaitą tema “Ameri- 
kiečių tautos dvasia ir mes". Lapkri- 
čio mėnesį klubo iniciatyva įvyksta 

Maironio mirties 20 metų minėjimas. 
Kalbės prof. Juozas Brazaitis iš 
New Yorko. 

e Pasaulio Lietuvių Žinyno pirmoji 
Čalis jau atspausdinta, o antroji da- 
lis surinkta. Redagavo A. Simutis. 
Jo vardu siunčiami ir žinyno užsa- 
kymai, būtent: A. Simutis, 41 W 82 
St., New York 24, N. Y. Iš „anksto 
užsisakiusieji knygą gauna už 4 dol. 
Rinkoje jos kaina bus 5 dol. 

e Prof. St. Kolupailai rugsėjo mė- 
nesį suėjo 60 metų amžiaus. Sukak- 
tuvininkas Lietuvoje ir užsieniuose 
yra išgarsėjęs hidrologijos ir  hi- 
dvaulikos mokslo srity. Jis dabar pro- 
fesoriauja Notre Dame Universitete, 
inžinierijos skyriuje. 

e Urugvajuje, Montevideo mieste 
ruošiamasi statyti lietuviams bažny- 
čią. Iniciatyvos ėmėsi T. J. Bružikas, 
S.J., kuris ten darbuojasi pastoraci- 
joje. Naujajai bažnyčiai planą daro 
architektas J. Streikūnas. 

e Dr. P. Jonikas rašo veikalą — 
Iietuvių kalbos istorijos bruožai, ku- 
ris pasirodys šių metų gale. 


e Jau treti metai, kai Kolumbijoj 
eini laikraštis “Kolumbijos Lietuvis". 
Jo leidimo ir redagavimo rūpesčius 
neša kun. "Tamošiūnas, Saleziečių 
kongregacijos narys. 

e Spalio 13 d., kai Sovietų užsie- 
ni reikalų ministeris Višinskis su sa- 
vo palydovais laivu atvyko į New 
Yorko uostą, krante protesto ženk- 
lan su plakatais susirinko pabaltie- 
čiai, rumunai, vengrai, bulgarai ir ki- 
tų pavergtų šalių atstovai. Ant lietu- 
vių plakato buvo išrašytas šūkis: 
“Lietuvių. Masinis žudike, lauk iš 
Jungtinių Tautų". Sovietų delegacijos 
atvykimas buvo leidžiamas per tele- 
viziją ir aprašytas Amerikos spau- 
doje. 

e Šį rudenį suėjo 30 metų, kai kun. 
Pranciškus Juškaitis klebonauja 
Cambridge, Mass., lietuvių parapijo- 
je. Kun. P. Juškaitis yra visuomeni- 
ninkas ir spaudos palaikytojas. 

o Lietuvių Bendrucmenėn Vokieti- 
joje yra įsiregistravę 7,797 nariai, iš 
kurių 4342 gyvena britų Zonoje, 
3210 — amerikiečių zonoje ir 245— 
prancūzų zonoje. Stovyklose gyvenan- 
čių lietuvių yra virš 4000. 

e Sirguliuojantį Vliko pirmininką 
prel. M. Krupavičių pavaduoja Dr. P. 
Karvelis. Prel. M. Krupavičiaus svei- 
kata žymiai pagerėjo. 


e Rugsėjo 12 d. Carnegie Hall New 
Yorke buvo Pabaltijo tautų simfoninis 
Koncertas, kuriame išpildyta estų, 
latvių ir lietuvių muzikos kūriniai. 
Lietuviškajai koncerto daliai dirigavo 
Jeronimas Kačinskas. Išpildyta V. Ja- 
kubėno, Juozo Gruodžio, Jeronimo 
Kačinsko ir V. Bacevičiaus kompozi- 


cijos. Visuomenė koncertu dcmėjosi. 
Ruošė jį Valerija Tysliavienė. 

o Prof. K. V. Banaičio muzikos 
studija Brooklyne persikėlė į kitas pa- 
talpas. Dabar jos adresas: 377 So. 
4 St., Brooklyn, N. Y. Dėstoma pia- 
nas ir visi teoretiniai muzikos daly- 
kai. Toliau gyvenantieji teoretinę da- 
lį gali studijuoti susirašinėjimo keliu. 

o Čikagoje dienraščio Draugo" 
bendradarbių iniciatyva spalio 2 d. 
atidaryti žurnalistikos kursai, kurie 
tęsis 3 mėnesius. Paskaitoms pa- 
kviesti patyrę spaudos žmonės. Jos 
įvyksta Aušros Vartų parapijos mo- 
kykloje vakarais nuo 6 iki 8 val. Kur- 
sam: vadovauja kun. Vytautas Bag- 
danavičius, M. I. C. Kursai įjungti į 
Lojclos universitetą. šios mokslo 
įstaigos vardu klausytojams bus iš- 
duoti ir pažymėjimai. 

e Arkivysk. Juozapas Skvireckas 
ruošia Šv. Rašto senojo testamento 
antrą laidą. Darbą mano baigti apie 
Kalėdas. Pirmasis tomas jau atiduo- 
tas spaudai. Lietuviškas šv. Rašto 
vertimas bus atspausdintas dviejose 
laidose: pirmoji susidės iš keleto to- 
mų ir turės plačius komentarus, an- 
troji apims vieną tomą, į kurį įeis ir 
Naujasis Testamentas. šią laidą fi- 
nansuoja Baltimorės lietuvių parapi- 
jos klebonas prel. L. Mendelis. 


e Dail. V. Kasiulis gavo iš “Lais- 
vosios Europes" dalinę stipendiją stu- 
dijoms tęsti. Dailininkas garsėja 
prancūzų tarpe. 

e Clevelande Marijos Nenustojan- 
čios Pagalbos lietuvių parapijoje 
baigta statyti bažnyčia. Jos projektą 
paruošė architektas dr. S. Kudokas. 
Vitražus ir visą vidaus apipavidalini- 
mą atliko dail. K. Varnelis. Talkino 
skulptorius Vytautas Raulinaitis. Sta- 
tybos darbą pravedė inž. Juczas Au- 
gustinavičius. Minėtoje parapijoje 
Klebonauja kun. J. P. Angelaitis. Baž- 
nyčia pašventinta spalio 19 d. 

« Poeto Jurgio Baltrušaičio sūnus 
prof. J. Baltrušaitis iš Paryžiaus at- 
važiavo į New Ycrką pas Metropoli- 
tan Muziejaus direktorių. Čia mano 
pabūti iki lapkričio mėnesio pabai- 
gos. 

e Spalio mėnesį suėjo 20 metų nuo 
Kretingos Pranciškonų Gimnazijos 
įsteigimo. Jos crganizatorius yra T. 
Augustinas Dirvelė, pirmosios rusų 
okupacijos metu deportuotas į Rusi- 
ją. Statybai ir išlaikymui aukas da- 
vė Amerikos lietuviai. Iš tos gimna- 
zijos išėjo visa jaunoji pranciškonų 
karta, dabar veikianti Jungtinėse 
Valstybėse. 

+ Brazilijoje šį rudenį išeina iš 
spaudos naujas poeto Venancijaus 
Ališo eilėraščių rinkinys “Cascata 
Cristalina". Knygai iliustracijas darė 
dail. VI. Stančikaitė. 


AIDAI SKIRIA PREMIJA UŽ MOKSLO VEIKALA 


1. Kultūros žurnalas “ Aidai", leidžiamas TT. Pranciškonų, skiria 


premiją už lietuvių mokslo veikalą, išspausdintą atskira knyga ar 
periodinėje spaudoje 1951 ir 1952 metais. 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 


kalbotyros, geografijos, archeologijos, folkloro, visuomeninių 
mokslų, ir k.). 


3. Premija nebus skaldoma tarp atskirų autorių. 

4. Autoriai arba leidėjai veikalus komisijai atsiunčia ligi 1953 metų 
vasario 1 dienos "Aidų" redakcijos adresu: A. Vaičiulaitis, 
85-64 144 St., Jamaica 35, N. Y. Pažymėti, kad tai siunčiama 
premijos komisijai. Neatsiųsti veikalai nebus svarstomi. 

J. Premijai galima siųsti ir suminėtų mokslų srities rankraščius. 

6. Premijos sprendėjų komisiją sudaro: Leonardas Dambriūnas, Juo- 


zas Girnius, T. Bernardinas Grauslys, O.F.M., Simas Sužiedėlis, 
Antanas Vaičiulaitis. 


maSREALTYTO JUS 


Baigiantis metams, norime atkreipti gerb. skaitytojų dėmesį į gyvybinius Aidų reikalus. 

Pirmiausiai visų maloniai prašome atnaujinti prenumeratą, o dar neužsimokėjusius atsily- 
ginti už laikraščio siuntinėjimą. Kaip kiekvienas aiškiai mato, kultūros žurnalui išeivijoje sąlygos nė- 
ra palankios. Tai ypač skaudžiai atsiliepia į jo finansinę būklę. Prenumeratorių skaičius dar nėra 
toks, kad Aidai galėtų išsilaikyti. Jų egzistencijai lemiamos reikšmės turi sąžiningas skaitytojų 
atsilyginimas ir naujų prenumeratorių laimėjimas. Su laikraščio siuntinėjimu gi susijusiems nesu- 
sipratimams išvengti prašome, pakeitus gyvenamąją vietą, tuojau pranešti administracijai, 0 taip 
pat priminti ir iš jos pusės paeinančius netikslumus. Dėl orientacijos prie naujojo adreso malonėki- 
te pridėti ir senąjį. | ai As, 3 į ) 

Didžiai rūpindamiesi kultūros žurnalo gerove, visus nuoširdžiai kviečiame talkon. Ypatingai 
daug vilčių dedame į jau turimus skaitytojus, kurie sudaro žurnalo leidimui pagrindą. Jų visa šir- 
dim prašome surasti ateinantiems metams po vieną naują Aidų pre- 
numeratorių. Šį prašymą įvykdžius, būtų pilnai garantuota kultūros žurnalo gyvybė tr jis 
ant tvirtų kojų atsistojęs finansiškai, sėkmingai galėtų ugdyti krikščioniškai tautinę mūsų kultūrą 
šių dienų sūkuriuose. sp M AM 

. Už visas pastangas, padėtas žurnalo labui, iš anksto nuoširdžiausiai dėkojame. 


AIDŲ Administracija 


Redaguoja — Antanas Vaičiulaitis Redakcijos adresas — Antanas Vaičiulaitis, 
85-64 144th St., Jamaica 35, N. Y. 
AP A us 
Redakcijos nariai—T. Leonardas Andrie : | | 
O. F. M., Juozas Girnius, Alfonsas Nyka-Niliūnas Dailininko adresas — Telesforas Valius, 
. 84 Pine Crest Rd., Toronto, Ont., Canada 
Meninė priežiūra— Telesforas Valius 


Administracijos adresas — Aidai, 


Leid žia— Tėvai Pranciškonai 680 Bushwick Ave., Brooklyn 21, N. Y. 


BRANGUS LIETUVI, 


kuris, sielodamasis savo tautos dvasinėmis vertybėmis, 
jau skaitai kultūros žurnalą, 


stok jo platinimo talkon! 


X 


AIDAI 
VeR-A4 PAS LR VB 


UGDYTI KRIKščIONIŠKĄ KULTŪRĄ KOMUNIZMO GRESMĖS PA- 
VOJUJE, IšSAUGOTI TAUTINES VERTYBES BAISIOJE NUTAU- 
TEJIMO JŪROJE, IšLAIKYTI GYVAĄ KŪRYBOS KIBIRKšŠTĮ LIE- 
TUVIŲ šVIESUOMENĖJE, JUNGTI VISUS LIETUVIUS TAUTOS 
GELBĖJIMO ŽYGIN. į 


Tokiems idealams įgyvendinti 


reikalingas visų bendradarbiavimas 


SURASK ATEINANTIEMS METAMS NORS VIENĄ NAUJA PRE- 
NUMERATORIŲ IR ŽYMIAI PAREMSI KILNIAS KULTŪROS 
ŽURNALO PASTANGAS. 


X 


AIDAI 


laukia pagalbos iš savo skaitytojų. 


